
TEOLOGIEI  PAULINE 

de 

Diacon  Dr.  GRIGORIE  T.  MARCU 

Profesor  la  Academia  teologică  „ Andreiană" 

Se  poate  vorbi  de  teologia  unui  si  autor  neotesta- 
mentar,  întru  cât  şi  până  la  ce  punct? 

Da,  se  poate,  cu  toate  că,  în  ultima  analiză,  în  creş¬ 
tinism  nu  există  de  cât  o  Teologie,  aşa  cum  nu  există  de 
cât  un  adevăr  pe  care-1  studiază  ea.  Şi  iată  de  ce! 

Noi  credem  şi  mărturisim  că  autorul  primar  al  reve¬ 
laţiei  pe  care  ni-o  comunică  sf,  autori  ai  T.  N.  este  Duhul 
lui  Dumnezeu.  El  este  Inspiratorul,  ei  sunt  instrumentele 
sau  mijlocitorii  revelaţiei  dumnezeeşti.  Probe  ?  Avem  destule, 
chiar  în  Sf.  Scriptură. 1 

Această  inspiraţie  de  sus,  sau  dumnezeească,  luminează 
mintea  şi  întăreşte  voinţa  sf.  scriitor,  ajutându-1  să  pri¬ 
ceapă  descoperirile  ce  i  se  fac  de  Dumnezeu  şi  să  le  noteze 
fără  greşală, 2  Aceasta  însă  nu  însemnează  că  Dumnezeu 
s’ar  substitui  autorului  inspirat,  dictându-i  cuvânt  de  cuvânt 
descoperirile  sale,  căci  atunci  ar  trebui  ca  „toate  scrierile 
Sfintei  Scripturi  să  fie  scrise  nu  numai  în  aceeaşi  limbă, 
ci  şi  în  acelaş  stil  şi  să  aibă  şi  aceeaşi  dicţiune,  ceea  ce 


1  Dovezi  la  Dr.  V.  Gheorghtu :  Introducere  în  T.  N.,  Cernăuţi  1929,  p.  758 — 762. 

2  Idem.  p.  764, 

nu  este  cazul*1. 1  Din  potrivă,  inspiraţia  dumnezeească  nu 
suprimă,  ci  înalţă  individualitatea  scriitorului,  nu-i  retează 
facultatea  de  a  raţiona  ci  1-0  sprijineşte,  nu-1  constrânge 
să  gândească  ceea  ce  nu-i  este  voia,  ci-1  îndreptează,2  Numai 
aşa  se  explică  acea  splendidă  unitate  în  varietate  pe  care 
ne-o  înfăţişează  sf.  scripturi.  Altfel,  unitatea  lor  ar  fi  trebuit 
să  fie  atât  în  ce  priveşte  conţinutul,  cât  şi  forma,  de  o 
unilateralitate  plictisitoare,  lipsită  de  orice  culoare  de  stil 
şi  sclipiri  de  gândire.  Cel  mai  convingător  argument  în 
această  privinţă  zace  nu  mai  departe  de  cât  într'o  lectură 
a  cărţilor  Sf.  Scripturi,  făcută  cu  grije. 

Adaugi  la  aceste  consideraţii  necesităţile  momentane 
cari  i-au  obligat  să  scrie  cutărei  biserici  locale  despre  cutare 
problemă  de  credinţă  sau  viaţă  în  Hristos  şi  ai  explicaţia 
insistenţelor  sau  preferinţelor  cu  cari  unul  sau  altul  dintre 
sf,  scriitori  îşi  destăinueşte  caracteristica  învăţăturii  tăl¬ 
măcite  de  el. 

Aşa  fiind,  e  de  tot  clar  că  scripturile  fiecărui  sf.  autor 
neotestamentar  vor  purta  pecetea  individualităţii  sale,  care 
formează  specificul  ioaneic  al  scripturilor  ioaneice,  lucanic 
al  celor  lucanice,  paulin  al  celor  pauline  ş.  a.  m.  d. 

Cum  fiecare  sf.  autor  neotestamentar  şi-a  dăruit  partea 
sa  de  contribuţie  la  ceea  ce  numim  şi  cinstim  ca  Sf.  Scrip¬ 
tură  a  T.  N.  şi  cum  am  dovedit  că  această  Scriptură  con¬ 
ţine  o  învăţătură  de  credinţă  şi  viaţă  creştină,  adică  o 
Teologie,  urmează  că  se  poate  vorbi  de  Teologia  unuia 
sau  altuia  dintre  sf,  autori  ai  cărţilor  T,  N.  In  cazul  nostru, 
de  o  Teologie  paulină ,  prin  care  înţelegem  conţinutul  doc¬ 
trinar,  dogmatic  şi  etic,  al  scripturilor  pauline. 

Şi  cu  aceasta  am  răspuns  indirect  şi  la  întrebarea  care 
a  stârnit  atâtea  discuţii  între  teologi :  sf.  Apostol  Pavel  este 
sau  nu  teolog?  Am  răspuns  afirmativ. 

Sfântul  Pavel  este  fără  doar  şi  poate  teolog,  şi  anume 
cel  mai  profund  teolog  din  câţi  au  existat  vreo  dată.  Pentru 
că  dintre  sf.  autori  ai  T,  N,  el  este  cel  ce  s‘a  aplecat  mai 
cu  dinadinsul  asupra  dramei  care  a  mântuit  lumea,  el  i-a 


1  Idem  1,  c.  8  Idem,  p,  763 — 764. 

desluşit  mai  limpede  înţelesul,  el  a  propovăduit-o  mai  ne¬ 
obosit  de  cât  ori  care  altul  dealungul  şi  dealatul  imperiului 
roman  larg  cât  lumea  şi  el  ne-a  lăsat  cea  mai  impunătoare 
zestre  scripturistica  în  materie.  Primul  teolog  creştin  de 
prestigiu,  sf.  Apostol  Pavel  a  fost  hărăzit  de  Dumnezeu  să 
cucerească  lumea  pentru  Hristos  şi  teologic . 1 

Pe  de  altă  parte,  nu-i  mai  puţin  adevărat  că  sf.  Apostol 
Pavel  nu  este  teolog  în  înţelesul  actual  al  cuvântului.  De 
toţi  teologii  vremurilor  de  după  epoca  apostolică  el  se 
deosebeşte  radical  în  două  privinţe:  e  inspirat  şi  nare  un 
sistem  teologic.  Are  însă  o  teologie,  risipită  într'o  neorân¬ 
duială  încântătoare  în  scripturile  sale  —  cari,  să  nu  se  uite, 
sunt  scrieri  ocazionale.  In  plus,  de  unii  teologi  de  mai 
târziu  se  mai  deosebeşte  şi  prin  aceea  că  sf.  Apostol  Pavel 
a  fost  permanent  convins  de  adevărul  pe  care-1  propo¬ 
văduia,  cu  graiul  şi  cu  peana,  cu  egală  competenţă. 

Cercetătorul  care  se  aşterne  să  studieze  Teologia  unui 
sf.  autor  neotestamentar  este  îndatorat  să  se  străduiască  să-i 
descopere  ideia  fundamentală,  să-i  arate  desvoltarea  şi  să-i 
urmărească  ramificaţiile.  O  comparaţie  cu  învăţătura  Mân¬ 
tuitorului,  aşa  cum  ne-o  împărtăşesc  sf.  Evanghelii  şi  cu  a 
celorlalţi  sf.  autori  —  care  va  încheia  lucrarea  —  va  fi 
nu  numai  bine  venită,  nu  numai  la  locul  ei,  ci  se  impune  chiar. 

Se  impune  mai  cu  seamă  pentru  a  lichida  neînţelege¬ 
rile  iscate  de  teologii  rău  intenţionaţi,  cari  pretind  adeseori 
că  ar  fi  descoperit  contraziceri  între  aceste  învăţături,  şi 
pentru  a  risipi  suspiciunile  ce  planează  asupra  armoniei 
doctrinare  a  T.  N. 

Mai  departe!  Ţinând  cont  de  stadiul  avansat  în  care 
se  află  astăzi  studiile  biblice,  un  studiu  comparativ  istoric- 
religios  care  să  arate  că  originea  ideilor  respectivului 
scriitor  nu  trebue  căutată  în  afara  Bibliei,  ar  spori  pres¬ 
tigiul  ştiinţific  al  lucrării  şi  l-ar  înmulţi  folosul  practic. 

In  cazul  nostru... 

După  o  vreme  de  studii  îndelungate,  de  şovăeli  şi  ne¬ 
înţelegeri,  marea  majoritate  a  cercetărilor  Teologiei  pauline 


'  Cf.  Otto  Kuss :  Die  Theologie  des  Neuen  Testamentes,  Regensburg  1936.  p. 
257—258. 

sunt  de  acord  în  a  recunoaşte  că  centrul  acestei  Teologii 
este  Domnul  şi  Mântuitorul  nostru  Iisus  Hristos „Hristos 
este  începutul,  măduva  şi  sfârşitul  tuturor  ideilor  pauline".2 
El  este  focarul  Teologiei  pauline  care  umple  cu  lumina  Lui 
orbitoare  edificiul  de  dimensiuni  covârşitoare  pe  care-1 
formează  aceasta.  El  este  punctul  din  care  pleacă  şi  la 
care  se  întorc  toate  ramificaţiile  Teologiei  pauline.  Toate 
câte  există,  atât  în  ordinea  naturală  cât  şi  în  cea  trans¬ 
cendentală,  există  în  Hristos,  prin  Hristos  şi  pentru  Hristos : 
aucoO  xai  8c  ’atiroO  xai  efe  autiv  tâ  xâvca  (Rom.  11,  36). 

Numele  Lui  umplu  scripturile  pauline.  „O  simplă  ope¬ 
raţie  de  aritmetică  —  zice  Praf  —  confirmă  această  im¬ 
presie.  Numele  lui  Hristos  (Xpcottfg,  cu  sau  fără  articol) 
•figurează  singur  în  scripturile  pauline  de  203  ori ;  Hristos- 
Iisus  de  92  ori;  Iisus-Hristos  de  84  ori;  Domnul  (Kiipco?, 
cu  sau  fără  articol)  apare  singur  de  157  ori ;  Domnul  Iisus, 
de  24  ori ;  Domnul  Iisus  Hristos,  de  64  ori ;  Iisus,  de  16  ori.3 

Vehicolul  preferat  de  Apostolul  nostru,  pentru  a 
exprima  hristocentrismul  teologiei  sale,  este  formula 
âv  XpcOT$  cu  variantele  sau  sinonimele  ei.  Este  marele  merit 
al  lui  G,  Ad.  Deissmann  de  a  fi  atras  atenţiunea  —  în 


*  F.  Prat:  La  Thăologie  de  S.  Paul,  ed,  XIX,  Paris  1933,  voi.  II  p.  15 — 16, 
indică  pe  scurt  opiniile  mai  răsărite  privitoare  ia  centrul  Teologiei  pauline,  cari  au 
circulat  până  acum,  Unii  pun  la  temelia  Teologiei  pauline  ideia  metafizică  de  Dum¬ 
nezeu  \  alţii  îndreptarea  prin  credinţă  (Luther),  iar  alţii  contrastul  psihologic  dintre 
carne  (oocpŞ)  şi  duh  (jtYsOţla).  . —  Cei  dintâi  uită  că  ideia  de  Dumnezeu  umple 
întreagă  Scriptura.  Cugetarea  specifică  a  unui  autor  nu  trebue  căutată  in  ceea  ce 
are  comun  cu  alţi  autori,  ci  în  ceea  ce-i  e  propriu,  tipic,  Cât  priveşte  îndreptarea 
prin  credinţă,  aceasta-i  o  teză  inspirată  de  controversa  cu  iudaizanţii.  Controversa 
odată  sfârşită,  Apostolul  se  desinteresează  de  ea  sau  o  dă  uitării.  In  sfârşit,  con¬ 
trastul  (resp,  conflictul)  dintre  carne  şi  duh  nu  este  de  cât  ceva  accidental  in  Teologia 
paulină.  In  filosofia  vremii,  el  avea  alt  relief,  mal  pronunţat,  E  greu  de  crezut  că 
sf.  Apostol  Pavel  —  care  acoperea  cu  sarcasme  înţelepciunea  lumii  acesteia  (t)  GOtpLCC 
ţOu  XOGJJ.GO  toOîO\>)  ori  de  câte  ori  i  se  da  prilej  —  ar  fi  putut  să  facă  dintr'o 
teză  atât  de  singulară  centrul  Teologiei  sale. 

2  B.  Bartmann:  Paulus,  Paderborn  1914,  p,  16. 

3  Calculul  făcut  de  Prat  II,  14 — 15  nota  1  n'are  pretenţia  de-a  fi  exact,  pentru 
că  unele  manuscrise  prezintă  variante  de  la  textul  (ed.  Neslle)  utilizat  de  el.  Să  nu 
se  uite  că  în  acest  calcul  nu  intră  toate  apelaţiunile  Mântuitorului  (b.  o,  „Mântuitor 11 
„Fiul  lui  Dumnezeu",  ş,  a.),  precum  şi  aceea  că  Iisus  Hristos  este  subiect  în  destule 
propoziţiuni,  cu  toate  că  nu-i  numit  in  chip  manifest. 

amurgul  veacului  trecut  • —  asupra  acestei  piese  cardinale 
a  terminologiei  pauline,1 2 

O  întreagă  literatură,  apărută  de  atunci  încoace,  se 
întrece  în  a  sublinia  importanţa  covârşitoare  a  acestei  for¬ 
mule  pentru  înţelegerea  exactă  a  Teologiei  pauline.*  Şi 
pe  drept! 

Pentru  că  „cea  mai  personală  şi  mai  caracteristică  for¬ 
mulă  a  Teologiei  pauline  —  cum  o  numeşte  Prat  —  în¬ 
globează  întreagă  mântuirea,  începând  cu  cea  dintâi  ideie 
a  sa  în  înţelepciunea  dumnezeiască  şi  înfăptuirea  ei  po¬ 
tenţială  pe  Golgota,  până  la  realizarea  succesivă  în  fiecare 
din  noi  şi  până  la  consumarea  ei  finală  în  eternitate.  Dum¬ 
nezeu  ne-a  ales  în  Hristos ;  în  Hristos  a  împăcat  lumea  cu 
Sine;  în  Hristos  ne  naştem  în  har;  în  Hristos  creştem  şi 
perseverăm;  în  Hristos  vom  fi  vîvificaţi,  înviaţi  şi  prea¬ 
măriţi”.3  Nu  poţi  rosti  nici  un  cuvânt  cu  temeiu  asupra 
Teologiei  pauline  ignorând  persoana  Domnului  şi  Mântuito¬ 
rului  nostru  Iisus  Hristos,  Teologia  paulină  este  de  un 
hristocentrism  acut.  Cu  toate  acestea,  ea  nu-i  o  Hristo- 
logie  în  înţelesul  sever  al  cuvântului. 

Ca  să  fie  aşa,  ar  trebui  să  aflăm  într'ânsa  date  su¬ 
ficiente  —  şi  aproximativ  egale  cantitativ  —  atât  despre 
Hristos  cel  preexistent  din  eternitate,  cât  şi  despre  Hristos 
întrupat,  mort  şi  înviat  şi  despre  Hristos  cel  preaînălţat. 
In  acest  caz,  Teologia  paulină  ar  prezenta  o  uniformitate 
unilaterală,  ceeace  în  realitate  nu  se  vede  nicăieri. 

Unanimitatea  datelor  pe  cari  ni  le  oferă  sf.  Apostol 
Pavel  despre  Hristos,  se  referă  în  prima  linie  la  activi¬ 
tatea  mântuitoare  a  Fiului  lui  Dumnezeu.  Chiar  şi  atunci 
când  vorbeşte  incidental  despre  Hristos  cel  preexistent  din 
eternitate,  spusele  Apostolului  stau  în  vădită  legătură  cu 


1  G.Ad.  Deissmann  ;Die  neutestamentliche  Formei  „in  Christo  Iesu“,  Marburg  1892. 

2  Literatură  mai  nouă,  în  studiul  nostru  „Mistica  paulină"  (Anuarul  XIII  al 
Academiei  teologice  „Andreiană"  din  Sibiu),  Sibiu  1937  p,  38  urm,,  iar  studiile  apă¬ 
rute  înainte  de  1925  —  neutilizate  de  noi  —  la  Deissmann:  Paulus,  ed,  II,  Tiibingen 
1925,  p.  111  nota  1, 

3  Prat :  0-  c,  II,  22, 


541 


REVISTA  TEOLOGICĂ 


planul  de  mântuire  conceput  de  Dumnezeu  din  veci.  Acelaşi 
lucru  se  poate  spune  despre  Hristos  cel  preainălţat,  despre 
a  cărui  înrâurire  asupra  celor  ce  s’au  împreunat  cu  El, 
Apostolul  se  exprimă  copios. 

„Noi  propovăduim  pe  Hristos  cel  răstignit"  (f^r?  8k  xtj- 
pu73ojjtev  Xptax&v  4ataupw(.iivov)  —  scrie  sf.  Apostol  Pavel  Corin- 
tenilor  (I  Cor.  1,  23).  Iar  ceva  mai  departe,  aceloraşi:  „Căci 
am  judecat  să  nu  ştiu  între  voi  altceva  de  cât  pe  Iisus 
Hristos  şi  pe  acesta  răstignit"  (oi  ",ctp  expivâ  u  d.S&vca  h  Op.<ov 
d  (irj  ’lijaoov  Xptaxiv  xcd  coOtov  iarauptopâvov)  (I  Cor,  2, 2).  Mai  trebue 
să  spunem  că  răstignirea,  în  concepţia  paulină,  presupune 
totdeauna  învierea  cu  tot  alaiul  ei  de  binefaceri  cari  se 
lasă  rezumate  în  mântuirea  omului  ?  Fiecare  pagină  a  scrip¬ 
turilor  pauline  mărturiseşte  acest  adevăr.  Şi  atunci  cheia 
înţelegerii  propoziţiei:  Teologia  paulină  este  hristocentrică 
dar  nu-i  o  hristologie  —  zace  în  mânile  noastre,  Bartmann, 
când  scrie  că  Teologia  paulină  este  hristocentrică  de  oare  ce 
cu  Hristos  începe  pentru  el  o  altă  viaţă,  radical  nouă,  viaţa 
însăşi  în  înţeles  curat  religios, 1  a  intuit  excelent  caracterul 
Teologiei  pauline.  Viaţa  contează  printre  cele  câteva  enigme 
cărora  înţelepciunea  omenească  din  toate  vremurile  le-a 
dat  târcoale  fără  să  le  poată  deslega. 2  Pavel  dă  aici  răs¬ 
punsul,  unicul  răspuns  posibil :  viaţa  purcede  din  Dumnezeu 
şi  se  dă  oamenilor  prin  Iisus  Hristos,  Cine  are  pe  Hristos, 
are  viaţă,  e  mântuit.  Teologia  paulină  în  ansamblul  ei  e  o 
Teologie  a  mântuirii,  e  o  Soteriologie.3 

Cercetătorul  care  porneşte  la  studierea  Teologiei  pau¬ 
line  având  mereu  în  minte  caracterul  ei  hristocentric  şi 
soteriologie,  e  pe  calea  cea  bună,  In  stabilirea  ramificaţiilor 
Teologiei  pauline,  odată  ce-i  în  clar  cu  aceste  două  însu¬ 
şiri  ale  ei,  el  va  urma  calea  pe  care  o  socoteşte  mai  ni¬ 
merită.  Ingeniositatea  Iui  se  poate  manifesta  în  deplină  li¬ 
bertate,  Lucru  care  se  poate  constata  în  ori  care  dintre  lu¬ 
crările  de  Teologie  paulină  vechi  şi  noui.  De  aceea  re- 


1  Bartmann :  O,  c.  16. 

*  Cf.  Sommerlath :  Der  Ursprung  des  neuen  Lefaens  nach  Pâulus,  ed.  II,  Leipzig, 
1927,  p,  9. 

9  Cf,  Prat;  O.  c,  11,  23;  Lemonnyer :  Theologie  du  N.  T.  Paris  1928,  ş,  a. 

nunţăm  din  capul  locului  să  formulăm  şi  să  exemplificăm 
schematica  unei  Teologii  pauline. 

Teologia  paulină,  a  cărei  posibilitate  am  demonstrat-o 
sumar  în  cele  precedente,  coincide  ca  sens  cu  ceea  ce  sf. 
Apostol  Pavel  numeşte  uneori  „Evanghelia  mea"  {ti  eutq- 
YâXiiv  (iou),1 

In  vremile  mai  noui  se  obişnueşte  să  se  dea  Evan- 
geliei  pauline  numele  generic  de  Paulinism.  Expresia  e  de 
provenienţă  raţîonalistă.  Purificată  în  prealabil  de  toată 
sgura2  în  care  au  tăvălit-o  raţionaliştii,  ea  a  fost  adoptată 
ca  termen  tehnic  de  teologii  vremurilor  noastre,  cari  se 
slujesc  de  ea  pentru  a  defini  cât  mai  lapidar  „doctrina 
Apostolului  Neamurilor  considerată  în  caracterele  ei  par¬ 
ticulare  şi  în  înlănţuirea  ei  organică"/  Pe  cât  de  plastică-i 
această  expresie,  pe  atât  e  de  îndreptăţită,  de  vreme  ce 
admiţi  —  şi  lucrul  acesta  e  în  de  obşte  admis  din  cele  mai 
vechi  timpuri  —  că  fiecare  grup  de  scripturi  poartă  pe¬ 
cetea  individualităţii  sf.  autor  care  le-a  alcătuit,  indivi¬ 
dualitate  pe  care  —  cum  arătam  mai  sus  —  n'o  su¬ 
primă,  n*o  şterge,  n'o  topeşte  nici  chiar  înrâurirea  Duhului 
Sfânt  care-1  asistează  în  permanenţă  pe  sf.  scriitor. 

Scripturile  pauline  se  pretează  in  chip  deosebit  unei 
operaţiuni  de  stabilire  a  specificului  lor,  vizibil  atât  In 
structura  stilului,  în  fluiditatea  dicţiunii,  în  tăria  argumen¬ 
tării  şi’n  înlănţuirea  gândurilor  care  le  animă,  cât  şi'n  pro¬ 
funzimea  abisală  a  cugetării  teologice  care  nu-şi  găseşte 
pereche  în  întreg  Testamentul  Nou* 4 

1  CE  Rom.  2,  1-6-,  1-6,  25;  II  Tim.  2,  8;  sau  „Evanghelia  noastră"  (Tjjiwv), 
I  Tes.  1.  15;  II  Tes.  2,  14.;  II  Cor.  4,  3.  In  ce  relaţie  stă  aceasta  cu  Evanghelia 
Mântuitorului  se  va  vedea  mai  în  colo. 

2  Prai:  O.  c.  II,  1,  3  Idem,  L  c. 

4  Se  obicinueşte  să  se  Iacă  apropiere  intre  sî.  Apostol  Pavel  şi  s£.  Apostol 
Ioan.  Şi  nu  se  poate  contesta  că  se  întregesc  de  minune.  Sf.  Apostol  Ioan  se  di¬ 

stinge  prin  altitudinea  unei  cugetări  înalte  ca  sborul  imperial  al  vulturului  ce-i  ser¬ 
veşte  de  simbol.  E  de-o  seninătate  îngerească  ia  Scripturile  sale.  In  schimb,  sf. 
Apostol  Pavel  e  virtuosul  gândirii  profunde,  e  omul  frământat  al  tuturor  contrastelor. 
Orizontul  larg  al  celui  dintâi,  combinat  cu  profunzimile  răscolitoare  ale  celuilalt, 
formează  cea  mai  desăvârşită  sinteză  a  absorbirii  pământului  de  cer  sau  a  coborârii 
cerului  pe  pământ 

Dacă  geniile  sunt  oameni  cu  adevărat  mari,  oameni 
de  zonă  superioară  şi  de  înaltă  talie  spirituală,  puteri  uriaşe 
cari  intuesc  realitatea  eternă  şi  o  înfăptuesc, 1  atunci  de 
bună  seamă  că  sf,  Apostol  Pavel  revendică  înaintea  ori  cui 
acest  atribut. 

Paulinismul  poartă  pecetea  geniului  său.  Nenumărate 
şiruri  de  cercetători  s’au  aplecat  asupra  paginilor  scriptu¬ 
rilor  pauline.  Studii  de  veacuri  şi  o  literatură  imensă,  care 
umple  lumea,  constitue  cea  mai  eclatantă  dovadă  a  insis¬ 
tenţei  cu  care  teologii  s'au  aşternut  să  descifreze  acest  geniu 
din  documentele  în  cari  se  rosteşte.  Cu  excepţia  Mântui¬ 
torului,  nici  o  altă  personalitate  a  creştinătăţii  vechi  n'a 
exercitat  o  influinţă  atât  de  fascinată  asupra  veacurilor 
următoare  ca  sf.  Apostol  Pavel,  nici  un  alt  geniu  creştin 
n'a  fost  atât  de  răsfăţat  ca  el. 

Dar  nici  atât  de  hărţuit  şi  de  crâncen  hulit.  Toată 
gama  sentimentelor  omeneşti,  începând  cu  dispreţul  cel  mai 
umilitor  şi  culminând  cu  admiraţia  hiperexcesivă,  au  fost 
prăvălite  cu  frenezie  asupra  acestui  titan. 

Nu  toţi  cei  ce  pretind  că  l-au  înţeles  au  isbutit  să-l 
înţeleagă.  Nici  pe  el  şi  nici  opera  sa,  Evanghelia  sa,  Teo¬ 
logia  sa,  Paulinismul  ca  atare.  Pavel  este  revendicat  cu 
aceeaş  desinvoltură  de  creştinul  dreptcredincios  ca  şi  de 
ereticul  rătăcit  sau  de  schismaticul  răsvrătit  şi  este  hulit 
cu  o  înverşunare  la  fel  de  agresivă  de  iudaizantul  de  acum 
două  mii  de  ani,  ca  şi  de  antisemitul  sau  rasistul  modern. 
Scolasticul  şi  misticul,  raţionalistul  şi  pietistul  îl  confiscă 
pe  apucate  în  scopul  întăririi  concepţiilor  lor.  Istoria  Pau- 
linismului  este  o  facere  a  Apostolului  de  toate,  pentru  toţi, 
de  către  toţi. 2  Cât  loc  ocupă  falsul  şi  neadevărul,  îngustimea 


*  Vezi  in  această  chestiune  studiul  de-o  rară  frumuseţe  al  Iui  I.  Cotnan  :  Ge¬ 
niul  sf.  Grigorie  de  Nazianz  (Institutul  român  de  Bizantinologie  nr.  3)  Bucureşti 
1937,  p.  5  urm. 

2  O  istorie  critică  a  studiilor  despre  Paulinism  este  lucrarea  lui  A.  Schweitzer : 
Geschichte  der  Paulinischen  Forschung  von  der  Reformation  bis  auf  die  Gegenwart, 
ed.  II,  Ttibingen  1933. —  întreprinderea  lut  Schweitzer  a  fost  continuată  până  aproape 
de  zilele  noastre  de  R.  Bultmann:  Neueste  Paulusforschung,  în ;  Theologische  Rund¬ 
schau,  Neue  Folge,  6  Jahrg,  (19341  P-  229 — 246  şi  &  Jahrg,  (1936)  p.  1 — 22. 

sectara  şi  judecata  strâmbă  în  aceste  frământări  şi  svâr- 
coliri  de  înţelegere  a  lui  Pavel  şi  a  Paulinismului,  se  va 
vedea  cât  se  poate  de  sumar  în  cele  ce  urmează. 

Cum  spuneam,  atitudinea  veacurilor  faţă  de  personaw 
Htatea  sf.  Apostol  Pavel  bate  extremele,  Cel  mai  neobosit 
misionar  şi  cel  mai  autentic  geniu  creştin  a  fost  dispreţuit 
aproape  în  aceeaşi  măsură  în  care  a  fost  preamărit  de 
oaspeţii  binecredincioşi  ai  scripturilor  sale. 

Cari  sunt  detractorii  sf.  Apostol  Pavel? 

In  primul  rând  iudaizanţii  primelor  veacuri  creştine. 
Secretul  înverşunării  lor  împotriva  Apostolului,  e  uşor  de 
găsit.  Epistola  către  Galateni  şi  a  doua  către  Corinteni,. 
în  prima  linie,  oferă  un  adevărat  lux  de  date  în  această 
privinţă.  Alături  de  ele,  Faptele  Apostolilor  sunt  mărturia 
cea  mai  limpede  a  opoziţiei  pătimaşe,  împinsă  până  la 
duşmănie,  pe  care  i-o  făceau  Apostolului  iudaizanţii.  Ori 
unde-i  purtau  paşii  neostoita  sa  râvnă  de-al  predica  nea¬ 
murilor  pe  Hristos,  iudaizanţii  se  ţineau  pe  urmele  lui,  ca 
o  umbră  nefastă,  grăbindu-se  să  strice  ceeace  a  dires  du- 
hovniceşte  Apostolul.  In  cât,  cu  drept  cuvânt  putem  spune 
că  reversul  călătorilor  misionare  ale  sf.  Apostol  Pavel  re¬ 
prezintă  tot  atâtea  expediţii  iudaizante  antipauline,  expe¬ 
diţii  de  pedepsire  a  fostului  fariseu  Saul.  Cât  trebue  să-l  fi 
durut  duşmănia  cruntă  a  fraţilor  săi  xat«  a<ipy.x,  se  vede 
printre  alte  din  finalul  Faptelor  Apostolilor.  Ajuns  la  Roma, 
încătuşatul  ambasador  al  lui  Hristos  se  grăbeşte  să  facă 
apologia  Evangheliei  sale,  desigur  în  credinţa  că  iudaizanţii 
îl  vor  fi  ponegrit  şi  ’n  faţa  iudeo-creştinilor  din  inima 
imperiului  (cf.  28,  17  urm,).  Află  însă,  cu  un  simţământ 
de  uşurare  care  nu  poate  fi  tăgăduit  pentru  că  Luca  nu-1 
subliniază,  că  fruntaşii  Iudeilor  din  Roma  n'au  primit  scri¬ 
sori  din  Iudeia  în  privinţa  lui,  nici  n’a  venit  careva  dintre 
fraţi  ca  să  le  dea  de  ştire  sau  „să  zică  ceva  rău"  despre 
el  (comp.  F.  Ap,  28,  21). 

Ceea  ce-i  scandaliza  pe  iudaizanţî  era  de  sigur  carac¬ 
terul  antilegalist  sau  antinomist  al  Evangheliei  lui  Pavel. 
Iudaizanţii  nu  puteau  înţelege  că  legea  care  I-a  ucis  pe 
Hristos  a  fost  la  rândul  ei  omorâtă  de  Mântuitorul  pe 

crucea  de  pe  culmea  Căpăţânii.  Ori  Pavel,  printre  alte 
atribute  pe  cari  i  le  circumscrie  Mântuitorului,  are  unul 
care-1  proclamă  pe  Hristos  tiXos  vc^ou  (cf.  Rom,  10,  4), 

Fierbinţeala  cu  care  detractorii  Apostolului  se  năpus¬ 
teau  împotriva  lui,  culminează  în  insulta  că  el  ar  fi  nici 
mai  mult  nici  mai  puţin  de  cât  Antihrist,  E  lesne  de  în¬ 
ţeles  —  zice  Preuschen ,  care  a  studiat  această  chestiune  — 
că  nu  i  se  putea  da  altă  lovitură  mai  crâncenă  omului  care 
a  spus  despre  sine :  „Nu  eu  mai  trăiesc,  ci  Hristos  trăieşte 
în  mine“  (Gal,  2,  20), 1 

Dar  calvarul  sfântului  nu  conteneşte  aigi.  El  durează 
şi  astăzi. 

Se  ştie  că  reforma  lui  Luther  a  pornit  la  drum  în  nu¬ 
mele  lui  Pavel.  Epistola  către  Romani  în  special,  devenise 
oare  cum  Evanghelia  Reformaţiunii  şi  îndreptarea  prin 
credinţă  (sola  fide)  pivotul  dogmaticei  luterane,  Pavel  era 
preamărit  cu  frenezia  Corintenilor  de  odinioară,  fără  ştirea 
şi  fără  consimţământul  lui,  Entusiasmul  acesta  a  durat  vea¬ 
curi,  In  amurgul  veacului  trecut,  el  a  început  însă  să  pă¬ 
lească,  încep  să  se  ridice  proteste  împotriva  hegemoniei 
Paulinismului.  La  1869,  Ernest  Renan  prevestea  volbura 
care  avea  să  se  deslănţue  în  toată  violenţa  ei  câteva  de¬ 
cenii  mai  târziu:  „Apres  avoir  ete  depuis  trois  cents  ans 
le  docteur  chretien  par  excellence,  Paul  voit  de  nos  jours 
finir  son  regne;  Jesus,  au  contraire,  est  plus  vivant  que 
jamais.  Ce  n'est  plus  L’Epître  aux  Romains  qui  est  le  re- 
sume  du  christianisme,  c'est  le  Discours  sur  la  montagne. 
Le  vrai  christianisme,  qui  durera  eternellement,  vient  des 
Evangiles,  non  des  Epîtres.  Les  ecrits  de  Paul  ont  ete  un 
danger  et  un  ecueil,  la  cause  des  principaux  defauts  de  la 
theologie  chretienne.  Paul  est  le  pere  du  subtil  Augustin, 
de  l’aride  Thomas  d'Aquin,  du  sombre  calviniste,  de  l'aca- 
riatre  janseniste,  de  la  theologie  feroce  qui  damne  et  pre- 
destine  â  la  damnation.  Jesus  est  le  pere  de  tous  ceux  qui 
cherchent  dans  les  reves  de  l’ideal  le  repos  de  leurs  âmes“.2 

1  Vezi  b.  o.  Erwin  Preuschen:  Paulus  a!s  Antichrist,  în ;  Zeitschrift  fur  âie 
ncutcstamentliche  Wissenschaft,  Zweiter  Jahrg.  (1901)  p.  169 — 201. 

z  Ernest  Renan  :  Saint  Paul,  Paris  1869  p,  569 — 570.  Cf.  Prat:  O.  c.  II,  25-26. 


546 


REVISTA  TEOLOGICA 


Iată-1  aşa  dar  pe  sf.  Apostol  Pavel  făcut  responsabil  de 
tot  răul  cât  există  în  teologia  fondata  pe  el.  De  aici  şi  până 
la  celebra  controversă  „Iisus-Pavel“,  care  isbucneşte  la  în¬ 
ceputul  veacului  nostru,  nu  mai  era  de  cât  un  pas.  Stri¬ 
gătul:  „Los  von  Paulusl  Zuriick  zu  Christus!"  pe  care-1 
vânturau  adversarii  Paulinismului,  a  cuprins  Germania  în¬ 
treagă,  s'a  revărsat  peste  Rin  şi  a  trecut  Canalul  Mânecii.’ 
Drama  se  desfăşura  în  sânul  protestantismului.  Ştiinţa  ro- 
mano-catolică  nu  s'a  molipsit  de  acest  curent  nou,  Doar 
câţiva  modernişti,  în  frunte  cu  abatele  Alfred  Loisy,  au 
aplaudat  acest  spirit  al  vremii.  împotriva  acestora  a  luat 
atitudine  Episcopul  Romei  Pius  al  X-lea,  în  celebrul  său 
Syllabus.7  Cele  mai  celebre  pene  teologice  s'au  încrucişat 
ca  tot  atâtea  săbii  în  această  dispută.  O  literatură  abun¬ 
dentă  mărturiseşte  despre  ea.1 2  3  N'au  lipsit,  fireşte,  nici  de 
astă  dată,  procurorii  neîntrebaţi  cari  îl  acuzau  pe  sf. 
Apostol  Pavel  că  contrazice  Evangheliile, 4  Dar  şi  numărul 
şi  valoarea  apologeţilor  Paulinismului,  cari  au  arătat  cu  o 
copleşitoare  bogăţie  de  argumente  nedreptatea  ce  se  face 
marelui  apostol,  a  fost  considerabil.0 

Şi,  în  sfârşit,  în  zilele  noastre  duc  o  campanie  furi¬ 
bundă  împotriva  apostolului  teoreticienii  rassismului  german. 
Aceşti  antisemiţi  sentimentali  vor  să  elimine  cu  desăvârşire 


1  Istoria  controversei  la  P.  Dausch:  Iesus  und  Paulus,  ed.  III,  Miinster  i.  W. 
1912  p,  3 — 7;  P.  Felne :  Die  Religion  des  N.  T.  Leipzig  1921  p.  184 — 187  ş,  a. 

2  In  tezele  31,  38  şi  69,  Textul  lor  şi  amănunte  la  Dausch:  O.  c.  p,  7  text 
şi  nota  2, 

3  Vezi  Dausch:  O.  c.  p.  4 — 7  şi  note;  Felne:  0.  c.  p.  183 — 184;  Acelaş :  Der 
Apostel  Paulus,  Giitersloh  1927  p.  153  urm.,  iar  mai  nou  Hans  Windtsch:  Paulus 
und  Christus,  Leipzig  1934,  in  notele  subliniere  ;  listă  bibliografică  nu  are. 

4  Faimos  in  această  privinţă  e  studiul  lui  M.  Briickner :  Der  Apostel  Paulus 
als  Zeuge  wider  das  Christusbild  der  Evangelien,  In;  Protest,  Monatshefte.  X.  Jahrg. 
(1906)  p,  352 — 364.  La  p.  356,  o  mostră  din  cele  multe:  Rom.  1,  3  urm.  şi  Gal.  4, 
4  ar  constitui,  după  el,  un  argument  decisiv  împotriva  „legendei"  despre  naşterea 
Mântuitorului  dintr'o  fecioară, 

s  Notăm  in  primul  rând  pe  Feine:  Religion  d,  N.  T,  p.  187 — 217  (foarte  bine). 
El  revine  pe  larg  asupra  acestei  probleme  in  Der  Apostel  Paulus  p.  398 — 436  (Cap. 
II:  Paulus  und  Iesus).  Dintre  lucrările  mai  vechi,  trebue  menţionată  îndeosebi  cea 
a  lui  Paul  Kolbing:  Die  geistige  Einwirkimg  der  Person  Iesu  auf  Paulus,  Gotlingen 
1906,  îndeosebi  p,  2  urm,  şi  99  urm.  La  rom,-cat.  Dausch;  O.  c,  p.  8  urm. 

Paulînismul  din  Creştinism,  pentru  ca  apoi  să-l  exileze 
dintre  noi  pe  Dumnezeu  însuşi.  Capul  lor  e  Alfred  Rosen~ 
berg.  Ideile  sale  despre  sf.  Apostol  Pavel1  sunt  atât  de 
şubrede,  în  cât  nici  nu  merită  osteneala  unei  răfueli  cu  ele. 
Ţinute  într'un  limbaj  de  pamflet  şi  scârţâind  de  ignoranţi 
în  materie  de  Paulinism,  ideile  lui  Rosenberg  şi  ale  emu¬ 
lilor  săi  sunt  condamnate  unei  uitări  sigure,  cu  tot  răuL 
pe  care-1  fac  şi  care  o  să  lase  o  pată  lată  pe  pânza  spi¬ 
ritualităţii  veacului  nostru. 

Toţi  aceştia,  şi  alţii  asemenea  lor,  nu  l-au  înţeles  pe 
sf.  Apostol  Pavel. 

Nu  l-au  înţeles  nici  cei  din  extrema  cealaltă.  Ad¬ 
miraţia  excesivă  pe  care  au  purtat-o  uriaşei  sale  perso¬ 
nalităţi  şi  exagerarea  dimensiunilor  Paulinismului,  era 
fatal  să-i  împingă  în  altă  eroare.  Cum  vom  vedea! 

La  locul  acesta  menţionăm  pe  Luther.  Am  arătat  mai 
sus  ce- a  făcut  capul  Reformaţiunii  din  sf.  Apostol  Pavel  şi 
din  Teologia  lui.  Să  ne  gândim,  prin  contrast,  cât  l-a  ne¬ 
dreptăţit  pe  sf.  Iacob  şi  epistola  sa,  pentru  ca  să  impunit 
cu  ori  ce  preţ  punctul  de  vedere  paulin  privitor  la  mân¬ 
tuire,  greşit  înţeles  şi  conceput  de  Luther. 

In  general,  cei  ce  exagerează  proporţiile  personalităţii 
sf.  Apostol  Pavel  nesocotesc  dumnezeirea  Mântuitorului, 
sau  uită  că  dacă  Apostolul  Neamurilor  a  fost  ceea  ce  a 
fost,  aceasta  o  datoreşte  —  cum  însuşi  mărturiseşte  cu 
atâtea  prilejuri  —  exclusiv  chemării  de  care  l-a  învred¬ 
nicit  Mântuitorul  şi  ajutorului  pe  care  i  l-a  dat  Ei  în  toată 
bună  vremea. 

Destul  că  Pavel  a  fost  ridicat,  fără  ştirea  şi  fără  voia 
lui,  împotriva  Mântuitorului.  Aşa  în  cât,  la  cele  două  posi- 


1  Vezi  Alfred  Rosenberg:  Der  Mythus  des  20  Jahrhunderts,  ed.  55  —  56,  Miin- 
chen  1935  p.  74  urm.,  235,  480,  605  (:  „Unsere  paulinischen  Kirchen  sind  somit  im 
wesentlichen  nicht  christlich,  sondern  ein  Erzeugnis  der  jiidisch-syrischen  Apos- 
telbestrebungen,  wie  sie  der  jerusalemitische  Verfasser  des  Matthăus-Evangeliums 
eingeleitet  und  Paulus  unabhăngig  von  ihm  vollendet  hatte").  Nu-i  greu  să  recunoaştem 
£n  cartea  lui  Rosenberg  ideile  unui  Nietzsche  sau  Paul  de  Lagarde.  (Asupra  acestora 
vezi  Hans  Windisch:  Paulus  und  das  ludentum,  Stuttgart  1935  p.  1.  86  ş.  a.).  Ceea 
ce  Însemnează  că  teoria  lui  Rosenberg  sufere  de  lipsă  de  originalitate,  reactualizând 
concepţii  perimate. 

bilităţi  tradiţionale  de  apropiere  între  Iisus  Hristos  şi  sf. 
Apostol  Pavel  pe  care  le-am  putea  formula  astfel: 

1,  sf.  Apostol  Pavel  subordonat  lui  Jisus  Hristos  ca  unul 
care  fusese  chemat  la  apostolat  de  Mântuitorul  şi  învăţă¬ 
turii  Căruia  i-a  fost  tributar  totdeauna; 

2,  sf.  Apostol  Pavel  alăturat  Mântuitorului  ca  exemplu 
de  abnegaţie  împinsă  până  la  sacrificiu  întru  urmarea  lui 
Iisus  Hristos  şi  întru  promovarea  împărăţiei  lui  Dumnezeu 
în  lume; 

s'a  adăugat  o  a  treia: 

3,  sf.  Apostol  Pavel  supraordonat  Mântuitorului  şi  eclip¬ 
sând  opera  Acestuia. 

Numărăm  aici  pe  Arnold  Meyer  şi  mai  nou  Hans 
Windisch.  Cel  dintâi  îl  face  pe  sf.  Apostol  Pavel  înteme¬ 
ietorul  formei  creştinismului, 1  după  ce  s'a  îngrijit  să  mic¬ 
şoreze  în  prealabil  pe  Mântuitorul, 2  Celălalt,  pe  câteva 
sute  de  pagini  fanteziste,  se  căsneşte  să  niveleze  deosebi¬ 
rile  dintre  Iisus  Hristos  şi  sf.  Apostol  Pavel,  reducându-i 
la  acelaş  numitor  comun  şi  înglobându-i  în  aceeaşi  categorie 
cu  ol  î)sco:  ăydpeg  (resp,  Zvtipur.oi)  ai  antichităţii  greco-romane 
şi  cu  „oamenii  lui  Dumnezeu"  din  V.  T.  In  acest  caz, 
Iisus  este  socotit  un  simplu  înţelept  care  poate  fi  comparat 
cu  alt  înţelept.  „Noi  înţelegem  tema  „Iisus  şi  Pavel"  în 
chipul  în  care  au  fost  tratate  în  ştiinţă  temele  comparative 
„Iisus  şi  Budha",  „Iisus  şi  Socrate“,  „Iisus  şi  Ieremia"  etc. 
scrie  Windisch. 3  Mai  pe  scurt  spus,  aceasta  însemnează 
doar  atât  că  Iisus  şi  Pavel  sunt  două  mărimi  de  dimen¬ 
siuni  egale.  Şi  pentru  Windisch,  Pavel  este  nu  al  doilea  în¬ 
temeietor  al  creştinismului,  ci  Iisus  şi  Pavel  sunt  „vielleicht 
auch  die  zwei  (vornehmsten)  Stifter  des  Urchristentums 


1  Vezi  Arnold  Meyer:  Wer  hat  das  Christentum  begriindet,  Iesus  oder  Paulus  ? 
Tiibingen  1907  p.  103. 

2  Idem  p.  82:  „Ia,  Jesus  selbst  hat  nicht  klar  empfunden,  wie  die  Macht  seine* 
Glaubens  und  seiner  Liebe  stark  genug  war,  alle  Schranken  der  Nationen  zu  iiber- 
springen,  alle  gesetzlichen  Normen  unnotig  zu  machen,  alle  Welt  zu  itberdauern,  In 
kindlicher  Schlichtheit  gab  er,  was  er  hatte  — •  ein  Paulus  zeigte  der  Welt,  was  er 
gegeben  hat“. 

3  Windisch :  Paulus  und  Christus  p.  7, 

und  der  urchristlichen  Gemeinden",  1  De-o  subordonare  a 
lui  Pavel  Mântuitorului,  nu  vrea  să  ştie  nimic.2  In  con¬ 
cluzie:  pentru  Windisch  sf.  Apostol  Pavel  este  tot  atât  de 
bine  „o  încarnare  a  Sfântului  Duh,  sau  chiar  o  încarnare 
a  lui  Hristos  pentru  Biserică”, 3  deci  ca  şi  Iisus,  ceva  apar¬ 
ţinător  la  „categoria  Rabbi'*.4  Aceasta  însă  nu-i  singura 
lui  părere  în  dificila  problemă  pe  care  isbuteşte  s'o  încurce. 
Simţul  proporţiilor  îi  lipseşte  cu  desăvârşire.5 

Dar  nedreptatea  ce  i  s'a  făcut  şi  i  se  face  sf.  Apostol 
Pavel  n’a  cruţat  nici  învăţătura  sa.  Comparat  cu  doctrina 
depusă  în  celelalte  grupuri  de  scrieri  biblice  pe  de  o  parte 
şi  cu  ideile  religioase  morale  ale  literaturii  filosofice-reli- 
gioase  a  lumii  greco-romane  şi  a  religiilor  de  mistere  ale 
orientului  pe  de  altă  parte,  Paulinismul  a  fost  acuzat  că  o 
contrazice  pe  cea  dintâi  şi  că  e  tributar  celorlalte. 

Au  fost  vremuri  când  s’a  susţinut  că  doctrina  paulină 
contrazice  învăţătura  Mântuitorului  şi  a  celorlalţi  sf,  autori 
ai  T.  N.  In  controversa  isbucnită  la  începutul  veacului 
acestuia  („Iisus  şi  Pavel"),  se  puteau  auzi  des  glasuri  cari 
susţineau  prima  posibilitate.  Şi  chiar  mai  înainte  de  aceea, 
F.  Chr.  Baur ,  cu  acea  împărţire  artificială  a  cărţilor 
T,  N.  făcută  după  tipicul  dialecticei  hegeliene,  a  con¬ 
tribuit  enorm  de  mult  la  promovarea  acestei  erori.  Mai 
înainte  de  el,  Luther  susţinea  sus  şi  tare  a  doua  posi¬ 
bilitate.  Neputând  să  împace  conceptul  paulm  despre  cre¬ 
dinţă  cu  cel  iacobin,  el  a  sfârşit  prin  a  repudia  epistola 
sf,  Iacob,  Se  spune  că  într’un  acces  de  jovialitate  bufonă, 
Luther  ar  fi  promis  pălăria  lui  de  doctor  aceluia  care  ar 
fi  în  stare  să  rezolve  antinomia  acută  dintre  sf.  Apostol  Pavel 
şi  sf,  Iacob. 6  Cercetările  mai  noui 7  au  arătat  însă,  cu 


1  Idem  p.  7,  2  Idem,  p,  8.  Comp,  şi  p.  313 — 314, 

3  Idem,  p.  314.  4  Idem ,  p.  8. 

5  împotriva  categoriei  Windisch,  vezi  M.-J.  Lagrange :  Socrate  et  Notre-Seig- 

neur  Jesus-Christ  d'apres  un  livre  recent,  în:  Revue  Biblique  XLIV  (1935)  p,  5  urm,, 

şi  Leon  Vaganay,  in:  Revue  des  Sciences  Religieuses  XV  (1935)  p,  582  urm, 

6  CL  Prat:  O.  c,  II  p.  212-213, 

7  Men(ionăm  aici  pe  B.  Bartmann :  St.  Paulus  und  St.  Iacobus  iiber  die  Recht- 
lertigung,  Freiburg  im  Br.  1897,  urmat  de  mai  toţi  teologii  romano-catolici  [Prat: 

argumente  optime,  că  antinomia  aceasta  este  numai  părută 
şi  că  între  sf.  Apostol  Pavel  şi  sf.  Iacob  domneşte  cel  mai 
desăvârşit  acord  în  chestiune,  aşa  în  cât  pălăria  de  doctor  a 
lui  Luther  ar  fi  fost  neîndestulitoare  ca  să-i  răsplătească 
pe  toţi  deslegătorii  „enigmei"  amintite, 

Nu  mai  puţin  gravă  este  opinia  după  care  Paulinismul 
ar  fi  tributar  ideilor  religioase-morale  sau  filosofice  ale 
mediului  păgân  de  pe  vremea  sf-  Apostol  Pavel,  S'a  ajuns 
atât  de  departe  în  goana  de-a  descoperi  elemente  inedite 
cu  cari  să  fie  doborât  ineditul  paulin  în  cât  —  cum  se 
exprimă  cu  o  ironie  de-o  muşcătoare  eleganţă  A.  Schweitzer  — - 
sărmanul  apostol  abia  răsbeşte  la  cuvânt  şi-l  şi  lapidează 
cu  paralele  din  literatura  elenistică,1  Curentul  acesta,  care 
caută  să  acrediteze  opinia  că  Creştinismul  în  genere  şi 
Paulinismul  în  special  ar  fi  un  conglomerat  de  idei  extra- 
biblice,  a  fost  pornit  de  aşa  numita  Religionsgeschichtliche 
Schule  (şcoala  comparatistă).  Reprezentanţii  cei  mai  pro¬ 
eminenţi  ai  acestei  direcţii  noui  în  studiile  teologice  biblice 
sunt  Hermann  Gunkel,  Wilhelm  Bousset,  Richard  Reitzenstein 
şi  Rudolf  Bultmann ,2  Primii  doi  au  întemeiat  în  1903  o 
bibliotecă  specială,  care  acumulează  o  bună  parte  din  lu¬ 
crările  alcătuite  în  spiritul  şcoalei  comparatiste,3  De  apa¬ 
riţia  ei  îngrijeşte  actualmente  Rudolf  Bultmann,  R,  Reitzen- 


0.  c,  II  p.  212 — 214;  Sickenberger :  Die  Briefe  des  heiligen  Paulus  an  die  Korinther 
und  Romer,  ed,  IV,  Bonn  1932  p.  209 — 219).  Apoi  Henri  d'Espine:  La  foi  et  Ies 
oeuvres,  în:  Les  cahiers  bibliques  de  Foi  ct  Vie,  I-6re  annee  (fără  dată)  nr.  2, 
p.  68 — 71.  D'Espine  are  această  isbutită  observaţie  finală  (p.  71)  {  „C'est  bien  â  tort 
qu  on  a  parfois  oppose  Paul  et  Jacques,  Ils  doivent  etre  ecoutes  tous  deux.  Si  le  pre¬ 
mier  a  reţu  la  mission  d'annoncer  l’evangile,  Ie  second  a  reţu  celle  d’empecher 
qu’on  ne  le  comprit  mal", 

1  A.  Schweitzer:  Die  Mystik  des  Apostels  Paulus,  Tiibingen  1930  p.  28. 

2  R.  Bultmann :  Urchristentum  und  Religionsgeschichte,  in :  Theol.  Rundschau 

1932  p.  1 — 21 .  Cităm:  „Das  ist  die  historische  Aufgabe:  die  paulinische  Theologie 
zu  interpretieren  aus  den  jiidischen  und  hellenistischen  Voraussetzungen,  aus  denen 
ihm  die  Begriffe  zuwachsen,  in  denen  er  die  Gewissheit  der  Heilsgegenwart  durch. 
Iesus  Christus,  die  Gewissheit  der  XflstVl)  zum  Ausdruck  bringt"  (p.  21). 

3  Biblioteca  aceasta  —  intitulată  „Forschungen  zur  Reiigion  und  Literatur  des 
Alten  und  Neuen  Testaments1'  —  a  fost  inaugurată  cu  lucrarea  lui  H.  Gunkel:  Zum. 
religionsgeschichtlichen  Verstăndnis  des  Neuen  Testaments,  Gottingen  1903,  ViII-p96  p,. 

stein  poate  fi  socotit  cel  mai  zelos  şi  mai  productiv  1  com¬ 
paratist.  E  aproape  de  neînţeles  cum  numele  acestui  în¬ 
văţat,  care  nu-i  teolog,  a  ajuns  să  fie  aproape  nelipsit  din 
mai  toate  lucrările  de  studii  biblice  apărute  în  ultimele 
două  decenii.  Protestanţii  extremişti  îl  citează  pentrucă-1 
urmează.  Restul,  plus  romano-catolici,  îl  citează  ca  să-l 
combată. 

In  jurul  acestor  corifei  roiesc  o  grămadă  de  emuli 
mai  mărunţei. 

Ce  mai  rămâne  din  personalitatea  atât  de  originală  a 
sf.  Apostol  Pavel  şi  din  nu  mai  puţin  originalul  Paulinism, 
«  lesne  de  închipuit.  Relaţia  cea  adevărată  în  care  stă  el 
cu  Mântuitorul  şi  Evanghelia  lui  cu  Evanghelia  Domnului 
nostru  Iisus  Hristos,  a  fost  complectamente  distrusă  în  ochii 
multor  teologi  de  modă  nouă  prin  diferenţele  ce  le-au  sta¬ 
bilit  între  învăţător  şi  învăţăcelul  Său  şi  prin  influinţele 
din  afara  Bibliei  pe  cari  i  le-au  atribuit  sf,  Apostol  Pavel 
şi  Paulinismului, 

Faţă  de  atâtea  mistificări,  o  restabilire  a  raporturilor 
iireşti  în  cari  stă  sf.  Apostol  Pavel  şi  Evanghelia  sa  faţă 
de  persoana  şi  învăţătura  Mântuitorului,  se  impune.  Dar 
cum  această  problemă  ar  reclama  o  lucrare  de  dimensiuni 
apreciabile  ca  să  poţi  spune  că  ai  clarificat-o  barem  în 
linii  mari,  noi  ne  vom  mărgini  aici  doar  la  eşalonarea  câ¬ 
torva  idei  esenţiale. 

Cine-i  sf.  Apostol  Pavel? 

Două  perioade  clar  distincte  alcătuesc  relieful  acestei 
vieţi  extraordinare :  Saul  şi  Pavel.2  La  mijloc  stă  eveni- 


*  Iată  câteva  din  lucrările  lui  Rlchard  Reitzenstein :  Die  hellenistischen  Myste- 
rienreligionen,  ihre  Grundgedanken  und  Wirkungen,  Leipzig  und  Berlin,  ed.  I  1910 
ed.  III  1927 ;  Studien  zum  antiken  Synkretismus  aus  Iran  und  Griechenland  (în  cola¬ 
borare  cu  H,  H.  Schaeder),  Leipzig  und  Berlin,  1926;  Das  iranische  Erldsungsmyste- 
rium,  Bonn  a.  Rh,  1921 ;  Die  Vorgeschichte  derchristlichen  Taufe,  Leipzig  und  Berlin  1929. 

2  Când  facem  această  distincţie,  nu  ne  gândim  să  considerăm  numele  latin  al 
Apostolului  ca  un  apelativ  simbolic  pentru  apostolatul  său  între  neamuri.  Th.  Mommsen 
a  arătat  că  raportul  fer.  Ieronim,  după  care  Saul  ar  fi  luat  numele  unuia  din  pnmu 
convertiţi,  ca  Scipio  pe  cel  de  „Africanul”,  nu  corespunde  adevărului  (cf.  Die 
Rechtsverhăltnisse  des  Apostels  Paulus,  în;  Zeitschrift  fiir  die  neutestamentliche 
Wissenschaft,  II  Jahrg,  1901  p,  84). 

mentul  abisal  al  minunii  din  preajma  porţilor  Damascului, 
Vom  lăsa,  atâta  cât  este  cu  putinţă  să  vorbească  el  însuşi. 

Saul :  „Eu  sunt  iudeu  din  Tarsus,  cetăţean  al  unui 
vestit  oraş  al  Ciliciei;  am  crescut  în  acest  oraş  (scil.  Ie¬ 
rusalim),  învăţând  la  picioarele  lui  Gămăliei  să  ţin  cu  străş¬ 
nicie  legea  părintească  (strămoşească),  plin  fiind  de  râvnă 
pentru  Dumnezeu  (F.  Ap.  21,  39;  22,  3),  pe  care  îl  slu¬ 
jesc  ca  şi  strămoşii  mei,  întru  cuget  curat  (II  Tim.  1,  3); 
la  opt  zile  am  fost  tăiat  împrejur,  sunt  din  neamul  lui  Israil, 
din  seminţia  lui  Veniamin;  evreu  născut  din  evrei;  în  ce 
priveşte  legea :  fariseu ;  în  ce  priveşte  râvna :  prigonitor  al 
Bisericii;  în  ce  priveşte  dreptatea  cea  din  lege:  fără  de 
prihană  în  vieţuirea  mea  (Fii.  3,  5.  6;  II  Cor.  11,  22; 
F.  Ap,  23,  6) ;  spoream  în  iudaism  mai  pre  sus  de  cât  mulţi 
din  neamul  meu,  cari  erau  de  vârsta  mea  şi  aveam  fer- 
binte  râvnă  pentru  datinile  mele  strămoşeşti  (Gal.  1,  14) ; 
am  trăit  ca  fariseu,  adică  după  eresul  cel  mai  straşnic  al 
legii  noastre  (F.  Ap.  26,  5),  Eu  m'am  născut  cetăţean  (F. 
Ap,  22,  28)  roman  (F.  Ap.  22,  25), 1 

Pavel,  după  prăbuşitoarea  experienţă  de  pe  drumul 
Damascului  —  pe  care  ni-o  istoriseşte  cartea  Faptelor 
Apostolilor  9,  3  urm. ;  22,  4 — 21  şi  26,  9 — 18  —  este  un  om 
nou.  Cele  şapte  sfere 2  ale  nefericirii  lui  Saul  au  dispărut : 
„Nu  eu  mai  trăesc,  ci  Hristos  trăeşte  întru  mine"  (Gal.  2, 
20).  Ori  ce  adaus  e  de  prisos.  Vrei  să  faci  accesibilă  ori 
cui  această  vieţuire  în  Domnul,  să  dovedeşti  că  ea  a  fost 
realitate,  o  magnifică  realitate?  N'aî  de  cât  să-l  urmăreşti 
pe  Pavel  în  faţa  suferinţelor. 3  Acolo  s’a  verificat  adevărul 
spuselor  din  Gal,  2,  20  şi  tăria  virtuţii  sale. 

Dacă  sf.  Apostol  Pavel  a  răsbit  pe  culmile  unei  celebri¬ 
tăţi  indiscutabile  în  istoria  lumii,  aceasta  se  datoreşte  tocmai 
trăirii  sale  iv  Xpcotş.  Din  ea  avea  să  facă  însăşi  raţiunea 
de  existenţă  a  Paulinismului  —  şi  esenţa  lui.4 

1  Această  reuşită  combinaţie  de  texte  îi  aparţine  lui  E.  Jacquier:  Histoire 
des  livres  du  Nonveau  Testament,  Paris  1930,  t,  I  p,  30 — 31,  Vezi  şi  lucrarea  noastră 
Sau!  dirt  Tars  („Seria  Teologică"  nr,  14),  Sibiu  1939, 

2  Vezi  expresivele  diagrame  ale  Iui  Ad.  Deissmcmn :  Paulus,  ed.  II,  Tiibingen 
1925,  p,  256. 

3  Vezi  îndeosebi  II  Cor,  1,  3 — 11;  II,  23 — 33, 

4  Cf.  Deissmann ;  O,  c,  p,  123.  257  ş,  a. 

Acesta-i  „Pavel  apostolul  lui  Iisus  Hristos **,  cum  se  în¬ 
titulează  în  fruntea  mai  tuturor  epistolelor  sale.  Ceea  ce 
este  el,  este  b  Xp-ora.  In  consecinţă,  relaţia  cea  adevărată 
In  care  stă  sf.  Apostol  Pavel  faţă  de  Mântuitorul,  sună  aşa ; 

Sf.  Apostol  Pavel  e  subordonat  Mântuitorului. 

Evanghelia  lui?  Am  numărat  nu  mai  puţin  de  57  de 
locuri  pauline  in  cari  apare  cuvântul  efaŢfiXiov.  Şi  am  con¬ 
statat  că  ocaziile  cu  cari  sf.  Apostol  Pavel  zice  „Evanghelia 
meaM  s6a-n£Xi6v  p)  sunt  destul  de  rare,  după  cum  se  poate 
vedea  din  următoarea  tabelă: 

1,  zb  «Oa'sfnfăXtdv  nou  (resp,  fjn&v)  :  Rom.  2,  16;  16,  25;  II  Cor.  4,  3  ('fjpffiv) 

I  Tes.  1,  5  (•fjp.oBv) ;  II  Tes.  2,  14  (fjfifijv). 

II  Tim.  2,  8. 

2.  r6  e&rpfăXcov  too  XptotoO  (resp. 

oloo  aOroo)  >  Rom.  1,9;  15, 19;  I  Cor.  9,  12;  II  Cor; 

2,  12;  4,  4;  9,  13;  10,  14;  Gal.  1, 
7;  FII.  1,  27  ;  I  Tes.  3,  2 ;  II  Tes.  1, 
8;  II  Tim.  1,  10. 

4.  zb  EuaffâXcov  ion  dsou  :  Rom.  1,1;  15,  16  ;  II  Cor.  11,  7  ;  I  Tes, 

2,  2;  2,  8;  2,  9  ;  I  Tim.  1,  11. 

4.  ti  săaY^Xtov:  Rom.  1,  16;  10,  16;  11,  28;  I  Cor.  4, 

15;  9,  14;  9,  18;  9,  23;  15,  1;  II  Cor. 
8,  18;  Gal.  1,  11;  2,  2,  5;  2,  14;  Ef. 

3,  6;  6,  19;  Fii.  1,  5;  1,  7;  1,  12;  1, 
17;  2,  22;  4,  3;  4,  15;  Col.  1,  5;  1, 
23 ;  I  Tes.  2,  4 ;  II  Tim.  1,8;  Filimon  13. 

5.  Alte  variante:  II  Cor.  11,  4  (stepov  ei.);  Gal.  1,  6 

(srepov  e6,} ;  2,  7  (ei.  tfj?  ăxpo^oatta?  şl 
rijs  JteptToji.fjs) ;  Ef,  1,  13  (ei.  t^ţ  owtiQ' 
pt’aS) ;  6,  15  (ei.  tije  elp^vvj?). 

Aşa  dar,  un  simplu  calcul  aritmetic  este  revelator  în 
această  privinţă.  Sf.  Apostol  Pavel  numai  incidental  po¬ 
meneşte  de-o  Evanghelie  a  sa.  In  colo  zice  fie  Evanghelia 
lui  Hristos ,  fie  Evanghelia  lui  Dumnezeu,  fie  Evanghelia  ca 
atare.  Cunoaşte  şi  el  o  altă  Evanghelie  (Irepov  siarfeXtov)  şi  o 
combate.  Tot  ce-i  lipsit  de  atributul  itepov  constitue  Evan¬ 
ghelia  cea  una  pe  care  a  dat-o  Dumnezeu,  prin  Fiul  Său, 

lui  Pavel,  ca  s'o  propovăduiască  între  neamuri.  Nimic  nu 
se  opune  deci  la  stabilirea  acestei  împătrite  ecuaţii.' 

ti  eă,  (ion  (resp.  fyiffiv)  =  ti  si,  too  XpcatoO  =  ti  si,  toO  dsoo  = 

ti  si,  tfj?  awtrjpi'a;  =  ti  siav^iAiov  (xat'sŞoxTjv). 

Alţi  Evanghelie  nu  există  (cf.  Gal.  1,  7).  Cât  de  mult 
ţinea  Apostolul  la  unitatea,  la  curăţenia  Evangheliei,  citim 
ceva  mai  la  vale:  „ chiar  dacă  noi  înşine  sau  un  înger  din 
cer  ar  vesti  alta  Evanghelie  de  cât  cea  pe  care  vam  vestit-o, 
să  fie  anatema !“  (Gal.  1,  8 — 9). 

Mai  sunt  şi  alte  locuri  în  cari  Apostolul  afirmă  şi  mai 
răspicat  identitatea  Evangheliei  sale  cu  cea  a  Mântuito¬ 
rului,  resp,  a  lui  Dumnezeu.  Corintenîlor :  „v’am  propo¬ 
văduit  în  dar  Evanghelia  lui  Dumnezeu"  (II  Cor.  11,  7 
comp,  şi  I  Tim,  1,  11).  Galatenilor:  „vă  fac,  dar,  cunoscut, 
fraţilor,  că  Evanghelia  cea  binevestită  de  mine  nu  este 
lucru  omenesc;  căci  nici  n’am  luat-o  nici  n'am  învăţat-o 
de  la  oameni,  ci  prin  descoperirea  lui  Iisus  Hristos"  (Gal,  1, 
11 — 12).  Nefîind  omenească,  Evanghelia  lui  Pavel  nu  s'a 
propovăduit  numai  în  cuvânt,  ci  şi  întru  putere  (âv  Suvâjm), 
în  Duhul  Sfânt  {âv  nveofiatc  atfq);  cf.  I  Tes,  1,  5)  şi  întru  în¬ 
ţelepciunea  slovei  (oocptoe  A670U,  I  Cor.  1,  17). 

Aşa  dar  Apostolul  refuză  ideia  unei  duble  Evanghelii. 
Pentru  evitarea  răstălmăcirilor,  poate  că-i  bine  să  facem 
distincţie  între  Evanghelie  ca  întreg  indivizibil  (ci  siiaq-f^tovj 
şi  între  ti  edan^tiv  («w  (resp.  -f^wv).  Prima  este  vestea  cea 
bună  ca  atare.  Cealaltă,  binevestirea  sau  propovăduirea  veştii 
celei  bune  săvârşită  de  Pavel.  Nici  chiar  Rom.  16,  25  nu  ne 
poate  face  dificultăţi  în  adoptarea  acestei  interpretări. 
Pentru  că  aci  sf.  Apostol  Pavel  vrea  să  releveze  tocmai 
deplina  concordanţă  a  propovăduirii  sale  cu  predica  despre 
Domnul  nostru  Iisus  Hristos  a  celorlalţi  binevestitori  auto¬ 
rizaţi,  între  cari  cei  dintâi  sunt  negreşit  sf.  Apostoli  cari 
l-au  văzut  pe  Domnul,  l-au  auzit  şi  l-au  urmat.1 

Dependenţa  Paulinismului  de  Evanghelia  Mântuitorului 
e  pe  punctul  de  a  fi  recunoscută  şi  'n  cercurile  teologilor 


1  Cf.  Dr.  Vaslle  Gheorgh'.u ;  Epistola  cătră  Romani  a  sfântului  Apostol  Pavel, 
cd.  fi,  Cernăuţi  1938,  com.  Ia  16,  25, 

protestanţi.  In  1912  —  adică'n  amurgul  aprigei  contro¬ 
verse  „Iisus-Pavel“  —  Ernst  von  Dobschiitz  a  ţinut  o  con¬ 
ferinţă  în  care  şi-a  propus  să  dea  un  răspuns  documentat 
la  întrebarea  care  agita  spiritele  vremii:  Există  o  dublă 
Evanghelie  în  Testamentul  nou  ? 1 

Concluziile  sale  cresc  în  importanţă  când  ne  gândim 
de  unde  vin  şi  de  ce  prestigiu  s’a  bucurat  celebrul  teolog 
în  rândurile  învăţaţilor  protestanţi.  El  neagă  orice  contra¬ 
dicţie  între  Evanghelia  Mântuitorului  şi  predica  Apostolilor. 
Admite  însă  între  ele  trei  deosebiri, 2  cari  se  explică 
lesne  din  situaţia  istorică  schimbată.  Dar  acestea,  departe 
de-a  putea  nelinişti  pe  cineva,  au  destule  puncte  de  legă¬ 
tură  cu  Mântuitorul  şi  cu  predica  Sa,  Dacă  Mântuitorul  a 
vorbit  mai  puţin  despre  ele  de  cât  Apostolii,  asta-i  tot  ce 
poate  fi  mai  firesc  când  ne  gândim  că  printre  ele  e  tocmai 
moartea  şi  învierea  Sa,  Au  oare  Mântuitorul  nu  i-a  oprit 
pe  ucenici,  când  i-a  trimis  în  misiune  de  probă  (Cf,  Mat. 
cap,  10  şi  par.)  să  nu  meargă  în  laturile  păgânilor  tocmai 
din  pricină  că  misiunea  Sa  soteriologică  nefiind  încă  în¬ 
cheiată  prin  moartea  şi  învierea  Sa,  n'ar  fi  avut  ce  veste 
să  le  ducă?3  Şi  n’a  ridicat  această  oprelişte  în  preajma 
înălţării  la  cer?  (Cf,  Mat,  28,  19  şi  par,),  Dobschiitz  a  intuit 
excelent  această  realitate.  Mântuitorul  a  activat  —  spune 
el  —  lăsând  ucenicilor  sarcina  de-a  înţelege  şi  de-a  inter¬ 
preta  opera  Sa.  El  le-a  adus  mântuirea ;  ce-i  de  mirare  dacă 
ei  mărturiseau :  El  ne-a  adus-o  ?  El  i-a  condus  la  Dumnezeu ; 
ei  propovăduiau  cu  glas  înalt:  prin  el  se  ajunge  la  Dum¬ 
nezeu.  4 

Odată  ce  ne  aflăm  în  posesiunea  acestei  mărturisiri 
elocvente  —  şi  competente  —  credem  că  putem  renunţa 
la  invocarea  altora. 


1  Augmentată  şi  publicată  apoi  sub  titlul:  Gibt  es  ein  doppeltes  Evangelium  im 
Neuen  Testament?  în:  Theol,  Studien  und  Kritiken  LXXXV  (1912)  p.  331 — 336. 

2  E.  von  Dobschiitz:  St,  c,  p.  362:  (dass)  1]  Iesu  Person  viei  stârker  betont 
wirdj  2)  sein  Tod  und  Auierstehen  als  grundlegende  Heilstatsachen  erscheinen;  3 
alles  bezogen  wiid  auf  die  Erlosung  von  der  Siinde, 

3  Cf.  Dr,  Vasile  Ghsorghiu :  Sf,  Evanghelie  după  Mateiu,  cu  comentar.  Cer¬ 
năuţi  1925,  1927,  1933,  la  cap.  10. 

*  Dobschiitz:  St.  c,  p.  362. 

Am  stabilit  aşa  dar  că  sf.  Apostol  Pavel  e  dependent 
întru  totul  de  Mântuitorul.  Mai  rămâne  atunci  loc  pentru 
alte  înrâuriri  asupra  Paulinismului  de  cât  cea  exercitată 
de  Domnul  nostru  Iisus  Hristos? 

Adepţii  şcoalei  comparatiste  ştiu  povesti  multe 
la  acest  capitol.  Numai  că  toate  ostenelile  lor  de-a 
deduce  anumite  laturi  ale  Paulinismului  din  religiile  de 
mistere  ale  Orientului  s’au  isbit  de  argumentele  celor  ce 
au  probat  contrarul.1 2  Singurele  influinţe  admisibile  asupra 
Paulinismului  zac  în  Biblie  şi  nu  în  afara  ei.  Sf.  Apostol 
Pavel  utilizează  copios  Testamentul  Vechiu  şi  se  inspiră 
constant  din  el,  cum  ne  dovedesc  atâtea  studii  în  materie.® 
Anumite  deprinderi  rabinice  transportate  în  creştinism  — 
în  deosebi  în  ce  priveşte  tâlcuirea  Legii  şi  a  Proorocilor  — 
iarăşi  nu  pot  fi  negate. 3  Dar  atât !  Şcoala  pe  care  a  făcut-o 
fariseul  Saul  în  familie  şi  la  picioarele  lui  Gămăliei,  a  co¬ 
vârşit  puţinul  care  i  l-a  putut  oferi  cultura  greco-romană, 
în  anii  copilăriei  sale  petrecute  pe  uliţele  celebrului  Tarsus, 
Acesta  din  urmă  i-a  oferit  o  singură  zestre:  cunoaşterea 
limbii  greceşti,  care  avea  să-i  înlesnească  putinţa  de  a  se 
face  înţeles  în  ori  ce  lăture  a  uriaşei  împărăţii  romane  i-au 
călcat  paşii.  Literatura  greco-romană  n'a  citit-o.  Cele  câteva 
citate4  cari  par  să  probeze  contrarul,  e  aproape  sigur  că 
le-a  împrumutat  din  vorbirea  curentă,  în  care  trebue  să  fi 
intrat  şi  să  fi  circulat  cu  mult  înainte  de  el.  Pe  filosofi 
credem  că  nu  greşim  când  spunem  că  îi  va  fi  ocolit.  In  ti- 


1  A,  Schweitzer :  Die  Mystik  des  Ap,  Paulus  p,  IX:  «Sf.  Apostol  Pavel  n‘a 
fost  elenizatorul  creştinismului".  Prânz  Cumont:  Les  religions  orientales  dans  le  pa- 
ganisme  romain,  Paris  1906  p.  XII — XIII:  „Un  cuvânt  nu  este  o  demonstraţie  şi  deci 
nu  trebue  să  deducem  dintro  analogie  o  influinţă...  Asemănările  nu  presupun  in  mod 
necesar  o  imitaţie", 

2  Aşa  Hans  Vollmer :  Die  alttestamentlichen  Citate  bei  Paulus,  Freiburg  i,  Br, 
—  Leipzig  1895;  O  Michel:  Paulus  und  seine  Bibel,  Giitersioh  1929.  Ultimul  citează, 
printre  alte,  P.  Braflo.ts:  '0  «foiotoXo {  HaOAos  xac  fietâcppaacţ  ttbv  ’0,  1925 
(nouă  inaccesibilă). 

3  O  încercare  serioasă  de  a-1  Înţelege  pe  sf.  Apostol  Pavel  cu  ajutorul  lite¬ 
raturii  rabinice  oferă  Hermann  L.  Strack  şi  Paul  Billerbeck :  Kommentar  zum  N. 
T.  aus  Talmud  und  Midrasch,  Dritter  Bând,  Miinchen  1926. 

1  Trei  la  număr:  I  Cor,  15,  33;  Tit  1,  12  şl  F,  Ap.  17,  28.  Vezi  amănunte 
in  lucrarea  noastră  Sau!  din  Tars  p,  115. 

nereţe,  ca  ori  ce  iudeu  exclusivist  care  se  respectă ;  apar¬ 
ţinea  doar,  cum  însuşi  spune,  celui  mai  straşnic  eres :  fari¬ 
seismului.  După  convertire,  ca  creştin.  Pentru  aocpfo  xoo  x6a- 
jiotj  tojrou  (sau:  t<Sv  dvOpwnwv),1 2 3  în  epistolele  sale  trădează  sen¬ 
timente  de  compătimire  vecine  cu  dispreţul.  O  singură 
coţjca  cunoştea  acest  aprig  creştin :  aceea  e  roo  dsoo  *  Ea  vine 
<£ji6  tlso»,  prin  Iisus  Hristos. s  In  faţa  ei  se  extaziază. 

A  folosit  însă  limbajul  profan  al  vremii,  a  utilizat  o 
droaie  de  expresii  alese  pe  cari  le  aflăm  în  terminologia 
filosofilor  contimporani  sau  în  cea  a  confuzelor  religii  ele¬ 
niste  —  se  va  spune  dincotrova.  Incontestabili  Dar  le-a 
umplut  cu  conţinut  creştin. 

Chiar  şi  în  aceste  privinţe,  Pavel  a  rămas  5 
’It]<joo  XptOToo  d'ftop:cpivo$  deoo  (Rom.  1,1),  ca  să  aducă 

la  ascultarea  credinţei  toate  neamurile. 

O  comparaţie  metodică  a  doctrinei  pauline  cu  învă¬ 
ţătura  Mântuitorului,  numai  la  această  concluzie  poate 
ajunge. 


(5  $3 


1  I  Cor.  2,  5  (aocpja  dvx>fw~wv)  ;  2,  13  (a.  dvtlpwm’VTr))  ;  I  Cor,  2,  6  (<*. 
aJGjvos  toiitou);  I  Cor,  1,20;  3,  19  (a.  roo  xoajxou  [itoutou]);  I  Cor.  1,  19  («• 
atxpav);  II  Cor,  1,  12  (a.  aapxotf)). 

2  I  Cor.  1,  21;  1,  24;  2,  7. 

3  Cf.  I  Cor,  1,  30. 

de 

Prot.  GHEORGHE  MAIOR 

Profesor  la  Şcoala  normală  „A.  Şaguna** 

3.  EXORTAŢIA 

Exortaţia  s'a  practicat  puţin  la  Români.  înainte  de 
răsboi,  în  Ardeal,  dar  numai  la  unele  şcoli  româneşti  se¬ 
cundare,  şi  în  Bucovina;  după  răsboi  pe  ici  pe  colo  şi  în 
alte  părţi,  dar  disparent  de  puţin.  Sunt  profesori,  cari  au 
ieşit  la  pensie  fără  să  fi  ţinut  o  singură  exortaţie.  Alţii, 
una-două  într’o  carieră  întreagă.  Alţii  ţineau  orele  lor  cu 
destulă  regularitate,  dar  făceau  lecţiunile  cerute  de  pro¬ 
gramă  pe  cari  n'ajungeau  să  le  ia  în  orele  de  curs.  Alţii 
puneau  pe  elevi  să  facă  pretinse  lucrări  religioase  şi  le 
citeau.  Unii  le  ţineau  în  ajun,  pentrucă,  având  parohie,  a 
doua  zi  erau  ocupaţi  cu  biserica.  In  regulă  generală  însă 
nu  se  ţineau  şi  nu  se  ţin! 

Şi  ce  mult  se  poate  face  şi  prin  exortaţie!  In  cei  19  ani 
de  activitate  la  catedră  secundară  le-am  ţinut  duminecă  de 
duminecă  şi  sărbătoare  de  sărbătoare,  exceptând  doar  zilele, 
când  autoritatea  şcolară  sau  bisericească  mi-au  dat  însăr¬ 
cinări  cari  nu-mi  îngăduiau  timp  şi  pentru  ele !  Şi  câte  în¬ 
cercări  am  făcut,  până  m'am  fixat  la  anumite  principii  Şi 
reguli,  cari  mi  său  părut  mai  fireşti  pentru  practicarea 
lor  cu  folos! 

Exortaţia  e  predica  pentru  tineretul  şcolar.  Se  deose¬ 
beşte  însă  de  predica  obicinuită  prin  felul  de  prelucrare 
şi  de  predare.  Predica  obicinuită  are  în  vedere  viaţa  în 
largul  ei  cuprins  şi  se  întocmeşte  potrivit  ascultătorilor, 
diferiţi  ca  vârstă,  sex,  pregătire,  ocupaţie  şi  stare  socială, 
şi  totdeauna  se  predă  „dela  înălţime".  Exortaţia  se  măr¬ 
gineşte  la  viaţa  care  interesează,  asaltează,  şi  e  înţeleasă 
sau  trebue  înţeleasă  de  elevi  ori  de  eleve  până  la  clasa  IV 

1  Urmare  de  la  -pa£.  586. 

secundară  sau  de  acolo  în  sus.  Cunoştinţele  cari  intră  în 
ţesătura  ei  s'au  împărtăşit  la  lecţii,  aici  numai  se  pre¬ 
lucra  ca  să  producă  convingere,  căldură,  entuziasm,  do¬ 
rinţă  de  a  practica  învăţăturile  ortodoxiei.  Felul  de  pre¬ 
dare  e  mai  apropiat,  mai  cald,  mai  intim,  mai  familiar,  to¬ 
tuşi  demn.  Nu  e  deci  nici  predică  obicinuită,  nici  lecţiune. 

Subiectele  ni  le  dictează  împrejurările.  Sunt  întâmplări 
din  viaţa  lor  şcolară,  evenimente  legate  de  şcoala  lor,  se 
petrece  ceva  deosebit  în  oraşul  respectiv,  în  ţară,  în  lume 
şi  se  ştie  că  ajunge  la  urechile  lor,  —  căci  e  absurdă  pă¬ 
rerea  că  viaţa  şcolară  ar  putea  fi  separată  cu  ziduri  chine¬ 
zeşti  de  cea  din  afara  şcoalei,  —  se  agită  felurite  „steaguri" 
şi  în  lumea  lor  mică,  producând,  dacă  nu  ai  grije,  urmări 
mai  păgubitoare  şi  pentru  ei  şi  pentru  obşte  decât  în  lumea 
mare.  Toate  îţi  vor  spune  ce  să  tratezi  în  exortaţie  pentru 
a  forma  din  judecata  lor  judecată  creştină,  din  simţirea  lor 
simţire  aleasă  creştină,  din  voinţa  lor  voinţă  tare  creştină, 
în  duh  ortodox;  toate  îţi  pot  sugera  subiecte  sau  motive 
pentru  exortaţie.  Iar  dacă  asemenea  potriviri  nu  se  nime¬ 
resc  totdeauna,  ne  stau  la  îndemână  pericopele  Evanghe¬ 
liilor  şi  ale  Apostolului,  de  cari  altcum  trebue  să  ţinem 
seamă  de  fiecare  dată.  Tocmai  faptul  că  programa  anali¬ 
tică  nu  spune  ce  să  tratăm,  trebue  să  ne  bucure ;  aşa  avem 
putinţa  „să  fim  şi  de  actualitate"  şi  să  dirijăm  creştineşte 
actualitatea  în  lumea  şcolarilor  noştri,  proiectând  peste  ea 
lumina  eternităţii. 

In  prelucrarea  lor,  profesorul  de  religie  se  va  feri  ca 
de  foc  de  moralizarea  acră,  dojenitoare,  mustrătoare,  de 
ireal  şi  iraţional.  Altcum  strică,  nu  ajută.  El  să  provoace 
entuziasm  pentru  bine,  pentru  adevăr,  pentru  dreptate, 
pentru  virtute,  pentru  corectitudine,  punctualitate,  pentru 
împlinirea  conştiincioasă  a  datoriei  din  înalte  consideraţii 
religioase  şi  morale,  pentru  făptuire  care  să  nu  dea  con¬ 
ştiinţei  niciodată  prilej  de  a-i  mustra,  pentru  a  se  mulţumi 
cu  plata  conştiinţei  şi  cu  răsplata  de  sus  pentru  cele  făp¬ 
tuite.  Entuziasmul  deşteptat  pentru  ele,  le  va  face  să  în¬ 
colţească,  să  crească  şi  să  rodească  acolo  unde  trebue,  în 
viaţă!  Exortaţia  ţinteşte  în  primul  rând  formarea  atitu¬ 
dinii  creştineşti  a  elevului  pentru  vremea  când  societatea 

şi  viaţa  îi  vor  arunca  puterea  şi  răspunderea  in  spate.  E 
bine  să  nu  se  uite  aceasta  de  cătră  profesorul  de  religiei 

Corect  e  să  se  ţină  dumineca  şi  sărbătoarea  înainte 
de  a  merge  cu  elevii  la  sfânta  liturghie,  pregătindu-i  astfel 
sufleteşte  pentru  o  participare  mai  potrivită  la  serviciul 
divin  şi  pr e dispunându-i  pentru  un  anumit  fel  de  cuge¬ 
tare  şi  simţire. 

Să  nu  dureze  niciodată  peste  30  de  minute.  Intre  15 
şi  30  minute!  Iată  regula  dela  care  să  nu-şi  permită 
abatere. 

Fiindcă  exortaţia  trebue  acomodată  vârstelor,  altcum 
poate  ajunge  neînţeleasă  pentru  unii  sau  prea  sub  nivelul 
intelectual  pentru  alţii,  se  va  ţine  pe  cursuri  —  cicluri  — 
şi  alternativ :  într'o  duminecă  sau  sărbătoare  elevii  cursului: 
inferior,  în  cea  următoare  elevii  celui  superior. 

Niciodată  să  nu  o  cetească.  Să  o  rostească  liber,  cu. 
căldură,  cu  convingere  şi  ferindu-se  a  trata  subiecte  sau  a 
rosti  adevăruri  pe  cari  el  le  desminte  prin  felul  lui  de  a 
vieţui  sau  de  a  fi. 

Elevul  să  fie  obligat  a  participa,  -dar  aceeaş  obligaţie  s'o 
simtă  vie  în  suflet  şi  profesorul.  Elevul  să  nu  fie  pus  însă 
niciodată  ca  a  doua  zi  sau  în  ora  primă  de  lecţii  să  facă 
rezumatul  exortaţiei.  Dacă  o  face,  exortaţia  devine  anti¬ 
patică  şi-şi  pierde  tocmai  laturea  educativă.  Principiul 
călăuzitor  trebue  să  fie  acesta :  „De  vrei  să  fii  fericit  sau  de¬ 
săvârşit,  urmează  ceea  ce-ţi  spun;  eu  nu  te  silesc,  dar  nici 
nu  vreau  să  ajungi  să  te  căieşti". 

Iată  cum  am  lucrat  eu,  fără  a  fi  obligat  de  cineva  la 
aceasta,  şi  cred  că  truda  nu  mi-a  fost  în  zadar, 

4.  PARTICIPAREA  LA  SERVICIILE  DIVINE 

A  învăţa,  a  purta  grije  şi  a  obîcinui  pe  elevi  să  par¬ 
ticipe  regulat,  cuviincios  şi  cât  de  cât  activ  la  serviciile  di¬ 
vine  şi  mai  ales  la  sf.  liturghie,  încă  e  muncă  educativă. 
Are  şi  ea  o  lăture  instructivă,  care  trebue  să  premeargă 
pentruca  să  putem  dobândi  ceea  ce  dorim. 

Elevilor  Ii  se  va  pune  întâi  la  inima,  că  trebue  să  avem 
şi  să  ţinem  o  „bună  cuviinţă  a  Casei  Domnului";  că  bi¬ 
serica,  până  şi  curtea  şi  cimitirul,  e  loc  sfânt,  destinat  de 
oameni  sfinţeniei  lui  Dumnezeu  şi  sfinţirii  oamenilor, 
dintre  cari  fac  şi  ei  parte,  deci  trebue  respectat ;  că  acolo 
în  permanenţă  e  Sfântul  Trup  şi  Sânge  al  Domnului  şi 
unde  sunt  sfinţeniile  Lui  e  şi  El  mai  cu  osebire ;  ca  altarul 
e  locul  cei  mai  sfânt,  iar  in  altar,  locul  dintre  uşile  împă¬ 
răteşti  şi  sfântul  prestol  atâta  de  sfânt,  încât  nici  preotul 
cu  simţ  nu  calcă  pe  acolo  decât  cu  epitrahiîul  pe  .după 
cap,  iar  laicul  nu  trece  nicidecum-  Vor  fi  făcuţi  mereu 
atenţi,  fiindcă  pe  acestea  Ie  uită  mereu,  că  au  să  intre  în 
biserică  fără  a  tropoti,  fără  a-şi  târî  picioarele,  fără  a  vorbi, 
făcându-şi  la  intrare  semnul  sf.  cruci  şi  rostind  în  taină 
câte  o  rugăciune  scurtă,  preferată,  că  se  vor  aşeza  la  locul 
obicinuit  fără  a  turbura  pe  ceilalţi  credincioşi  în  rugăciune 
şi  fără  a  deranja  serviciul  divin-  Dacă  ajung  în  cursul  sfintei 
liturghii  la  vohodul  mic,  la  citirea  Apostolului,  la  citirea 
sf.  Evanghelii,  la  vohodul  mare,  în  timpul  sf.  prefaceri,  la 
„Cu  frica  lui  Dumnezeu . . .  Mântuieşte,  Doamne,  poporul 
Tău...  Totdeauna..."  se  vor  opri  la  intrare  sau  în  locul 
in  care  i-a  „surprins"  unul  din  aceste  momente  până  trece 
şi  numai  apoi  se  vor  duce  la  locul  lor  obicinuit. 

Vor  fi  apoi  învăţaţi  cum  să  asculte  sfânta  liturghie  cu 
vrednicie,  fie  urmărind  desfăşurarea  lucrării  sfinte,  fie  des¬ 
cifrând  istoria  mântuirii  raportată  la  propria  atitudine  a 
fiecăruia,  fie  căutând  să  intrăm  în  înţelesul  simbolic  al  ei 
meditând,  sau  amestecând  toate  trei  felurile.  Li  se  va 
atrage  atenţia  că  la  sf.  liturghie  se  participă  fără  a  de¬ 
juna  şi  dacă  puterile  îi  ajută  s’o  încerce,  pentru  a  fi  vred¬ 
nici  să  ia  sfânta  anaforă.  Iar  dacă  pot  învăţa  cântările 
sau  pot  forma  un  cor  bisericesc,  participarea  devine  şi 
mai  activă. 

După  ce  au  fost  învăţate  toate  acestea,  profesorul  să 
poarte  grije  de  împlinirea  lor  întocmai.  Vioiciunea  vârstei 
lor  şi  lipsa  unei  educaţii  sever  controlate  şi  îndrumate  de 
acasă,  uşor  îi  face  să-şi  uite  de  ei,  să  se  plictisească,  sau 
atraşi  de  matchuri,  matinee  şi  alte  pretinse  manifestări  „cul¬ 
turale",  să  ocolească  sau  să  „fugă"  dela  biserică.  Profesorul 

e  dator  să-i  mustre,  însă  cu  iubire,  nu  bădăran,  nu  1c- 
vindu-i,  nu  umilindu-i  peste  măsură,  ci  căutând  mai  întâi 
să-i  convingă  că  au  greşit.  Asprimea  îşi  are  loc  numai  în 
cazul  când  vorba  bună  şi  blândă  n'au  fost  luate  în  seamă. 

Mulţi  nu  vin  la  biserică,  fiindcă  nu  au  haine  sau  în¬ 
călţăminte  ;  pe  alţii  nu-i  lasă  părinţii.  In  cazuri  de  acestea, 
consideraţii  de  alt  ordin  vor  dicta  profesorului  ce  să  facă 
şi  cum  să  procedeze,  ca  un  profund  cunoscător  al  neajun¬ 
surilor  vieţii  şi  societăţii  omeneşti. 

La  început,  pentru  tineret  mersul  la  biserică  pare  ceva 
greu,  dar  rând  pe  rând  se  schimbă  în  obicinuinţă.  Harul 
lui  Dumnezeu  se  strecoară  pe  nesimţite,  rază  cu  rază,  în 
fiecare  duminecă  şi  sărbătoare,  şi  luminează,  încălzeşte, 
înobilează,  înoieşte,  sfinţeşte  şi  solidarizează  pe  cei  ce  se 
întâlnesc  des  şi  cu  vrednicie  în  faţa  altarului  Domnului! 
Profesorul  de  religie  numai  să  nu  pregete  în  privinţa 
aceasta  şi  nici  să  nu  se  pună  pe  acelaş  punct  de  vedere 
cu  colegii  lui,  cari  vreau  plată  şi  fiindcă  însoţesc  elevii  la 
biserică  odată  Ia  2—3  luni. 

In  privinţa  aceasta,  capela  şcoalei  dă  ajutor  de  ne¬ 
preţuit  profesorului  râvnitor. 

5.  SFÂNTA  SPOVEDANIE  ÎN  ŞCOALĂ 

Pe  lângă  consideraţiile  generale  cu  privire  la  admini¬ 
strarea  acestei  sfinte  taine,  expuse  de  mine  în  articolul 
„Cum  să  spovedim"  (v.  „Rev.  Teol.“  Nr.  9 — 10  din  1929), 
cari  trebue  avute  în  vedere  totdeauna  de  cătră  cel  ce  vrea 
să  fie  cu  adevărat  duhovnic,  să  mai  amintim  şi  unele  par¬ 
ticulare,  proprii  vieţii  şcolare. 

Dela  început  ţin  să  spun  cu  toată  hotărîrea,  că  nu  îm¬ 
părtăşesc  părerea  ca  elevii  să  fie  spovediţi  de  către  alţi 
duhovnici  şt  nu  de  profesorul  propriu,  care  nu  poate  fi 
decât  preot-duhovnic !  Nu  mă  pot  împăca  cu  gândul  să 
chem  pe  altul  să  facă  ordine  morală  în  familia  mea  du¬ 
hovniceasca,  susţinând  astfel  că  acela  ar  putea  face  lucru 
mai  de  ispravă  decât  mine,  care  văd  zilnic  pe  fiul  meu, 
îl  cunosc  temeinic  şi-i  pot  ajuta  tocmai  în  laturea  lui  de 
neputinţă.  Cel  ce  presupune  că  elevul  lui  se  închide,  îşi 

ascunde  păcatele  şi  nu  face  mărturisire  sinceră  şi  complectă, 
fiindcă  îl  cunoşti  şi  te  cunoaşte  şi  se  jenează  să-i  cunoşti 
defectele  morale,  dă  dovadă  că  nu  ştie  nici  ce  e,  nici  cum 
se  face  educaţia,  sau  că  stă  sub  înfluinţa  acelei  greşite  con¬ 
cepţii  romano- catolice,  care  cere  penitentului  să  se  confieze 
„confesorului",  ca  şi  când  în  dosul  gratiei  sale  n'ar  sta  un 
om,  care-1  poate  cunoaşte  văzându-1  „ca  prin  sîtă“  sau  au¬ 
zind  u-i  vocea  cunoscută.  Cum  nu  s'a  ruşinat  să  facă  păca¬ 
tele,  aşa  să  aibă  acum  curajul,  eroismul  de  a  le  mărturisi, 
bineştiind  că  păcatul  recunoscut  şi  mărturisit  e  pe  jumătate 
îndreptat  prin  însuş  acest  fapt.  Dacă  elevul  nu  face  măr¬ 
turisire  sinceră  şi  complectă  în  faţa  duhovnicului  şcoalei, 
faptul  prezintă  dovada  unui  trist  certificat  de  încrederea 
ce  o  pot  pune  în  el  propriii  lui  discipoli. 

In  faţa  unui  duhovnic  pătruns  de  importanţa  sf,  taine 
şi  a  lucrului  ce  face,  inimile  se  deschid  ca  florile  primă¬ 
vara  în  faţa  razelor  soarelui  binefăcător  şi  de  câte  ori  nu 
rămâne  îngândurat,  chiar  turburat  de  adâncile  frământări 
şi  sguduiri  lăuntrice  ale  fragedului  său  creştin !  De  câte  ori 
nu  rămâi  cu  o  mustrare  în  cuget,  că  nu  ai  făcut  şi  cutare 
sau  cutare  lucru  pentru  fiii  tăi  duhovniceşti,  pe  care  ar  fi 
trebuit  să-l  faci  pentru  a  preîntâmpina  aceste  mici  drame 
cu  profund  ecou  pentru  viaţa  lor  de  mai  târziu !  Dar  pentru 
această  deschidere  de  inimi  e  necesar  în  prealabil  ca  pro¬ 
fesorul  să  fi  dat  probe  că  se  poate  încrede  în  el,  că  ştie  să 
tacă  şi  să  ajute  cu  sfaturile  lui,  mai  părinteşti  decât  chiar 
ale  părinţilor  lui.  Vai  însă  de  duhovnicul,  căruia  i  s'a 
spus  pe  de  lături  sau  chiar  în  faţă,  că  n'au  încredere  în  el  f 
Acesta,  da,  să-i  îndrume  la  alt  duhovnic ! 

Duhovnicul  şcolar  să  nu  fie  apoi  pripit,  nerăbdător, 
uricios  sau  superficial.  Este  adevărat  că  spovedirea  e  lucrul 
cel  mai  greu  şi  mai  obositor.  Nu  ai  timp  suficient  la  în¬ 
demână,  fiindcă  nu  poţi  deranja  orarul  şcolii,  ci  trebue  să 
te  strecori  printre  lecţii.  Nu-ţi  dă  aproape  nimeni  concursul 
moral  pentru  a  creia  atmosfera  prielnică  sufletului  care  vrea 
să  se  spovedească ;  mai  ales  atunci  se  ivesc  ciocniri  între 
bancă  şi  catedră,  sau  diferite  cazuri  disciplinare.  Duhov¬ 
nicul  face  sforţări  de  concentrare  sufletească  şi  sforţări  sa 
poată  termina  la  timp,  şi  acestea  îl  istovesc  pe  câteva  săp- 

tămâni.  Dragostea  de  mai  bine  pentru  Biserică  şi  pentru 
micii  lui  credincioşi,  trebue  să-i  înmulţească  puterile  fizice 
şi  psihice,  iar  harul  Domnului  îi  va  da  tărie  să  ducă  lucrul 
până  la  capăt,  cu  răbdare  şi  înţelepciune. 

Să  nu  se  lase  cu  spovedirea  pe  ziua  ultimă  sau  pen¬ 
ultimă.  Să  înceapă  mai  de  vreme  şi  să  spovedească  zile 
în  şir,  ca  să  aibă  timpul  necesar  pentru  a  face  lucrul  Dom¬ 
nului  cât  mai  temeinic.  Am  avut  „cazuri"  când  am  stat  cu 
elevi  la  convorbire  intimă  în  scaunul  de  mărturisire  vreme 
de  ceasuri  (îmi  aduc  aminte  de  un  caz  greu,  că  a  trebuit 
să  stau  la  catehizare  între  patru  ochi  5  ore  cu  un  singur 
elev).  Ce  te  faci,  dacă  nu  ai  timpul  fizic  necesar  la  în¬ 
demână  şi  se  ivesc  asemenea  penitenţi  cari  trebue  „mişcaţi"  ? 

Ce  greşală  mare  fac  duhovnicii  de  şcoală  secundară, 
cari  iau  câte  4 — 5  inşi  deodată  la  spovedaniei  Şi  tot  gre¬ 
şală  e  şi  procedarea  acelora  cari  pun  pe  elevi  să  scrie 
păcatele  pe  hârtiuţe,  adună  apoi  hârtiuţele  şi  fie  că  le  citesc, 
fie  că  le  aruncă  deadreptul  în  foc,  le  dau  deslegarea, 
deodată  asupra  clasei  întregi!  îmi  pare  curioasă  această 
procedare  tocmai  din  partea  unor  profesori  tineri,  cu 
studii  superioare  din  străinătate,  cărora  frământarea  de 
ani  de  zile  la  catedră  nu  le-a  obosit  încă  creerul  şi  nu 
le-a  extenuat  sistemul  nervos,  Astfel  de  spovedanii,  din 
punct  de  vedere  educativ,  nu  rodesc  aproape  nimic.  Elevii 
de  şcoală  se  vor  spovedi  individual ,  începând  din  clasa  I, 
şi  nu  oriunde,  ci  în  capela  şcoalei  şi  numai  în  lipsa  ei  în 
vreo  clasă. 

Pentru  a  şti  cum  să-şi  facă  cercetarea  conştiinţei,  vor 
fi  învăţaţi  în  ore,  la  lecţii,  şi  pregătiţi  prin  meditaţii  spe¬ 
ciale  potrivite  (dar  nici  multe,  nici  lungi),  iar  ca  mers  al 
întrebărilor  se  poate  întrebuinţa  schiţa,  pe  care  am  întro- 
dus-o  cu  aprobarea  I.  P,  S,  Sale  în  Cartea  de  Rugăciuni 
dela  Sibiu.  Iar  când  se  face  mărturisirea,  la  fiecare  păcat 
prin  întrebări  potrivite  şi  cu  grije  puse  (ca  nu  cumva  prin 
întrebare  să-i  deştepţi  tocmai  tu  interesul  pentru  păcat), 
se  va  cerceta  proporţile  răului,  pentruca  după  adâncimea 
ranei  să  fie  şi  străduinţa  curăţirii,  a  tratamentului  şi  a  putinţei 
de  vindecare  pentru  totdeauna.  Se  va  stărui  cu  deadinsul 

la  fiecare  caz,  care  pare  a  fi  obicei  sau  patimă,  şi  la  cele 
cari  pot  duce  la  patimă-  Penitentul  va  fi  convins  de  marea 
greşală  pe  care  o  face  faţă  de  Dumnezeu,  de  societate  şi 
mai  ales  de  sine  însuşi  dacă  nu  ia  măsuri  de  prevenire  a 
răului,  şi  cât  de  nobil  este  să  fii  astfel,  şi  i  se  va  arăta 
cum  să  procedeze  ca  să  se  vindece,  dându-se  la  nevoie  şi 
canoane,  cari  să  fie  folositoare  în  tămăduirea  boalei  şi 
cu  putinţă  de  împlinit  de  elev.  Cu  tineretul  în  deosebi,  la 
cercetarea  conştiinţei,  duhovnicul  să  procedeze  cu  foarte 
multă  prudenţă  şi  cu  foarte  mult  tact. 

Cer  să  facă  o  cercetare  aprofundată  a  conştiinţei,  cu 
grije  psihologică  şi  pedagogică,  pentrucă  numai  aşa  poate 
afla  ce  se  zbate  în  profunzimile  unui  suflet  fraged,  numai 
aşa  poate  afla  ce  frământat,  ce  neînţeles,  nedreptăţit,  cu 
ce  neajunsuri  luptă,  ce-i  lipseşte,  ce  trebue  retuşat,  de  ce 
ajutor  au  nevoie  sufletele  acestea  împinse  spre  vină  din 
neştiinţa  lor  şi  şi  din  neştiinţa  de  a-i  trata  a  superiorilor. 
Câtă  duioşie,  câtă  sete  de  viaţă,  câtă  dorinţă  de  mai  bine, 
câtă  dorire  după  un  tratament  mai  cu  iubire,  câtă  durere 
care  te  face  să  lăcrimezi  şi  tu,  câte  melancolii,  câte  drame 
familiare  care-i  afectează  profund  nu  descoperi  sub  faţa 
liniştită  sau  alteori  revoltată  a  unui  elev  din  clasă!  Ce 
lumină  se  face  în  sufletul  duhovnicului  şi  cât  bine  poate 
face  el  atunci  cu  un  sfat  binevenit!  Să  nu  uite  însă  nici¬ 
decum,  că  în  scaunul  de  mărturisire  e  părinte,  tatăl  lor 
sufletesc,  care  sufere  împreună  cu  fiii  săi,  şi  nu  profesorul, 
şi  nu  judecătorul,  şi  nu  pedepsitorul,  şi  mai  puţin  judecă¬ 
torul  de  instrucţie  sau  procurorul  şcoaîei ! 

E  îndeobşte  cunoscut  că  alta  e  structura  sufletească  a 
fetelor  şi  alta  a  băieţilor  şi  altul  ecoul  vorbelor  şi  al  sen¬ 
tinţelor  în  sufletul  unora  sau  altora.  Nu  se  poate  spo¬ 
vedi  la  fel.  Alta  e  procedura  psihologică  într'un  caz  şi 
alta  în  altul.  Mult  mai  delicat,  mai  gingaş  se  face  spove- 
direa  fetelor,  din  cauza  sensibilităţii  lor  deosebite. 

Se  va  spovedi,  ţinând  evidenţă  de  fiecare  elev,  de 
două  ori  pe  an:  în  postul  Crăciunului  şi  al  Paştilor.  Repe¬ 
tarea  prea  deasă  poate  duce  sufletul  tineresc  la  impresia, 
că  primirea  tainelor  e  lucru  comun  şi  aceasta  trebue  evi- 

tată.  Nu  însemnează  însă  că  dacă  un  elev  doreşte  să  se 
spovedească  şi  cuminece  mai  des  (la  ziua  naşterii,  a  numelui, 
sau  în  faţa  ori  după  un  eveniment  mai  însemnat  pentru 
viaţa  lui)  să  fie  respins.  Aceste  cazuri  trebue  să  umple  de 
deosebită  bucurie  duhovicească  pe  un  duhovnic  şi  să  le 
aprecieze  şi  încurajeze.  E  dovada  unei  trăiri  în  Domnul 
la  care  poate  a  contribuit  şi  el  cu  truda  lui  pe  teren 
educativ ! 

Aşa  înţeleasă  şi  făcută  spovedania  în  şcoală,  ca  o  con¬ 
vorbire  intimă,  părintească,  între  duhovnic  şi  elev,  făcută 
în  faţa  Domnului  şî  scăldată  în  har  divin,  cu  cele  câteva 
minute  ale  ei,  coboară  atâta  binefacere  în  suflete  şi  în 
societatea  imediată  a  elevilor,  încât  fiorii  dulci,  emoţia, 
sfântă  pe  care  o  gustă  cei  simţitori,  nu  poate  fi  uitată 
uşor  ani  în  şir! 

Am  foşti  elevi  şi  foste  eleve,  cari  şi  acum  după  ani 
de  zile  dela  absolvire,  vin  la  mine  să  se  împărtăşească  de 
sf.  taină  a  spovedaniei,  ceea  ce  dovedeşte  cu  prisosinţă  că 
nu  trebue  să  îndrumăm  pe  elevi  la  duhovnici  străini  de 

ŞCOală.  (Va  urma) 


(se) 

ECLESIASTUL 

SCURTE  NOTE  EXPLICATIVE 1 

De  Preot  Dr.  NICOLAE  NEAGA 

Profesor  Ia  Academia  teologică  „Andrei ană 11 

VIII.  NESTATORNICIA  VIEŢII 

Capitolul  acesta  se  ocupă  de  tainele  înţelepciunii,  de 
comportarea  faţă  de  autoritate,  de  moarte,  de  credinţă, 
suferinţa  dreptului  şi  fericirea  păcătosului.  Iată  textul : 

1.  Cine  este  ca  înţeleptul  şi  cine  poate  să  ştie  ca  el 
tâlcuirea  lucrurilor?  înţelepciunea  unui  om  îi  luminează 
faţa  şi  schimbă  încruntarea  feţii  lui. 

înţelepciunea  e  o  podoabă  a  omului.  Celce  o  are,  află 
-secretul  multor  lucruri,  în  pătrunderea  cărora  cel  lipsit  de 
ea  se  forţează  zadarnic.  Pentru  viaţa  practică,  ca  şi  pentru 
cunoaştere  în  genere,  rolul  înţelepciunii  e  considerabil. 
Pentru  felul  larg  de  a  vedea  şi  înţelege,  figurat  vorbind, 
înţeleptul  e  o  lumină  care  se  luminează  pe  sine  şi  e  în 
stare  să  lumineze  şi  pe  alţii.  înţeleptul  Eclesiastului  nu  e 
numai  acela  care  rezolvă  anumite  probleme  filosofice,  ci  e 
mai  ales  omul  de  bine,  iubitor  de  dreptate,  adevăr  şi  fru¬ 
mos.  Această  înţelepciune  îi  imprimă  omului  o  individua¬ 
litate  aparte,  iar  semnul  distinctiv  al  celui  lipsit  de  ea  este 
asprimea  feţii. 

2.  Ascultă  de  porunca  împăratului  din  pricina  jură¬ 
mântului  făcut  lui  Dumnezeu  : 

Eclesîastul  ia  atitudinea  de  sfătuitor  binevoitor  şi  ple¬ 
dează  pentru  ascultare  şi  supunere  faţă  de  autoritate.  înalta 
stăpânire  este  organul  Providenţei  în  mijlocul  unui  popor.2 

„Jurământul". . ,  este  asigurarea  de  fidelitate  şi  actul 
de  supunere  făcut  de  subalterni.3  In  jurământ,  Dumnezeu 


1  Urmare  de  la  pag.  496 — 1939. 

2  Rom.  XIII,  1—7.  3  B.  o,  IV  Regi  XI,  17. 

este  invocat  ca  martor  şi  garant,  ca  unul  care  vede  şi  ştie 
toate,  dar  şi  pentru  ca  jurământul  să  capete  autoritatea  de 
act  solemn.  El  obligă  şi  în  conştiinţă. 

3.  Nu  te  zori  să  te  depărtezi  de  faţa  lui.  Nu  stărui  în 
lucrul  cel  rău,  căci  ceea  ce  voeşte  face. 

Subalternii  să  nu  se  grăbească  a  rupe  legăturile  cu 
autoritatea  statului,  cu  atât  mai  puţin  se  recomandă  reac- 
ţiunea  îndreptată  împotriva  suveranului,  sau  negarea  auto¬ 
rităţii  sale.  Individul  îi  datoreşte  ascultare.  Aceasta  pentru 
însuşi  binele  comun. 

Nesupunerea  faţă  de  autoritatea  de  stat  se  pedepseşte 
„căci  aşa  e  voia  lui  Dumnezeu V 

4.  Cuvântul  împăratului  este  hotărîtor  şi  cine  poate 
să-i  spună:  „ce  faci?" 

Marea  mulţime  nu  se  poate  conduce  singură  pe  sine, 
ci  voinţa  ei  se  concentrează  în  mâinile  unui  individ,  sau 
cel  mult  a  câtorva  inşi.  Cuvântul  împăratului  este  hotă¬ 
rîtor  în  sensul  că  într'o  ţară  nimenea  nu  poate  face  de 
capul  lui  ceea  ce  voeşte,  ci  trebue  să  existe  o  subordonare 
faţă  de  diregătorul  suprem,  care-i  ocrotitorul  firesc  al 
naţiunii. 

5.  Celui  ce  ascultă  porunca  nu  i  se  va  întâmpla  nimic 
rău,  căci  inima  unui  om  înţelept  cunoaşte  timpul  şi  judecata. 

Monarhul  ocroteşte  poporul  în  fruntea  căruia  l-a  aşezat 
Providenţa,  c‘o  singură  condiţie:  respectul  faţă  de  autori¬ 
tatea  sa  şi  faţă  de  legile  în  vigoare. 

Omul  cuminte  ştie  că  orice  infracţiune  va  fi  sancţio¬ 
nată,  laţ  făptuitorul  judecat  la  timpul  său,  câtă  vreme  ce¬ 
tăţeanului  loial  i  se  garantează  toată  libertatea. 

6.  Pentru  orice  lucru  este  un  timp  şi  o  judecată ;  căci 
mare  este  nenorocirea  care  apasă  asupra  omului. 

Omul  are  posibilitatea  de-a  întrelăsa  sau  de-a  înfăptui 
un  lucru.  Această  libertate  de  acţiune  şi  răspundere  pentru 


1  I  Petru  II,  13—15, 

ceea  ce  a  făcut  bine  sau  rău,  se  numeşte  morală  sau  po¬ 
litică,  după  domeniul  în  care  s’a  manifestat.  Omul  are  un 
timp  liber  când  e  în  măsură  să  facă  ce  voeşte,  Judecata 
e  reacţiunea  acţiunilor  omeneşti.  Nenorocirea  ce  vine  asupra 
omului,  în  urma  judecăţii,  va  fi  mare,  din  cauza  deselor 
încălcări  ale  legilor, 

7,  De  vreme  ce  el  nu  poate  să  ştie  mai  dinainte  ceea 
ce  se  va  întâmpla.  Căci  cine  îi  va  da  de  ştire  ceea  ce  va 
fi  cu  el? 

Omul  nu-şi  cunoaşte  viitorul  şi  nimeni  nu  se  va  găsi 
să-i  dea  [păcătosuluiţ?)]  informaţii  precise  cu  privire  la 
judecata  care-1  aşteaptă.  Pentru  om,  legile  cari  regulează 
viitorul  sunt  prea  complexe  şi  tainice, 

8,  Omul  nu  este  stăpân  pe  duhul  său  de  viaţă  ca  să-t 
poată  opri;  la  fel  nu  este  stăpân  pe  ziua  morţii  şi  în  această 
luptă  nu  încape  amânare.  Bogăţia  nu  va  putea  să  mântu¬ 
iască  pe  om. 

Fiinţa  omenească  nu  e  stăpână  pe  sufletul  ei  de  viaţă 
—  pentru  a-i  zice  „mai  rămâi"  !  — -  nici  nu  e  în  stare  să 
îndepărteze  moartea  când  ziua  sfârşitului  s’a  apropiat.  Iată 
o  luptă  a  pământeanului,  din  care  el  totdeauna  iese  bătut. 
Bunurile  veacului  nu  ajută  nimic  intenţiunii  de  a  fi  mântuit 
(de  moarte),1 

9,  Am  văzut  toate  aceste  lucruri  şi  mi-am  sârguit  inima 
mea  spre  tot  lucrul  care  se  face  sub  soare,  într’o  vreme  când 
omul  stăpâneşte  pe  altul  spre  nenorocirea  lui. 

Toate  cele  descrise  sunt  constatări  proprii,  rezultate 
din  plăcerea  de  a  afla  adevărul.  Ceea  ce  vede  aici  e  răul 
care  se  întâmplă  în  societate,  din  pricina  oamenilor.  Sunt 
dese  cazurile  celor  martirizaţi,  şi  triste,  pentrucă  cei  ce 
sunt  în  suferinţă  nu  se  pot  opune  tiranilor,  destul  de  pu¬ 
ternici  ca  să  pareze  reacţiunile  lor  prea  timide, 

10,  Şi  am  văzut  păcătoşi  în  mare  cinste  purtaţi  la  locul 
de  odihnă ,  pe^  când  cei  ce  lucraseră  drept  au  fost  isgoniţi 


1  După  textul  ebraic,  înţelesul  versului  8  e  altul. 

dela  locul  cel  sfânt  şi  au  fost  uitaţi  în  cetate.  Şi  aceasta  este 
deşertăciune. 

O  altă  durere  sufletească  li  cauzează  Eclesiastului 
următorul  fapt  remarcat  de  dânsul:  oameni  lipsiţi  de  per¬ 
sonalitate  şi  nuli  din  punct  de  vedere  moral,  reunesc  în 
jurul  rămăşiţelor  lor  pământeşti  un  cult  plin  de  cucernicie 
şi  admiraţie  colectivă,  câtă  vreme  personalităţi  puternice 
şi  cu  mult  prestigiu  moral  pleacă  din  această  lume  ne- 
răsplătîte  :  „se  duc  oameni  cinstiţi  şi  nimănui  nu-i  pasă", 
cum  zice  Isaia,1 

Prilej  de  deşertăciune  este  tratamentul  inegal  dintre 
tiran  şi  omul  cu  însuşiri  bune. 

11.  Din  pricină  că  hotărîrea  pentru  pedepsirea  răutăţii 
nu  este  îndeplinită  de  îndată ,  pentru  aceasta  se  umple  de 
răutate  inima  oamenilor  ca  să  facă  rău. 

Arată  motivul  tratamentului  inegal  dintre  oameni.  Sanc¬ 
ţiunile  nu  se  aplică  la  vreme  celor  incriminaţi,  iar  „omul 
văzând  că  pentru  fapta  rea  nu  este  pedepsit  îndată,  capătă 
curaj  şi  face  mereu  rele".2  Pricinuiau  un  moral  scăzut 
judecătorii  cari  călcau  în  picioare  legea,  părtinind  şi  neîn¬ 
dreptăţind.  Ieremia*  se  plânge  că  nu  află  în  întreg  Ieru¬ 
salimul  un  om  măcar,  care  să  păzească  dreptatea  şi  să  caute 
adevărul,  iar  Isaia4  că  mai  toţi  oamenii  îşi  modelează  pă¬ 
rerile  după  greutatea  darurilor  primite. 

12.  Dar  deşi  păcătosul  face  rău  de  o  sută  de  ori  şi  îşi 
lungeşte  zilele ,  eu  ştiu  că  fericirea  este  a  acelora  cari  se  tem 
de  Dumnezeu  şi  se  sfiesc  în  faţa  lui.5 

Dreptatea  lumească  e  relativă,  ca  şi  fericirea.  Ceea  ce 
se  întâmplă  aici  foarte  des,  nu  se  poate  întâmpla  în  lumea 
dreptăţii,  Eclesiastul  are  ferma  convingere  că  roata  noro¬ 
cului  se  învârte  şi  cei  cari  sunt  aici  sus,  vor  ajunge  acolo 
în  adâncul  cel  mai  de  jos. 

Cifra  rotundă  100,  indică  un  număr  mare  de  păcate. 
Lungimea  vieţii  nu  e  meritul  lor,  ci  un  dar  nemeritat  al 

1  Cap.  LVII,  1. 

2  Eclesiastul,  de  I.  P,  Mălăeşti  —  I.  Mihălcescu — C,  Papacostea,  p.  47. 

8  Ier.  V,  1.  *  Is.  I,  23.  5  adică  Lui. 

Celui  îndelung  răbdător.  Credinţa  în  Dumnezeu  este  con¬ 
diţia  fericirii;  sub  cei  ce  „se  sfiesc  în  faţa  Lui"  se'nţeleg 
cei  stăruitori  în  virtute, 

13,  Fericirea  nu  va  fi  pentru  cel  fărădelege,  care  ase¬ 
menea  umbrei  nu-şi  va  lungi  viaţa,  fiindcă  el  nu  se  teme  de 
Domnul. 

Fericirea  nu  poate  fi  cucerită  de  cei  păcătoşi.  Dobân¬ 
direa  fericirii  implică  anumite  obligaţii,  pe  cari  nu  şi  le 
îndeplinesc  cei  cari  trăiesc  în  fărădelegi.  Nemăsurata  iubire 
faţă  de  Dumnezeu  face  parte  din  acele  obligaţii,  evitate 
sistematic  de  omul  păcătos.  Pentru  această  răsvrătire  îm¬ 
potriva  lui  Dumnezeu,  păcătosul  pierde  dreptul  la  viaţa 
veşnică. 

Umbra  e  simbolul  trecerii  grabnice  (cf.  lob  VIII  9 ;  XIV2), 

14,  Este  încă  o  nepotrivire  care  se  petrece  pe  pământ , 
adică:  sunt  drepţi  cărora  li  se  răsplăteşte  ca  după  faptele 
celor  nelegiuiţi  şi  sunt  păcătoşi  cărora  li  se  răsplăteşte  după 
faptele  celor  cucernici.  Am  zis  aşijderea  că  şi  aceasta  este 
deşertăciune  ! 

Problema  suferinţii  omului  drept  şi  a  fericirii  păcă¬ 
tosului,  o  atinge  adesea  Eclesiastul,  Cazuri  apropiate  am 
avut  la  III16  şi  VIII10.  Ceea  ce  găseşte  Eclesiastul,  constitue 
o  anomalie,  nu  însă  o  contrazicere  a  dreptăţii  divine,  căci 
cu  ştirea  şi  învoirea  lui  Dumnezeu  le  merge  bine  unora 
şi  rău  altora,  fără  să  înţelegem  ce  sens  are  dreptatea  şi 
nedreptatea  ce  se  face,1 

15,  Şi  am  ridicat  în  slăvi  veselia ,  căci  nu  este  nimic 
mai  bun  pentru  om  sub  soare,  decât  să  mănânce,  să  bea  şi 
să  se  veselească.  Numai  de  l-ar  întovărăşi  la  lucrul  lui  în 
tot  timpul  vieţii  pe  care  Dumnezeu  i-o  dă  sub  soare! 

La  bucuriile  legitime  ale  vieţii  este  îndreptăţit  omul 
numai  când  ele  rezultă  din  munca  binecuvântată  de  Dum¬ 
nezeu,  Mâncarea  şi  băutura  sunt  necesare  bunului  mers  al 
fiinţei  umane.  Ele  nu  constitue  însă  un  ideal,  sunt  doar  mai 


1  Cf.  Ier,  XII,  1—2 ;  lob  XXXI,  7. 

mulţumitoare  decât  scrutarea  fără  sfârşit  a  tainelor  lui 
Dumnezeu  în  lume.  Ideile  ne  sunt  cunoscute  din  II24 ;  III12  î 

13'  22'  <  V  ig- 

16.  Când  mi-am  îndreptat  inima  ca  să  cunosc  înţelep¬ 
ciunea  şi  să  pătrund  care  este  menirea  omului  pe  pământ, 
căci  nici  zi  nici  noapte  ochii  lui  nu  văd  somnul. 

Arată  scopul  incursiunilor  sale  în  domeniul  vast  al  în¬ 
ţelepciunii:  ca  să  înţeleagă  care-i  rostul  trăirii  în  lume  a 
omului,  ca  să  vadă  de  ce  se  sbuciumă  neîncetat  pământul? 

17.  Atunci  mi-am  dat  seama  privind  alcătuirile  lui  Dum¬ 
nezeu ,  că  omul  nu  poate  să  înţeleagă  toate  câte  se  fac  sub 
soare,  dar  se  osteneşte  căutându-le  fără  să  le  dea  de  rost; 
iar  dacă  înţeleptul  crede  că  le  cunoaşte,  el  nu  poate  să  le 
pătrundă. 

Versul  conţine  concluzia  anchetei  întreprinse:  incapa- 
bilitatea  muritorului  de-a  înţelege  lucrurile  în  ultima  lor 
analiză.  Chiar  de  ar  stărui  scrutătorul,  crezând  că  doar-doar 
va  afla  cheia  secretului,  se  înşală,  căci  în  privinţa  cunoaş¬ 
terii  lucrurilor  lui  Dumnezeu  nu  va  avea  decât  decepţii. 

(Va  urma) 


PREDICĂ  LA  DUMINECA  XXII  DUPĂ 

RUSALII 


De  Preot  ZOS1M  OANCEA 


Profcior  la  Şcoala  normală  de  fale  „A.  Şaguna“ 


„Nebune,  în  noaptea  aceasta  fi  se  va 
lua  sufletul,  iar  cele  ce-ai  gătii  ale  cui  vor  fi  T‘ 


Iubiţi  ascultători  creştini, 


(Luca  XII,  20J 


I-a  rodit  ţarina  bogatului  şi  se  întreabă  ce  să  facă,  cum  să-şi 
aşeze  mai  bine  bogăţiile  pentru  ca  să  poată  mânca,  bea,  odihni  şi 
veseli  ani  mulţi,  I-a  mers  bine  negustoria  şi  se  frământă  să  găsească 
noui  şi  noui  mijloace  ca  să-şi  mărească  viţelul  de  aur,  I-a  reuşit  lo¬ 
vitura  la  bursă,  falimentul  la  bancă,  furând  truda  de  o  viată  întreagă 
unor  oameni  muncitori  şi  cinstiţi  şi  se  felicită,  gândindu-se  la  alte 
lovituri.  Fabrica,  cu  miile  de  muncitori  flămânzi,  goi,  istoviţi,  i-a  în¬ 
sutit  capitalul  nedrept,  acest  balaur  modern  de-apururi  nesătul  şi 
se  gândeşte  ce  noui  Întreprinderi  să  înceapă,  ce  palate  sa-şi  zidească, 
in  ce  piăceri  şi  fărădelegi  să  se  mai  desfăteze.  Dar  peste  toată 
această  frământare  a  bogatului  lacom,  care  şi-a  lipit  sufletul  de  bo¬ 
găţie,  făcând  din  ea  un  idol,  răsună  ca  un  tunet  glasul  lui  Dumnezeu  i 
„Nebune,  în  noaptea  aceasta  ţi  se  va  lua  sufletul,  iar  cele  ce  ai  gătit 
ale  cui  vor  fi?" 


Iubiţi  creştini, 

Trăim  de  o  vreme  încoace  sub  groaza  pedepsei  lui  Dumnezeu,  In 
câteva  minute  de  cutremur,  case  înalte,  adevărate  turnuri  Babei,  s'au 
prăbuşit  în  pulbere  şi  dărâmătură.  Câte  gânduri,  câte  sentimente,  câte 
bucurii,  câte  dureri,  câte  vise  nevinovate  de  copil,  câte  planuri  mă¬ 
reţe  şi  îndrăsneţe  de  viitor  nu  s'au  curmat  dintr’odată!  Prin  minţile 
buimăcite  ale  tuturor  ne-au  trecut,  îndată  după  acele  clipe  de  spaimă, 
întrebări  ca  acestea ;  Unde  este  aurul,  unde  este  bogăţia,  unde  sunt 
plăcerile  „unde  este  înţeleptul,  unde  este  cărturarul ,  unde  este  între¬ 
bătorul  veacului  acestuia ",  unde  este  liber  cugetătorul  modern,  tru¬ 
faşul  om  care  cu  câteva  minute  mai  înainte  era  în  stare  să  înfrunte 
pe  Dumnezeu  ?  Aurul,  ferecat  în  lăzi  de  fler,  luxul,  plăcerile,  înţelep¬ 
ciunea  lumească,  s’au  arătat  deşarte  şi  neputincioase,  iar  nefericitul 

om,  înebunit  de  frică,  şl  de  propria-i  neputinţă,  svârcolindu-se  în 
dureri,  sau  cadavru  sub  dărâmături. 

Rămâne  însă  sufletul,  care  trebue  să  înfrunte  dreapta  jude¬ 
cată  a  lui  Dumnezeu,  Şi  aici  se  vede  marea  nebunie  a  omului  ido¬ 
latru  de  astăzi,  care  pentru  atâtea  deşertăciuni  lumeşti,  pentru  clipă 
şi  pentru  pământ,  îşi  pierde  cel  mai  de  preţ  bun  din  lume  :  sufletul. 
Da,  sufletul  preţueşte  mai  mult  decât  întregul  univers  fizic,  căci  iată,  în 
vreme  ce  acesta  se  prăbuşeşte  în  câteva  clipite,  sufletul  rămâne 
pentru  vecinicie.  De  aceea  zice  Mântuitorul :  „Că  ce  va  folosi  omului 
de  ar  dobândi  lumea  toată  şi-şi  va  pierde  sufletul  său?  Sau  ce  va 
da  omul  în  schimb  pentru  sufletul  său?"  (Marcu  VIII,  36 — 37). 

Iubiţi  creştini, 

Ar  putea  insă  obiecta  duhul  întunerecului  din  noi :  cu  toate 
acestea  omul  legat  de  lucrurile  acestei  lumi,  atâta  cât  trăeşfe,  are  cel 
puţin  o  viaţă  liniştită,  nebântuită  de  grija  zilei  de  mâine  şi  prin 
urmare,  intr'o  oarecare  măsură,  fericită.  Amarnică  înşelare  I  Iată  cum 
descrie  un  mare  scriitor  creştin  mizeria  bogatului,  care  nu  vede  nimic 
dincolo  de  deşertăciunea  pământului!  „Bogatul  nu-i  stăpân  pe  sine 
şi,  cu  toate  că-i  însufleţit,  ţine  de  lucrurile  neînsufleţite,  N’are  vreme 
să  cugete,  să  aleagă.  Banii  sunt  un  nemilos  stăpân...  Intreaga-i  putere 
de  a  iubi  e  cotropită  de  acest  lot  de  pământ  care-i  dă  porunci,  care 
i-a  înlocuit  sufletul,  care  i-a  smuls  orice  rămăşiţă  de  libertate.  Cum¬ 
plita  soartă  a  bogatului  stă  în  această  îndoită  absurditate!  spre  a 
avea  putere  de  a  porunci  oamenilor,  a  ajuns  robul  celor  neînsufleţite ; 
spre  a  dobândi  o  parte,  o  parte  atât  de  mică  Ia  urma  urmelor,  a 
pierdut  totul".1  Mare  adevăr  cuprind  aceste  cuvinte,  iubiţi  creştini, 
pentru  că  omul  robit  de  bogăţie  nu  mai  are  nimic,  nici  nu  mai  poate 
dormi  noaptea,  chinuindu-se  ca  cel  din  Evanghelie,  neştiind  unde 
să-şi  mai  dosească  averile,  ca  nimeni  să  nu  i  le  poată  lua,  ba  nici 
■să  nu  i  le  vadă.  Iar  când  se  dedă  plăcerilor,  ca  să  scape  de  aceste 
chinuri,  nu  găseşte  Ia  sfârşit  decât  totală  istovire,  gol  sufletesc  şi 
amărăciune. 

Dar  dacă  bogăţia  aceasta  tiranică,  privită  ca  scop  suprem  al 
vieţii,  este  un  mare  păcat  faţă  de  Dumnezeu,  ducând  la  pierderea 
sufletului  şi  o  mare  mizerie  pentru  cel  care  o  posedă,  faţă  de  aproa¬ 
pele  şl  faţă  de  societatea  care  geme  în  ghiarele  lipsurilor  de  tot  felul, 


1  Giovaoni  Papini,  Viata  lui  Iisus,  irad  de  Al.  Marcu,  p.  263. 

ea  este  o  adevărată  crimă.  Căci  Dumnezeu  n'a  făcut  lumea  aceasta 

ca  unii  să  se  îmbuibeze,  să  lenevească  şi  să  se  veselească  în  ea,  iar 

alţii  să  se  sbată  în  trudă  şi  în  umilinţă,  să  se  încleşteze  în  suferinţă,, 
„încovoiaţi  de  foame  şi  nevoi".1 

Şi  dacă  totuşi,  după  a  lui  Dumnezeu  înţeleaptă  orânduire,  există, 
în  lume  săraci  şi  bogaţi,  e  pentru  ca  unii  să  se  mântuiască  prin  cei¬ 
lalţi.  Săracul,  deslipit  de  pământ  şi  legat  cu  întreg  sufletul  său  curat 

de  cer,  să  se  roage  pentru  mâna  milostivă  care-i  uşurează  viaţa,  iar 
bogatul,  privind  bogăţia  lui  ca  un  dar,  ca  un  mijloc  de  mântuire  şt 
nu  ca  un  scop  al  vieţii,  să  şteargă  lacrimi,  să  lege  răni,  să  aline 
dureri,  să  hrănească,  să  îmbrace  şi  să-l  încălzească  pe  sărac.  Căci 
zice  sf.  Ioan  Gură  de  Aur;  „Nu  are  Dumnezeu  lucru  mai  cinstit  şi 
mai  de  mult  preţ,  decât  pe  un  sărac  şi  pe  acesta  l-a  dat  {ie  (bogatule)* 
ca  să-l  chiverniseşti" ,2 

Iubiţi  creştini, 

Nici  odată  n'a  fost  în  ţara  noastră  atâta  suferinţă  ca  astăzi.  Lo¬ 
vituri  după  lovituri,  venite  asupra  noastră  pentru  multe  şi  grele  pă¬ 
cate,  au  umplut  drumurile  ţării  de  Români  năcăjiţi.  Fraţi  pribegi* 
rupţi  din  casa  şi  de  lângă  glia  strămoşească,  de  furia  barbarilor  nă¬ 
vălitori,  sau  rămaşi  fără  adăpost,  fără  părinţi,  fără  copii,  scoşi  schi¬ 
lozi  de  sub  dărâmături,  în  pragul  iernii,  după  deslânţuirea  mâniei  lui 
Dumnezeu,  bat  Ia  uşa  inimii  noastre.  Am  fost  solidari  în  păcate* 
trebue  să  fim  solidari  şi  în  suferinţă. 

Ca  totdeauna  în  trecutul  nostru  sbuciumat,  Dumnezeu  nu  ne-a 
lăsat  nici  de  data  aceasta  fără  nădejde.  îndată  după  începutul  sufe¬ 
rinţelor,  ne-a  dat  un  semn  al  iubirii  Lui ;  biruinţa  „Legiunii  Arhan¬ 
ghelul  Mihail“.  Odată  cu  această  biruinţă,  un  duh  nou,  un  duh  de 
jertfă,  de  lepădare  de  sine,  de  dragoste  neţărmurită,  de  credinţă  ne¬ 
înfrântă,  duh  de  înţelegere  creştină  a  vieţii  şi  a  bunurilor  din  lumea 
aceasta,  duh  care  ani  de-aTândul  a  trebuit  să  stea  sub  pământ,  pri¬ 
gonit  de  duhul  diavolesc  al  mişeliei  şi  al  egoismului,  a  devenit  stăpân 
ai  ţării  şi  al  destinelor  noastre.  Că  numai  acest  duh  ne  mai  poate 
mântui,  ne-a  arătat  Dumnezeu  şi  in  noaptea  cutremurului,  prin  mi¬ 
nunea  dela  Doftana.  Vechea  închisoare  s'a  prăbuşit,  rămânând  din  ea» 
fără  cea  mai  mică  stricăciune,  numai^  celula  Căpitanului,  cu  cele  două 

scaune,  măsuţa  şi  icoana  Maicii  Domnului,  care  l-a  văzut  de  atâtea, 
ori  îngenunchiat  în  miez  de  noapte,  pe  omul  ales  să  deschidă  nea¬ 
mului,  prin  suferinţă,  drum  de  lumină,  drum  de  mântuire.  Din  acest 
duh  nou  s'a  născut  „ Ajutorul  legionar",  care  într'un  timp  aşa  de 
scurt  a  făcut  adevărate  minuni.  Pe  întreg  cuprinsul  ţării  răsună  astăzi  , 
porunca,  ieşită  din  cea  mai  curată  credinţă  creştină  a  Căpitanului : 
„Ajută-ţi  fratele  căzut  în  nenorocire  !  Nu-l  lăsa  !  “ 

Iubiţi  creştini, 

Toţi  cei  cărora  Dumnezeu  ne-a  dat  spre  chivernisire  bunuri' 
pământeşti  şi  sănătate,  toţi  cei  asupra  cărora  nu  s’au  abătut  încă 
nici  una  din  durerile  trecute,  e  vremea  să  înţelegem  şi  să  urmăm 
această  poruncă,  să  înlăturăm  vălul  înţelegerilor  greşite,  să  ne  des- 
schidem  inimile  şi  să  ne  dăruim  cu  toată  fiinţa  noastră  şi  cu  tot 
avutul  nostru  fraţilor  cari  gem  şi  plâng.  E  timpul  cel  mai  potrivit 
să  dărâmăm  netrebnicile  jitniţe  pământeşti,  să  deschidem  lăzile  fere¬ 
cate,  să  ne  lepădăm  de  lux  şi  de  plăceri  vinovate,  să  începem  a  ne 
zidi  jitniţe  in  cer  şi  să  strângem  comori  pe  care  ,,nici  moliile,  nici 
rugina  nu  le  strică  şi  de  unde  furii  nu  le  sapă  nici  le  fură“  [Matern. 
VI,  20].  Amin ! 

DOLEANŢELE  ACADEMIILOR  TEOLOGICE  DIN  ARDEAL 

Nu  cred  că  mai  există  ’n  Ţara  noastră  altă  categorie  de  şcoli 
care  să  fi  pătimit  atâta  de  pe  urma  lipsei  de  înţelegere  ce  şi-a  odihnit 
stârpiciunea  intelectuală  şi  iresponsabilitatea  morală  —  pe  vremea 
trecutelor  regimuri  politice  —  în  pernele  moi  ale  Ministerului  Educaţiei 
Naţionale,  ca  Academiile  teologice  din  Ardeal.  Şi  nu  cred  că  a  mai 
însetoşat  cineva,  cu  atâta  cuminte  aşteptare  şi  cu  certitudinea  că  în 
cele  din  urmă  viul  şi  unicul  adevăr  va  birui,  după  bruma  de  dreptate 
ce  li  se  cuvenia,  ca  aceste  vechi  instituţii  de  învăţătură  şi  educaţie 
integrală  ortodoxă  şi  naţională. 

In  cei  peste  două  zeci  de  ani  cari  s’au  scurs  de  la  rotunjirea 
României  în  hotarele  ei  fireşti,  cei  ce  s’au  simţit  vătămaţi  în  drepturile 
lor  şi-au  cucerit  dreptatea  pe  căile  cele  mai  diferite  şi  mai  nimerite 
cu  poziţia  lor  în  stat.  Unii  au  uzat  de  legăturile  ce  le  aveau  cu  isprav¬ 
nicii  vremelnici  ai  conducerii  de  stat;  alţii  au  pus  la  bătaie  covârşi¬ 
toarea  putere  de  persuasiune  a  ar  ginţilor ;  alţii,  au  ieşit  în  stradă, 
umplănd-o  cu  vociferări  şi  pumni  încleştaţi  în  ameninţări. 

Academiile  teologice  din  Ardeal  nu  puteau  recurge  la  astfel  de 
mijloace.  Ele  s’au  mărginit  să-şi  formuleze  răspicat  şi  cu  demnitate 
doleanţele,  aşteptând  de  fiecare  dată,  cu  linişte  şi  încredere,  satis¬ 
facerea  lor.  Şi  poate  că  tocmai  din  pricina  acestei  atitudini  lipsită  de 
agresivitate  —  atitudinea  celui  ce  crede  tare  în  dreptatea  cauzei  lui 
—  anii  aşteptărilor  lor  s’au  prefăcut  în  decenii  şi  dreptatea  tot  n  a 
mai  venit. 

Astăzi,  când  lucrurile  s’au  schimbat  cu  totul,  când  Vlăsia  atitu¬ 
dinilor  răstite  şi  a  lucrăturilor  meşteşugite  a  cedat  locul  unui  regim 
de  reparaţie  a  nedreptăţilor  şi  de  restaurare  a  valorilor,  Academiile 
teologice  din  Ardeal  cred  că  a  sunat  şi  ceasul  reaşezării  lor  în  con¬ 
sideraţia  ce  li  se  cuvine. 

Nu  mai  sporim  vorba!  Dăm  cuvântul  faptelor. 

Din  clipa  înălţării  lor  la  rangul  de  Academii  teologice,  vechile 
Institute  teologice  din  Ardea!  —  impropriu  numite  până  atunci  „Semi¬ 
nalii “  —  au  adoptat  întru  totul  programul  de  învăţământ  al  Facul¬ 
tăţilor  de  Teologie.  Intru  nimic  mai  pre  jos  de  cât  colegii  lor  de  la 
Facultăţi  în  ce  priveşte  pregătirea  ştiinţifică,  studenţii  cu  bacalaureat 
ai  Academiilor  teologice  se  bucurau  în  plus  de  o  solidă  pregătire 

practică  —  menită  să-i  facă  preoţi  pricepuţi  —  şi  de  grija  unei  edu¬ 
caţii  duhovniceşti  făcută  cu  specială  atenţiune  în  internatele  ce  fiin¬ 
ţează  pe  lângă  fiecare  Academie  teologică.  Cu  cât  temeiu  se  făcea 
această  întreită  pregătire  —  ştiinţifică,  pastorală  şi  educativă  —  in 
Academiile  noastre  teologice,  ştie  ori  cine  i-a  văzut  la  treabă  pe  absol¬ 
venţii  lor.  Şi  mai  ştiu  acest  lucru  şi  profesorii  Facultăţilor  de  Teologie, 
la  cari  atâţia  dintre  aceşti  absolvenţi  şi-au  făcut  examenele  de  diferenţă, 
pentru  licenţă  şi  doctorat. 

Profesorii  Academiilor  teologice  din  Ardeal  au  fost  recrutaţi 
totdeauna  după  procedura  pe  care  o  urmează  Universitatea.  Cel  puţin 
la  Academia  teologică  „  Andreiană “  din  Sibiu,  toţi  sunt  doctori  in  Teo¬ 
logie,  toţi  au  făcut  studii  de  specialitate  în  ţară  şi'n  străinătate  şi 
toţi  au  lucrări  de  specialitate  unanim  apreciate  de  cunoscători.  Activi¬ 
tatea  lor  face  cinste  învăţământului  teologic  şi  culturii  româneşti,  Bi¬ 
sericii  şi  Neamului  deopotrivă.  Iar  în  ce  priveşte  curăţenia  simţămin- 
telor  lor  naţionaliste,  fie-ne  îngăduit  să  nu  mai  stăruim,  de  vreme  ce 
toată  lumea  le  cunoaşte. 

Cu  toate  că  atât  profesorii  cât  şi  studenţii  acestei  Academii  teo¬ 
logice  erau  „fără  prihană"  în  pregătirea  şi  vieţuirea  lor,  ei  au  trebuit 
să  zacă  atâta  amar  de  vreme  în  această  situaţie  de  revoltătoare  ne¬ 
dreptate  : 

I.  Studenţii,  deşi  învăţau  barem  atâta  cât  se  învaţă  la  Facultate ; 
deşi  dobândeau  pregătirea  pentru  practica  preoţească  (tipic,  cântare 
bisericească )  pe  care  studenţii  Facultăţilor  de  teologie  no  aveau ;  deşi 
luau  asupra  lor  jugul  cel  cu  anevoe  de  purtat  al  rigorilor  vieţii  de 
internat  de  la  începutul  lunii  Septemvrie  şi  până  la  sfârşitul  lunii  Iunie 
a  fiecărui  an  (vreme  în  care  colegii  lor  de  la  Facultate  aveau  răgaz 
suficient  pentru  plimbări  inutile  şi  pentru  un  traiu  necontrolat),  după 
ce  terminau  4  ani  de  studii,  trebuiau : 

1.  sau  să  meargă  preoţi  pe  sate  cu  salar  inferior  celor  cari  au 
isprăvit  Facultatea  de  Teologie, 

2,  sau  să  cheltuiască  vreme  şi  bani  bătând  scările  Facultăţilor 
de  Teologie  pentru  obţinerea  unei  diplome  de  licenţă  în  Teologie  pe 
care  Academia  teologică  nu  avea  dreptul  să  le-o  ofere. 

Na  vrem  să  rănim  demnitatea  Facultăţilor  de  Teologie,  nici  să  le 
înjosim  meritele  când  spunem  acestea,  ci  doar  să  răsbească  adevărul 
la  iveală  —  căci  de  aceea-i  adevăr. 

Un  distins  preot  din  Capitală,  discutând  deunăzi  într’un  ziar, 
problema  încadrării  fireşti  a  preoţimii  ortodoxe  în  alvia  pură  a  Sta¬ 
tului  legionar  —  „sfat  creştin  ortodox  prin  excelenţă “  —  constata  că 
singurul  obstacol  care  stă  în  calea  acestei  încadrări  în  massă,  ar  fi 
anumite  realităţi  cari  continuă  a  frământa  —  şi  în  acest  ceas  de 
cumpănă  —  pe  anumiţi  preoţi  sau  grupări  preoţeşti.  Şi  continuă,  textual : 

Aceştia  „au  fost  crescuţi  în  nişte  şcoli  laicizate,  atinse  adânc  de 
spiritul  negativ  al  timpului.  In  ce  măsură  aceste  şcoli  au  fost  în  stare 

să  insufle  duhul  ortodoxiei  şi  al  misionarismului  ortodox  în  elevii  lor,, 
ne-o  arată  foarte  numeroasele  lor  plecări  după  terminarea  studiilor 
sau  chiar  în  timpul  studiilor,  către  alte  cariere,  dintre  care  unele 
direct  opuse  preoţiei  pentru  care  Seminariile  încercaseră  a-i  pregăti,. 
Au  rcmas  în  cler  acei  cari  nu  se  simţeau  în  stare  de  o  noua  directivă 
în  viaţă  şi  acei  cari,  întâmplător,  prinseseră  dragoste  de  Taina  preoţiei. 
Oameni  care  îşi  simţeau  în  suflete  chinuitoare  contradicţii  de  con¬ 
ştiinţă,  alţii  cari  ishutecu  să-şi  adoarmă  neliniştile  lăuntrice  într’o- 
formală  acomodare  cu  rosturile  preoţiei  şi  atâţia  alţii  cari,  în  lipsa 
oricărui  ideal  spiritual,  îşi  făureau  pentru  energiile  lor  îmbolditoare, 
iot  felul  de  activităţi  de  foarte  pământească  chiverniseală11 . 

Cine  cunoaşte  satul  şi  preotul  de  dincoace  de  munţi,  dator  este 
să  mărturisească  dacă  şi  întru  cât  observaţiile  citate  se  referă  —  sau 
nu  —  şi  la  preoţii  ieşiţi  din  Academiile  teologice. 

Cât  am  ţipat  noi  acest  adevăr?...  cu  câtă  vigoare  am  denunţat 
răul?.,,  şi  mai  ales  cu  câtă  nădejde  că  va  veni  odată  vremea  când 
va  fi  auzit  şi  ascultat... 

II.  Profesorii  Academiilor  teologice  din  Ardeal  n'au  fost  intru 
nimic  mai  puţin  nedreptăţiţi  de  cât  sârguincioşii  lor  foşti  şi  actuali 
studenţi.  Egali  în  grad  cu  agregaţii  universitari.  Legea  de  raţionali¬ 
zare  a  învăţământului  superior  i-a  coborât  la  rangul  de  conferenţiari. 
Răposatul  Armând  Călinescu  a  comis  această  nedreptate  fără  să  con¬ 
sulte  nici  un  Chiriarh  sau  profesor  de  Academie  teologică.  A  apelat 
însă  la  sfaturile  celui  mai  înverşunat  adversar  al  acestor  instituţii,  un 
profesor  de  Facultate  teologică,  astăzi  pensionat. 

Nelegiuita  lege  a  lui  Călinescu  lovea  tocmai  tineretul  pe  care 
pretindea  cu  viclenie  că-l  sprijineşte  prin  dispoziţiile  ei.  Şi  de  fapt, 
întru  cât  profesorilor  titulari  li  s’au  respectat  drepturile  câştigate  prin 
legiuirile  precedente  —  adică  agregaţia  —  au  rămas  cei  tineri,  su¬ 
plinitorii,  să  tragă  scurta.  Ceea  ce  s’a  şi  întâmplat.  Astăzi  fiecare 
din  ei  prestează  aceleaş  servicii  ca  şi  colegii  lor  mai  vârstnici,  cu 
minusul  de  retribuţie  şi  de  consideraţie  pe  care  li  l-a  răpit  un  ministru 
care  nici  nu  era  măcar  om  al  şcoalei.  Invităm  pe  cei  ce  se  mai 
îndoiesc  de  adevărul  spuselor  noastre  să  cerceteze  pe  toate  feţele 
pregătirea  şi  activitatea  de  specialitate  şi  cea  extraşcolară  pe  care  o 
desfăşoară  actualii  profesori  suplinitori  de  la  Academia  teologică 
„Andreiană“  din  Sibiu. 

Dar  ceea  ce  este  mai  grav,  e  că  înşişi 

III.  Academiile  teologice  au  fost  lovite  cu  brutalitate  prin  legea 
neomenoasă  a  lui  Călinescu.  Catedra  de  Teologie  morală  a  fost  des- 
fiinţată  şi  înlocuită  cu  una  de...  Fiiosofie  morală.  Cea  de  Drept  bi¬ 
sericesc  a  fost  prefăcută  în  asistenţă  iar  cea  de  Cântare  bisericeasca 
şi  Tipic,  tot  aşa. 

Situaţia  aceasta  abuzivă  nu  mai  poate  dăinui.  Academiile  teo¬ 
logice  au  răbdat  destul.  E  vremea  să  li  se  facă  dreptate.  Numai  atât ! 

Cerem,  prin  urmare,  dlui  ministru  al  Educaţiei  naţionale  satis¬ 
facerea  următoarelor  doleanţe: 

î.  restituirea  catedrelor  desfiinţate  sau  degradate ; 

2.  drepturi  de  agregaţi  universitari  şi  pentru  profesorii  suplini¬ 
tori,  şi 

3.  dreptul  de  a  elibera  diplome  de  licenţă  în  Teologie  cel  puţin 
pentru  una  din  Academiile  teologice  ortodoxe  din  Ardeal  (aşa  cum 
s'a  acordat  oarecănd  Academiei  teologice  unite  din  Blaj). 

O  cercetare  temeinică  a  activităţii  didactice ,  cărturăreşti  şi  extra- 
şcolară  a  acestor  instituţii,  ar  arăta  cum  nu  se  poate  mai  limpede 
dreptatea  cererilor  noastre.  Academia  teologică  „ Andreiană“  din  Sibiu 
- — ■  in  primul  rând  —  e  sigură  că  nu  va  fi  găsită  deficitară  la  nici 
unul  din  compartimentele  ostenelelor  desfăşurate  de  ea  vreme  de 
peste  un  veac. 

f  Nicolae  Colan  :  MEDALIOANE  (Colecţia  „Cărţile  Vieţii"  nr.  8ţ 
Cluj,  1940,  p,  120.  Preţul  Lei  45. 


Culegerea  de  evocări,  conferinţe  şi  articole,  pe  care  P.  Sf. 
Episcop  Nicolae  Colan  al  Vadului,  Feleacului  şi  Clujului  o  prezintă 
în  haina  de  sărbătoare  a  „Medalioanelor" ,  ne  vorbeşte  cald,  direct  şl 
luminos  —  aşa  după  cum  lirismul  domol  al  P.  Sf.  Sale  ne-a  obici¬ 
nuit  —  despre  figuri  reprezentative  ale  Bisericii  şi  ale  culturii  na¬ 
ţionale,  despre  creşterea  tineretului  sub  cupola  credinţei  străbune, 
despre  milostenia  primelor  veacuri  creştine,  despre  eroi  şi  mucenici 
ai  dreptei  credinţe,  despre  probleme  şcolare  şi  bisericeşti,  închein- 
du-se  cu  sfaturi  de  natură  practică  despre  alcătuirea  unei  conferinţe 
religioase.  Indiferent  că  discută  o  problemă,  evocă  profilul  spiritual 
şi  eroic  al  unei  personalităţi,  defineşte  rosturile  unei  instituţii  sau 
aduce  elogii  binemeritate  alteia,  suflul  religios  şi  ziditor  de  suflete  al 
cărţii  este  acelaş.  Dealtminteri,  tocmai  tonalitatea  ortodoxă  şi  româ¬ 
nească,  într’o  organică  şi  sporitoare  îmbinare,  dă  unitate  şi  limpezime 
de  orizont  cărţii. 

O  carte  de  factura  „Medalioanelor"  nu  trebuie  rezumată  ci  tre¬ 
buie  citită  de  oricine  vrea  să  vadă  cât  are  lumea  de  azi  de  învăţat 
din  fântânile  cu  apă  pururea  vie  ale  dreptei  credinţe.  Numai  jude¬ 
cate  în  această  lumină,  „Medalioanele"  P.  Sf.  Episcop  Nicolae  Colan 
îşi  desvăluesc  toate  înţelesurile.  Numai  aşa  ele  ne  întăresc  sufleteşte 
şi  ne  inspiră  credinţă  puternică  în  veşnicia  neamului. 

GRIGORE  POPA 


* 


Preot  Dr,  Nicolae  Neaga,  Profesor  la  Academia  teologică  „An- 
dreiană":  „N'AM  VENIT  SĂ  STRIC  LEGEA!"  Consideraţii  generale 
privitoare  la  însemnătatea  Vechiului  Testament  („Seria  Teologică"  nr. 
17).  Sibiu,  Tipografia  Arhidiecezană,  1940,  p,  VIII— j—274.  Preţul  Lei  120. 

Biblia  este  cartea  care  a  cucerit  lumea.  Pe  foile  ei  îngălbenite 
de  vreme  au  plâns  cei  mai  frumoşi  ochi  —  ochii  sfinţilor  Creştină¬ 
tăţii  —  şi  toate  inimile  înpovărate  de  dureri,  de  nedreptăţi  şi  fără¬ 
delegi  au  găsit  într  ansa,  în  ceasuri  de  descumpănire  sufletească,  unt¬ 
delemnul  mângâierilor  tămăduitoare  de  orice  neputinţă. 

Nici  o  altă  carte  n’a  cucerit  şi  n'a  zidit  atâta,  şi  pe  atâţia,  ca 
această  pâlnie  fermecată  prin  care  Cerul  îşi  despleteşte  tainele  şi  ha¬ 
rurile  sale  bogate  in  cupele  inimilor  noastre.  Biblia  a  zăcut  la  căpă¬ 
tâiul  tuturor  faptelor  durabile,  tuturor  creaţiilor  de  valoare  cu  car* 

se  mândreşte  cultura  noastră  bimilenară,  pentru  că  ea  este  cartea  de 
căpătâi  a  tuturor  vremurilor.  Elogiul  ei  este  un  omagiu  adus  lui 
Dumnezeu,  care-i  grăieşte  sbuciumatului  suflet  omenesc  prin  ea.  Prin 
ea  Dumnezeu  se  înţelege  cu  noi  ca  să  i  ne  devotăm  integral,  pe  noi 
înşine  şi  toată  viaţa  noastră.  Cinstirea  Bibliei  este  cinstirea  lui t 
Dumnezeu, 

Inversa  acestei  afirmaţii  este  tot  atât  de  adevărată. 

Creştinătatea  primară  a  socotit  totdeauna  o  blasfemie  lipsa  de 
respect  faţă  de  Biblie,  mânuirea  ei  fără  „frică  şi  cutremur11.  Ori  ce,; 
vătămare  a  consideraţiei  suverane  de  care  trebue  să  se  bucure  ea  în., 
ochii  făpturii  zidită  de  Dumnezeu,  a  deşteptat  în  rândurile  mădula-- 
relor  Bisericii  celei  una  şi  adevărată,  furtuni  de  proteste  şi  a  mobi¬ 
lizat  cele  mai  sprintene  condee  întru  apărarea  ei. 

Atari  vătămări  s'au  ivit  destule.  Detractorii  Bibliei  împănează 
veacurile.  Testamentul  Vechiu  a  pătimit  în  deosebi  de  pe  urma  lor,. 
Mânaţi  de  aversiunea  pe  care  seminţiile  pământului  au  nutrit-o  şi- 
o  nutresc  şi  astăzi  faţă  de  anumite  năravuri  ale  poporului  jidovesc,., 
antisemiţii  tuturor  vremurilor  —  de  la  Marcion  şi  până  la  rassiştii, 
moderni  —  şi-au  descărcat  ura  asupra  sfintelor  cărţi  cari  au  avut 
„nenorocul”  să  ne  fie  transmise  prin  mijlocirea  acestui  popor  nu 
pentru  că  era  iudeu,  ci  fiindcă  era  monoteist.  Legea  transferului  — 
elementară  în  Psihologie,  de  vreme  ce  o  învaţă  şi  o  ştiu  şi  copiii  de 
şcoală  —  explică  totul  în  această  privinţă.  Adică  şi  şubrezia  evidentă; 
a  pornirilor  contra  Vechiului  Testament. 

Dar  pare  că  această  îndelungată  campanie  de  lepădarea  T.  V, 
din  zestrea  scripturistică  a  Creştinismului  n’a  dat  nici  când  un  aer 
mai  ştiinţific  ponegririlor  ei  şi  nici  odată  n’a  fost  mai  sigură  de. 
succes  ca  ’n  vremurile  moderne  şi  contimporane.  Biruinţa  naţionalis¬ 
mului,  care-şi  flutură  flamurile  în  mai  toate  ţările  europene,  trebue 
să  ducă  şi  la  doborârea  T.  V.  de  pe  scaunul  de  onoare  în  care  l-a 
rânduit  admiraţia  veacurilor  —  aşa  se  cugetă  şi  se  scrie  des,  la  alţii 
şi  ia  noi. 

Fireşte  că  valul  acesta  de  neîncredere  în  caracterul  inspirat  al 
cărţilor  T,  V.  —  val  trecător  ca  toate  celelalte,  cu  toate  proporţiile 
ample  pe  care  le-a  luat  —  nu  putea  să  lase  indiferentă  Biserica, 
paznlca  datinilor  noastre  sfinte.  Atitudinea  ei  avea  să  se  vădească, 
după  rânduială,  prin  graiul  slujitorilor  ei,  cari  au  aprofundat  pro¬ 
blema,  Şi  Biserica  românească  nu  putea  lipsi  din  vâltoarea  acestei 
lupte,  câtă  vreme  doctrina  naţionalistă  băştinaşe  —  numim  pe  di 
Prof.  A,  C.  Cuza  —  a  luat  poziţie  net  protivnică  faţă  de  T.  V. 

Păr,  Dr.  Nicolae  Neaga,  titularul  catedrei  de  Studiul  biblic  al 
T.  V.  de  la  Academia  teologică  „Andreiană"  din  Sibiu,  şi-a  asumat 
sarcina  de  a  da  un  răspuns  amplu  şi  documentat  întrebării  care  fră¬ 
mânta  spiritele  vremii.  Roadele  ostenelilor  sale  ni  le  înfăţişază  cartea 
de  care  ne  ocupăm  aicb  Ea  reprezintă  cea  mai  reuşită  apologie 
românească  a  T.  V. 

P.  C.  Sa  a  diagnosticat  cu  precizie  problema,  a  tratat-o  cu 
cumpăt  şi  înţelegere  şi  a  isbutit  s'o  soluţioneze  în  chip  satisfăcător. 
Greşala  fundamentală  a  adversarilor  T.  V.  se  reduce  Ia  aplicarea 
antisemitismului  economic  şi  politic  şi  pe  teren  religios.  Şi  la  o  con¬ 
fuzie  î  dumnealor  amestecă  Israilul  biblic  cu  iudaismul  de  după  Hristos, 
nefăcând  deosebire  între  ceea  ce  este  revelaţie  dumnezeească  şi  ceea 
ce  este  adaus  omenesc  în  T,  V, 

Un  material  bogat  şi  felurit  este  chemat  să-şi  dea  contribuţia  la 
risipirea  tuturor  îndoielilor  pe  cari  le-a  ridicat  această  problemă.  El 
culminează  în  atitudinea  pozitivă  pe  care  a  avut-o  Mântuitorul  în¬ 
suşi  faţă  de  cărţile  T.  V. 

Cartea  Păr,  Prof.  Dr.  N.  Neaga  oferă  tuturor  iubitorilor  de 
adevăr  ■ —  adică  şi  anumitor  preoţi  cari  aplaudau  radicalismul  dlui 
A.  C,  Cu  za  —  un  prilej  excelent  de  clarificare  totală  a  acestei  spi¬ 
noase  chestiuni. 

De  alt  fel,  adversarii  T.  V.  s'au  recrutat  mai  totdeauna  din  rân¬ 
durile  acelora  cari  nu  şi-au  dat  nici  odată  osteneala  să  mediteze  serios 
înainte  de-a  ridica  glas  de  ocară.  Tocmai  de  aceea  nimeni  şi  nimic 
nu  va  putea  clinti,  niciodată,  T,  V,  din  respectul  pe  care  i  l-a  acordat 
însuşi  Mântuitorul  nostru  Iisus  Hristos. 

Olimpianul  şi  cinicul  curtean  al  lui  Friederich  cel  mare,  Voltaire, 
era  gata  să  jure  că  într’o  sută  de  ani  nu  va  mai  fi  nici  o  Biblie  pe 
rotogolul  pământului. 

La  o  sută  cincizeci  de  ani  de  Ia  moartea  lui,  rapoartele  unei 
singure  societăţi  de  desfacere  a  Sf,  Scripturi  —  „British  and  Foreign 
Bibie  Society"  din  Londra,  înfiinţată  în  1804  —  arătau  că  seminţiile 
pământului  mistue  anual  zeci  de  milioane  exemplare  de  Biblii  sau 
părţi  din  ea. 

Fără  comentări... 

Dr.  GRIGORJE  T.  MARCU 

Dr.  Petra  Rezaş :  AGHIOLOGIA  ORTODOXĂ.  Caransebeş,  Tip. 
Diecezană,  1940.  397  p. 

Păr.  prof.  Dr.  P.  Rezuş  dela  Academia  teologică  din  Caransebeş, 
în  timp  de  doi  ani  a  publicat  patru  lucrări  cu  subiecte  de  mare  În¬ 
semnătate  pentru  studiul  Dogmaticei  creştine  ortodoxe  şi  anume :  Des - 
voltarea  dogmatică,  Tradiţia  dogmatică  ortodoxă,  Aspecte  soteriolo- 
gice  şi  Aghiologia  ortodoxă, 

P.  C.  Sa  este  deci  un  scriitor  fecund,  bine  pregătit,  muncitor  şi  cu 
vădite  însuşiri  în  alegerea  şi  tratarea  subiectelor.  Un  mic  defect  însă 
îi  anulează  aproape  întreagă  valoarea  operii  sale  scriitoriceşti ;  stilul. 

Din  colegialitate,  dar  şi  din  respectul  faţă  de  anumite  reguli  sti¬ 
listice  şi  faţă  de  critica  obiectivă  (fără  de  ajutorul  cărora  lucrările 
noastre  teologice  nu  plătesc  aproape  nimic),  ne-ara  simţit  îndatoraţi  să 
mărturisim  şi  să  arătăm  că  munca  păr.  prof.  P.  Rezuş  se  iroseşte  în 

zadar,  dacă  nu  încearcă  —  pentru  viitor  —  să-şi  refacă  stilul  în 
care  scrie. 

Pentru  documentare  şi  exemplicare,  nu  luăm  decât  Prefaţa  ul¬ 
timei  lucrări.  Iată  la  pagina  5,  pasagiul  III,  un  stil  confuz:  „Alături 
Fiului  lui  Dumnezeu,  care  se  sacrifică  substitutoriu . . . ;  alături  sfintei 
mântuiri  obiective  a  lumii,  care  conţine  în  sine  toate  condiţiile  şi  ca¬ 
lităţile  sfinţeniei  în  mărturie  deplină,  unică  şi  perfectă,  se  alătură  în 
număr  mare  sfinţii  mântuirilor  ideale  subiective  sub  toate  aspectele 
lor,  într'o  mărturie  cu  posibilităţi  minunate  de  asemănare  şi  ldenti- 
ficare11  („alături"...  „alături"...  „se  alătură"...). 

Tot  la  pagina  5,  pasagiul  IV  (şi  în  tot  restul  lucrării),  cuvântul 
„sfinţenie"  este  întrebuinţai  în  înţeles  impropriu  (în  locul  cuvântului 
„sfinţire").  Sfinţirea  e  lucrarea,  sfinţenia  este  fructul  ei,  calitatea  vieţii 
dobândită  pe  urma  sfinţirii. 

Nu  înţelegem  ce  înseamnă:  „îşi  scăresc  soteriile  individuale"  (p.  6). 

Confuz  este  pasagiul  II  dela  pagina  6.  Dumnezeu  îndeplineşte  o 
misiune  ?  Cine  I-a  dat- o  ?  In  numele  cui  ?.,, 

Nu  pricepem  ce  vreau  să  spună  cuvintele:  „soteriologiile  indi¬ 
viduale"  (tot  la  pag.  6)  ?  —  Când  vorbim  de  soteriologie,  nu  o  putem 
pune  decât  în  legătură  cu  Mântuitorul  Iisus  Hristos,  cu  doctrina  despre 
opera  Lui  mântuitoare  şi  sfinţi toare.  Altă  „soteriologie"  nu  există. 

Biserica  nu  are  trei  stări :  luptătoare,  triumfătoare  şi  pătimitoare 
(p.  1),  ci  numai  două :  luptătoare  (în  care  se  cuprinde  şi  pătimirea) 
şi  triumfătoare. 

Este  nepotrivit  a  se  scrie  că :  Hristos  s’a  jertfit  „crunt"  şi  se 
transsubstanţiază  „necrunt"  (p.  7).  Ş.  a.  m.  d. 

Păr.  P.  Rezuş  poate  fi  un  bun  teolog  scriitor,  pe  lângă  următoa¬ 
rele  condiţii:  1.  Să  înlăture  balastul  şi  prisosul  neologismelor;  2. 
Să-şi  formeze  un  stil  nou :  clar,  precis,  dogmatic.  Altfel  riscă  să  nu-i 
cetească  operele  aproape  nimeni.  Preot  Dr.  ILARION  V,  FELEA 

Ioan  Barnea  ;  To  TîaXoaoxptcraavtxov  ©uaiaOTifjpiov  (VECHIUL  ALTAR 
CREŞTIN),  Atena  1940. 

Problema  vechiului  altar  creştin  a  fost  studiată  de  mulţi  arheo¬ 
logi,  mai  cu  seamă  catolici  şi  protestanţi.  Greutatea  tratării  acestui 
subiect  stă  în  faptul  că  lipsesc  opere  scrise  de  ortodocşi,  iar  scrie¬ 
rile  protestante  sau  catolice  privesc  problema  prin  prisma  lor  de 
vedere.  Lucrarea  dlui  Ioan  Barnea  are  scopul  de  a  expune,  bazat 
pe  ultimele  cercetări  arheologice,  forma  şi  desvoltarea  altarului  cre¬ 
ştin  în  primele  şase  veacuri.  Folosind  o  bibliografie  bogată,  autorul 
tratează  cu  destulă  competenţă  problema  aleasă.  In  zece  capitole 
sistematic  rânduite,  se  expune  un  material  bogat  ce  tratează  despre 
numirea  sfintei  mese,  forma  ei,  simbolismul  obiectelor  sfinte  şi  alte 
lucruri  importante. 

Altarul  creştin  dinainte  de  epoca  sfântului  Constantin  cel  Mare 
era  foarte  simplu.  Pentru  aducerea  sfintelor  daruri  se  întrebuinţa  o 
masă  obişnuită,  construită  din  lemn,  care  se  putea  mişca  din  loc  ; 
de  aceea  se  numea  xrjvrjîrj  rpd-e£a=masă  ce  se  mişcă.  Altarul  creştin 
era  aşezat  pe  mormintele  martirilor,  sau  în  apropierea  acestora,  în 
cinstea  celor  ce  şi-au  dat  viaţa  pentru  Hristos.  De  aceea  sfânta  masă 
se  numea  trapeza  martirilor.  Pe  aceasta  se  săvârşiau  slujbe  pentru 
pomenirea  martirilor  şi  sfinţilor  şi  se  aşterneau  mesele  numite  agape. 
Agapele  erau  „mesele  comune  pe  cari  creştinii  la  început  le  făceau 
în  legătură  cu  sfânta  Liturghie,  şi  mai  târziu  numai  ia  anumite  împre¬ 
jurări,  potrivit  cu  obiceiurile  ce  se  deosebeau  după  loc  şi  timp"  (p. 
49).  Atât  de  mare  era  cinstea  faţă  de  martiri,  încât  se  ridicau 
biserici  cuprinzând  mormintele  lor.  Acestea  se  numeau  „martirii". 

începând  cu  a  doua  jumătate  a  veacului  al  iV-lea,  când  religia 
creştină  a  ajuns  liberă,  creştinii  au  adus  osemintele  martirilor  din 
bisericile  mici  de  mai  ’nainte  şi  le-au  aşezat,  în  semn  de  cinste,  în 
bisericile  nou  zidite  în  oraşe.  Astfel  la  anul  360  au  fost  aduse  din 
India  moaştele  sfântului  Apostol  Toma  şi  au  fost  aşezate  cu  mare 
cinste  în  biserica  din  Edesa  Siriei.  Moaştele  sfântului  Ignaiie  purtă¬ 
torul  de  Dumnezeu,  martirizat  în  Roma,  au  fost  aduse  în  Antiohia. 
S'a  format  în  acest  timp  (jum,  Il-a  a  veacului  al  IV-lea)  obiceiul  de 
a  se  împărţi  sfintele  moaşte  bisericilor  ce  se  zideau.  Acest  obiceiu, 
ce  se  păstrează  şi  astăzi,  are  la  bază  credinţa  în  puterea  făcătoare 
de  minuni  a  sfinţilor.  In  felul  acesta  a  început  să  se  împartă  sfintele 
moaşte,  după  cum  s'a  împărţit  cinstitul  lemn  al  crucii  Domnului, 

După  ce  expune  forma  şi  desvoltarea  altarului  creştin,  în  ca¬ 
pitolul  „Simbolismul",  pe  baza  mărturiilor  sfinţilor  Părinţi  şi  ale  scriito¬ 
rilor  bisericeşti,  arată  însemnătatea  simbolică  a  sfintei  mese.  Astfel 
sfântul  Ioan  Gură  de  Aur  scrie  despre  sfânta  masă  cuvintele :  „Minunată 
este  aceasta,  că  deşi  este  după  felul  ei  piatră,  este  sfântă,  deoarece 
trupul  lui  Hristos  primeşte  şi  însuşi  trupul  lui  Hristos"  (p.  88).  Sf. 
Ambrosie  numeşte  altarul  „forma  trupului  lui  Hristos"  (p,  88),  Gherman 
al  Constantinopolului  (f  740)  ne  dă  cea  mai  frumoasă  explicaţie 
despre  însemnătatea  simbolica  a  sfintei  mese,  prin  cuvintele :  „Sfânta 
masă  ţine  locul  mormântului  în  care  a  fost  aşezat  Hristos.  Pe  aceasta 
se  aşază  pânea  cea  adevărată  şi  cerească,  jertfa  cea  tainică  şi  ne- 
sângeroasă  care  închipue  trupul  şi  sângele  Lui,  care  se  dă  credin¬ 
cioşilor  spre  hrană  şi  băutură  veşnică.  Aceasta  (sfântă  masă)  aste 
tronul  lui  Dumnezeu,  pe  care  Dumnezeul  cel  ceresc,  care  se  poartă 
pe  Heruvimi,  se  odihneşte.  Aceasta  a  fost  închipuită  de  masa  cea  din. 
legea  veche  pe  care  era  mană,  caie  este  Hristos  celce  s'a  coborât 
din  cer.  Sfânta  masă  ţine  locul  mesei  lui  Hristos  împreună  cu  uce¬ 
nicii  săi,  şi  mărgăritarele  ei  sunt  dogmele  învăţăturii  lui  Hristos  către 
ucenici"  (p.  90).  Intr’un  capitol  (111)  se  tratează  despre  materialul  din 
care  era  construită  (după  cum  mărturisesc  Părinţii  bisericii) :  din  piatră» 
lemn  şi  mai  târziu  din  argint  şi  alte  materiale  mai  scumpe. 

Capitolele  următoare  tratează  despre  forma  sfintei  mese,  ves¬ 
mintele  ce  o  acopereau,  despre  aşa  numitul  „Chivoriu"  care  era  un 
fel  de  acoperiş  deasupra  sfintei  mese.  In  ce  priveşte  numărul  altarelor, 
sunt  mărturii  lămurite  ce  dovedesc  existenţa  unui  singur  jertfelnic  în 
biserică,  Sf.  Ioan  Hrisostom  sfatueştepe  creştini:  „ca  într’o  casă  se  cade 
să  fie  în  biserică,  pentrucă  este  un  trup, . ,  după  cum  este  un  botez,  o 
masă,  un  izvor,  o  zidire  şi  un  Tată“  (203),  Mai  târziu  s'au  cons¬ 
truit  în  aceeaş  biserică  mai  multe  altare. 

Ultimele  capitole  vorbesc  despre  sfântul  altar  ca  loc  de  refugiu 
pentru  cei  urmăriţi  (cum  era  şi  la  Evrei  în  V.  Testament)  şi  despre 
masa  punerii  înainte  (Sfânta  proscomidie). 

Lucrarea  dlui  Barnea  este  însoţită  de  schiţe  şi  fotografii  cari 
uşurează  înţelegerea  materialului.  Sprijinită  pe  izvoare  de  prima 
mână  şi  mai  ales  pe  cercetările  făcute  de  dsa  în  muzeele  de  artă 
bizantina  ale  Atenei,  tipărită  în  condiţiuni  tehnice  excelente,  lucrarea 
pomenită  a  fost  bine  apreciată  de  Consiliul  Facultăţii  de  Teologie 
din  Atena,  care  i-a  conferit  pe  baza  ei  titlul  de  doctor  în  teologie. 

Diacon  DUMITRU  POPESCU 

Preot  Dumitra  Călugăr:  COPII  DIN  BIBLIE.  Despre  cei  mici  din 
vremea  veche.  Pentru  cei  mici  din  vremea  noastră  („Seria  Didactică1’ 
Nr-  10),  Sibiu,  Tipografia  Arhidiecezană,  1940,  p.  II  +  104.  Preţul  Lei  55, 

Pâr,  Dumitru  Călugăr  este  una  din  cele  mai  populare  figuri  ale 
învăţământului  nostru  religios,  Cele  două  volume  masive  ale  ma¬ 
nualului  catehetului  ortodox  Hristos  în  şcoală,  l-au  impus  atenţiunii 
obşteşti  ca  pe  cel  mai  iscusit  dascăl  de  Religie  pe  care-1  avem  astăzi. 

Modest  şi  harnic  ca  puţini  alţii,  P,  C,  Sa  a  dăruit  şcoalei  pri¬ 
mare,  în  toamna  aceasta,  patru  cărţi  de  Religie  destinate  folosinţei 
sufleteşti  a  celor  mici  şi  atât  de  dragi  inimii  sale  iubitoare  şi  în¬ 
ţelegătoare. 

Tot  acum  —  şi  tot  pentru  copii  —  a  dat  la  iveală  cuceritorul 
mănunchiu  de  icoane  biblice  cuprinse  în  cartea  de  faţă.  Ismail,  Isaac, 
Moise,  Samuil,  copiii  cari  au  batjocorit  bătrâneţele  proorocului  Eliseu, 
sf.  Ioan  Botezătorul,  Pruncul  Iisus,  copiii  măcelăriţi  de  argaţii  Iui 
Irod  tiranul,  fiica  iui  lair  şi  cea  a  Cananeencei,  copiii  binecuvântaţi 
de  Mântuitorul,  copiii  Ierusalimului,  blândul  Eutihie  din  Troia  şi  ne¬ 
potul  sf.  Apostol  Pavel  sunt  zugrăviţi  limpede  şi  cald  şî  apoi  pre¬ 
zentaţi  fiecare,  în  câteva  rânduri,  ca  pilde  demne  de  urmat  sau  de 
evitat  de  copiii  cari  vor  citi  cartea. 

Şi  aici,  ca  'n  tot  ce  scrie,  Pâr.  Călugăr  instrueşte  şi  zideşte, 
deschide  mintea  spre  pricepere,  încălzeşte  inima  şi  mlădiază  voia  ca 
să  plinească  cele  bune. 

Nici  că  se  poate  un  dar  de  Crăciun  sau  un  premiu  mai  potrivit 
de  cât  această  carte. 

Dr.  GRIGORIE  T.  MARCU 

Nicoîae  Cornean:  MONOGRAFIA  EPARHIEI  CARANSEBEŞ, 
Caransebeş,  Tip.  Diecezană  1940.  664  p. 

Una  dintre  lucrările  istorice  de  mare  valoare  ale  anului  1940 
este  marea  Monografie  a  Eparhiei  Caransebeşului,  publicată  de  con¬ 
silierul  eparhial  şi  redactorul  revistei  „Foaia  Diecezană"  din  Caran¬ 
sebeş,  dl  Nicolae  Cornean,  cu  menirea  de  a  ii  „o  icoană  aproximativ 
fidelă  a  Eparhiei",  în  momentul  când  împlineşte  75  ani  de  viaţă,  după 
despărţirea  de  Sârbi, 

începuturile  Eparhiei  Caransebeşului  se  pierd  în  negura  trecu¬ 
tului.  Istoria  ei  românească  însă  începe  abia  ia  1864,  când  se  restau¬ 
rează  Mitropolia  Ardealului  ortodox  prin  Şaguna. 

Informaţiunile  privitoare  la  istoria  Eparhiei  înainte  de  1864,  dl 
Cornean  le  sintetizează  în  dări  de  seamă  sistematice  asupra  vechimii 
Episcopiei  şi  asupra  episcopilor  români  şi  sârbi  cari  au  păstorit  Ca¬ 
ransebeşul  până  la  loan  Popasu,  cu  care  se  începe  la  1875  seria 
episcopilor  români,  sub  oblăduirea  Mitropoliei  dela  Sibiu. 

După  cronologia,  viaţa  şi  activitatea  lor,  dl  autor  ne  prezintă 
monografic  aşezămintele  Eparhiei;  Consiliul  eparhial,  Academia  teo¬ 
logică,  Institutul  pedagogic,  Şcoala  de  cântăreţi,  Biblioteca  eparhială, 
Muzeul  eparhial,  Asociaţiile  şi  societăţile  religioase  din  Eparhie, 
Foaia  Diecezană,  Calendarul  Românului,  Biblioteca  religioasă-morală, 
Averea  Eparhiei,  Mănăstirile,  locurile  de  pelerinaj  şi  protopopiatele 
Eparhiei  (p,  111). 

Urmează  partea  cea  mai  bogată  din  cuprinsul  Monografiei ;  pa¬ 
rohiile  din  Eparhia  Caransebeşului,  înşirate  alfabetic,  cu  dări  de  seamă 
asupra  originii  şi  situaţiei  lor,  asupra  sufletelor  şi  a  întâmplărilor 
mai  însemnate  din  trecutul  lor,  precum  şi  asupra  bisericilor  şi  a  preo¬ 
ţilor  cari  le-au  păstorit  (p.  112 — 645). 

Lucrarea,  frumos  legată  în  pânză,  este  împodobită  cu  clişeele 
episcopilor,  funcţionarilor,  binefăcătorilor,  preoţilor  şi  bisericilor  din 
Eparhie  şl  se  încheie  cu  indicele  alfabetic  al  numelor  din  cuprinsul 
Monografiei. 

Iţi  este  drag  să  ai  în  mână  o  astfel  de  carte,  care  într'adevăr 
este  icoana  unei  Eparhii,  Ea  satisface  şi  gustul  estetic,  dar  şi  inte¬ 
resul  istoric  pentru  monografia  fiecărei  parohii  şi  a  fiecărui  aşeză¬ 
mânt  eparhial.  Pe  deasupra  tuturor,  ea  mai  este  un  document  clasic 
despre  pietatea  poporului  nostru,  care  în  vremuri  vitrege,  stăpânite 
de  pofte  materialiste  păcătoase,  a  zidit,  renovat  şi  împodobit  un  im¬ 
presionant  număr  de  biserici. 

Să  dea  Dumnezeu  ca  fiecare  Eparhie  să-şi  poată  avea,  cât  de 
curând,  câte  o  astfel  de  monografie,  cel  puţin  ca  cea  dela  Caransebeş. 

Preot  Dr,  ILARION  V.  FELEA 

Prof.  Zoe  N.  I.  Apostolescu  >.  PE  DRUMUL  GOLGOTEI  (Bi¬ 
blioteca  „Popasuri  duhovniceşti"  nr.  18),  Sibiu,  Tip.  Arhidiecezană 
1939;  p.  112,  Lei  25. 

Omul  de  carte,  după  ce  a  zăbovit  asupra  tratatelor  de  ştiinţă 
sau  de  specialitate,  simte  adeseori  nevoia  unei  recreeri.  Versurile 
religioase  ale  dnei  Prof.  Zoe  N.  I.  Apostolescu,  asupra  cărora  ne-ara 
oprit  de  data  aceasta,  sunt  o  potrivită  răcoare  duhovnicească  în 
aceste  vremuri  de  haotică  fierbinţeală  în  care  petrec  neamurile, 

Poesiile,  parte  originale,  parte  traduceri  din  poeţii  francezi  şi 
adaptări,  sunt  tot  atâtea  chemări  adresate  sufletelor  credincioase  ca  să 
petreacă  mai  cu  sârg  în  lumina  harului,  luând  pildă  dela  cereasca  Dra¬ 
goste  umilită  şi  pironită  pe  culmea  Golgotei : 

Infrângeţi  îngâmfarea  şi  zi  cu  ochii  ’n  jos  : 

—  „Fii  milostiv,  stăpâne,  căci  sunt  un  păcătos", 

(Vameşul  şi  Fariseul  p,  25), 

Umilinţa  creştină  totdeauna  înalţă  sufletul,  iar  mila-1  face  bogat 
întru  Hristos  ; 

Deschideţi  mâna  voastră,  săracului  îi  daţi. 

Cu  dragoste  de-o  faceţi,  pe  Domnul  ajutaţi. 

(Pilda  săracului  Lazăr  şi  a  bogatului  nemiloşii  v,  p,  77). 

Aceste  versuri  fiind  un  dar  al  credinţei,  reprezintă  un  nutre- 
mânt  reconfortant  pentru  toate  sufletele  ostenite. 


NICHIFOR  TODOR 


CRONICĂ 

BISERICA  ŞI  PREOŢIMEA  ORTODOXĂ  iN  STATUL  ROMÂN 
LEGIONAR.  Ne-am  dat  seama,  din  primul  moment,  că  ziua  de  6 
Septemvrie  1940  reprezintă  o  dată  crucială  în  istoria  Statului  român. 
S'a  săvârşit  atunci  ceva  mai  mult  de  cât  o  schimbare  de  domnie  şi 
de  guvern  ■,  una  de  regim  politic.  Prin  măsurile  cari  s'au  luat  ulterior, 
Statul  român  a  fost  decretat  Stat  legionar.  Schimbări  radicale  aveau 
să  urmeze,  în  toate  domeniile  vieţii  publice. 

Pentru  ca  să  obţină  siguranţa  că  reformele  ce  se  vor  face  în 
Biserică  nu  vor  tulbura  bunul  mers  al  instituţiei  sfinte,  I.  P.  Sf.  Pa¬ 
triarh  Nicodim  a  adresat  dlui  General  Ion  Antonescu,  Conducătorul 
Statului  şi  Preşedintele  Consiliului  de  Miniştri,  un  memoriu,  în  care 
încerca  să  stabilească  normele  călăuzitoare  în  eventuala  revizuire 
a  legii  de  organizare  a  Bisericii  noastre. 

înalta  intenţie  a  fost  fără  doar  şi  poate  bună.  Insă  nu  se  poate 
spune  acelaş  lucru  despre  toate  soluţiile  propuse  de  I.  P.  Sf.  Patriarh, 

Din  norocire,  dl  General  Ion  Antonescu  a  binevoit  a  fi  de  părerea 
că  reforme  urgente  nu  sunt  necesare  în  Biserica  ortodoxă  română, 
şi  că  actuala  lege  de  organizare  bisericească  este  cel  puţin  atât  de 
bună,  în  cât  să  asigure  o  normală  exercitare  a  misiunii  Bisericii  în 
cadrul  Statului  român  actual. 

Lăsăm  să  urmeze  amplul  şi  luminosul  dsale  răspuns  la  scrisoarea 
I.  P.  Sf.  Patriarh  Nicodim : 

înalt  Prea  Sfinţia  Voastră, 

La  memorial  ce  aţi  binevoit  a  mi-l  adresa,  prin  care  îmi  comu¬ 
nicaţi  o  serie  de  sugestii  în  legătură  cu  reorganizarea  Bisericii  şi  îmi 
cereţi  să  Vă  fac  cunoscute  principiile  de  care  înţeleg  să  mă  călăuzesc 
eu  în  această  chestiune,  Vă  răspund  cu  aleasă  consideraţie  ur¬ 
mătoarele  : 

Socotesc  că  Biserica,  Instituţie  Divină  întemeiată  de  Fiul  lui 
|  Dumnezeu  şi  adoptată  de  poporul  nostru  încă  din  îndepărtate  veacuri 
i  pentru  a-l  înălţa  sufleteşte  şi  a-l  mântui,  este  singura  în  măsură  şi  în 
]  drept  să  stabilească,  în  conformitate  cu  chemarea  ei  şi  cu  necesităţile 
.timpului,  normele  de  activitate.  Statul  nu  are  a  se  îngriji  decât  de  a-i 
’  indica,  în  înţelegere  şi  conlucrare,  acele  norme  directoare  necesare 
]  pentru  stabilirea  în  ansamblul  său  a  tuturor  funcţiunilor  lui  spirituale, 

I  culturale  şi  publice.  Un  stat  întemeiat  pe  spiritualitatea  creştină,  cum 
‘  este  al  nostru  astăzi,  e  respectuos  faţă  Dumnezeu  şi  de  sfânta  Bise- 

rică.  Statul  român  de  azi  are  deplină  încredere  în  Biserica  neamului, 
aşa  încât  nu  se  îndoeşte  câtuşi  de  puţin  că  ea  îşi  va  da  normele  cele  mai 
potrivite  pentru  o  activitate  pastorală  cât  mai  intensivă  şi  cât  mai  fo¬ 
lositoare  neamului  nostru,  pe  care  nimeni  nu-l  iubeşte  ca  ea. 

Eu  n  aştept  dela  slujitorii  Bisericii,  mai  mari  şi  mai  mici,  decât 
să  fie  pătrunşi  până  în  adâncul  conştiinţei  lor  de  caracterul  dumne- 
zeesc  al  ei  şi  de  răspunderea  lor  de  trimişi  ai  lui  Dumnezeu  în  mij¬ 
locul  neamului  nostru.  Conştiinţa  că  ei  stau  sub  ordinele  lui  Dum¬ 
nezeu,  trebue  să-i  facă  să  ardă  de  râvnă.  Numai  atunci  îşi  vor  înde¬ 
plini  misiunea  spre  cel  mai  mare  folos  pământesc  şi  ceresc  al  Nea¬ 
mului  nostru. 

Cred  de  altfel,  că  pentru  o  Biserică  străbătută  şi  încălzită  pu¬ 
ternic  de  conştiinţa  misiunii  ei,  lucrul  principal  nu  este  felul  cum  sunt 
precizate  sau  cum  vor  fi  schimbate  câteva  paragrafe.  Duhul  ei  viu  şi 
râvna  ei  sfântă  se  pot  manifesta  cu  tot  atâta  forţă  sub  orce  formă 
a  legilor  de  organizare. 

Nici  în  viaţa  de  stat  lucrul  principal  nu  sunt  legile,  ci  sufletul 
conducătorilor  şi  al  funcţionarilor  ei.  Cu  atât  mai  mult  trebue  să  fie 
valabil  acest  adevăr  în  viaţa  bisericească. 

Atât  în  calitatea  mea  de  conducător  al  Statului  naţional  legionar, 
care-şi  toarce  puterile  din  spiritualitatea  creştină  a  neamului,  alimen¬ 
tată  de  sfânta  noastră  Biserică,  cât  şi  ca  fiu  credincios  al  acestei  Bi¬ 
serici,  dornic  să-mi  dobândesc  în  sânul  Ei  mântuirea  sufletească,  ce¬ 
rinţa  cea  mai  mare  pe  care  o  adresez  Bisericii  este :  să-şi  aprindă 
până  la  incandenscenţă  râvna  apostolească  şi  propoveduitoare. 

Să  văd  apostolii  altarelor  la  înălţimea  credinţei  pe  care  o  pro- 
poveduesc,  la  înălţimea  nădejdilor  ce  şi  le  pune  acest  neam  în  Dum¬ 
nezeu  şi  în  puterile  Lui  cereşti.  Aş  vrea  să  fie  în  stare  să  susţie  con¬ 
tinuu  la  această  înălţime  credinţa  tineretului.  Aş  vrea  în  sfârşit  să 
văd  că  preotul,  prin  pregătirea  lui,  prin  purtarea  lui,  prin  deslegarea 
lui  de  cele  pământeşti  şi  prin  exemplul  lui,  în  toate,  să  readucă  în 
faţa  altarului  şi  în  biserică  pe  toţi  aceia  cari  s’au  îndepărtat  mai  mult 
sau  mai  puţin  de  ea,  din  vina  tuturor.  Sunt  convins  ca  dacă  vor  în¬ 
scrie  acum  acea  epocă  de  supremă  trăire  morală  şi  spirituală  pe  care 
fiecare  Neam  trebue  să  o  aibă,  ne  vom  purifica  radical  firea  şi-i  vom 
da  acel  caracter  de  soliditate  definitivă,  care  să  ne  facă  mai  serioşi 
şi  mai  bărbaţi  pentru  toate  timpurile  viitoare. 

Legea  de  organizare  pe  care  o  are  Biserica  noastră  acum,  nu  I 
conţine  de  altfel,  după  umila  mea  părere,  nimic  care  ar  împiedeca  pe  \ 
slujitorii  altarului  să-şi  facă  datoria.  Dimpotrivă,  prin  conştiinţa  de  j 
răspundere  în  faţa  lui  Dumnezeu,  ce  o  stimulează  în  sufletul  preotului  \ 
în  baza  principiului  autonomiei  înscris  în  ea  şi  prin  impulsul  ce-l  dă  j 
clerului  să  se  apropie  de  popor  în  nenumărate  ocazii,  în  virtutea  prin-  ; 
cipiului  de  colaborare  cu  mirenii,  ea  este,  în  liniile  ei  mari,  un  cadru 
cum  nu  se  poate  mai  potrivit  pentru  această  acţiune  care  se  aşteaptă  * 
dela  cler  în  epoca  ce  trăim. 


591 


REVISTA  TEOLOGICĂ 


Totuşi,  eu  ţiu  seamă  de  sugestiile  înalt  Prea  Sfinţiei  Voastre, 
dar  nu  pot  să-mi  iau  răspunderea  de  a  decide  singur  de  soarta  uner 
instituţiuni  de  care  depinde  liniştea  şi  prosperitatea  neamului.  De  aceea 
voiu  pune  în  faţa  viitorului  Consiliu  de  stat,  care  va  fi  chemat  să  gă¬ 
sească  cadrul  armonios  în  care  se  va  organiza,  va  trăi  şi  se  va  des- 
volta  viitorul  stat  românesc,  şi  problema  Bisericii  noastre. 

Eu  însă,  dau  sfintei  noastre  Biserici  asigurarea  deplină  de  a  o 
sprijini  din  toată  inima  şi  din  toate  puterile,  pentru  a  păşi  cu  hotă- 
rîre  la  împlinirea  misiunii  spirituale  ce  i-a  hărăzit-o  dumnezeescul  Ei 
întemeietor  şi  la  care  a  trimis-o  în  mijlocul  dreptcredinciosului  no¬ 
stru  popor. 

Comunicându-  V ă  aceste  opinii  şi  intenţii  ale  mele  în  legătură  cu 
activitatea  Bisericii,  primiţi  Vă  rog,  înalt  Prea  Sfinţite,  ex presiunea 
înaltei  mele  stime  şi  veneraţiuni. 

General  ION  ANTONESCU 

Intr'o  declaraţie  dată  publicităţii,  dl  General  Ion  Antonescu  se 
exprimă  despre  misiunea  preotului  în  cadrul  Statului  legionar  român  f 
precum  urmează: 

:  Pe  plan  social,  la  temelia  Statului  stă  familia. 

-  . . Pe  plan  spiritual  aşez  credinţa. 

Am  spus-o  aceasta  în  scrisoarea  răspuns  ce  mi-am  îngăduit  să 
trimit  I.  P.  S.  S.  Patriarhul,  în  calitatea  mea  de  conducător  respon¬ 
sabil  de  noua  îndrumare  a  destinelor  neamului,  în  aceste  grele  clipe 
ale  istoriei  lui. 

Găsesc  de  datorie  să  mă  întorc  cu  faţa  şi  cătră  voi,  nu  pentru 
a  mă  amesteca  în  atribuţiile  conducătorilor  voştri  fireşti,  ci  pentru  a-mi 
îndeplini  faţă  de  voi  şi  de  Ţară  îndatoririle  mele  de  armonizator  al 
activităţii  şi  al  îndatoririlor  tuturor ;  în  cadrul  acestei  concepţii,  vin  în 
mijlocul  vostru  şi  cu  dragoste  de  prim  credincios  vă  spun  că: 

Biserica  lui  Hristos  nu  înseamnă  numai  ziduri,  icoane,  coruri, 
lumânări,  clopote,  slujbă. 

Ea  este  dragoste,  jertfă,  milostenie,  trudă,  curăţenie  sufletească. 

Ori  unde  trăieşte  un  suflet  curat,  acolo  este  un  altar  al  dum- 
nezeirii. 

Pentru  ca  biserica  şi  toate  podoabele  ei  să  primească  cu  adevăr 
harul  ceresc,  dacă  vreţi  să  adăpostească  cu  folos  pe  cei  ce  înalţă  ru¬ 
găciuni,  să-i  facă  să  caute  sprijin,  şi  genunchii  lor  odată  ridicaţi  dela ' 
pământ  să-i  poarte  mai  încrezători  ca  înainte,  daţi  voi  întâi  Bisericii 
tot  ce  Mântuitorul  a  aşezat  la  temelia  ei. 

Cunoaşteţi  mai  bine  ca  mine  în  ce  măsură  cuvintele  rugăciu¬ 
nilor  voastre  cuprind  şi  desvălue  drept-credincioşilor  puterea  sau  slă¬ 
biciunea  sufletului  vostru, 

Dacă  gândul  nostru  nu  este  cu  totul  dăruit  Creatorului,  dacă 
inima  noastră  nu  se  frământă  cu  adevărat  pentru  păcatele  oamenilor,, 
atunci  şi  zidurile  Bisericilor  sunt  reci,  şi  chipurile  Sfinţilor  de  pe *- 
icoane  sunt  crunte,  şi  clopotele  sună  spart,  şi  lumânările  par  stinse. 

Faceţi  în  aşa  fel,  încât  oamenii  să  simtă  nevoia  să  meargă  la 
Biserică  şi  să  dorească  ceasul  de  rugăciune  ca  o  mare  liniştire  su¬ 
fletească. 

Evanghelia  Mântuitorului  este  faptă.  Ea  nu  a  fost  scrisă  ca  să 
fie,  ci  pentru  că  a  fost  trăită.  Viaţa  lui  Hristos-Dumnezea  a  fost  su¬ 
pusă  trudei  legilor  omeneşti,  a  acceptat  pecetea  pedepsei  divine  şi  a 
luptat  pentru  răscumpărarea  noastră.  Aşa  că  din  ea  şi  numai  prin  ea 
să  tălmăciţi  viaţa  credincioşilor. 

Ascultaţi  poveţele  lor  şi  arătaţi-le  că  toate  au  fost  trăite  şi  în¬ 
fruntate  de  Dumnezeu  pentru  biruinţa  lor.  Cel  mai  mic  sbucium  din 
viaţa  oricăruia  faceţi-l  să  intre,  să  se  regăsească  şi  să  se  aline  prim 
Evanghelie.  Şi  veţi  vedea  că  rostul  vieţii  nu  le  va  mai  fi  străin,  că 
durerile  le  vor  primi  şi  suferi  cu  credinţa  că  o  fac  întru  biruinţa 
slavei. 

Invâţaţi-i  să  asculte  cu  interes  şi  să  folosească  cu  faptele  lor, 
de  fiecare  clipă,  tot  ce  această  carte  a  suferinţei  a  scris  numai  din 
dragoste  pentru  oameni. 

Numai  astfel  vor  înţelege  îndatoririle  la  cari  ii  cheamă  viaţa  faţă 
de  ei,  faţă  de  familia  lor,  faţă  de  semenii  lor. 

învăţăturile  Evangheliei  să  le  desprindă  din  fapta  voastră.  De 
aceea  vă  cer  ca  în  viaţa  noastră  de  toate  zilele: 

Să  fiţi  cei  mai  iubitori. 

Să  fiţi  cei  mai  buni. 

Să  fiţi  cei  mai  drepţi. 

Să  fiţi  cei  mai  cinstiţi. 

Să  fiţi  cei  mai  muncitori. 

Să  fiţi  cei  mai  gospodari. 

Să  nu  alergaţi  niciodată  după  bani,  fiindcă  ei  vă  fac  să  alu¬ 
necaţi  pe  panta  patimilor  omeneşti. 

Politica  să  o  goniţi  din  jurul  altarelor,  aşa  cum  a  gonit  Mân¬ 
tuitorul  pe  mânuitorii  de  bani. 

Să  o  goniţi  şi  pentru  voi,  şi  pentru  drept-credincioşii  voştri.  Ea 
a  adus  multă  nenorocire  în  această  ţară.  Ea  va  învrăjbit  pe  toţi * 
fiindcă  politica,  la  noi,  a  însemnat  pândă. 

Să  pândeşti  un  om,  ca  să-l  dai  laoparte;  un  loc,  ca  să  l  ocupi 
fără  merit,  un  lucru,  ca  să  ţi-l  însuşeşti  cu  orice  preţ  şi  prin  orice 
mijloc;  o  situaţie,  ca  să  ajungi  cât  mai  repede  să  te  îmbogăţeşti 
peste  noapte. 

In  România  legionară  s’a  terminat  cu  aceste  obiceiuri.  Nimeni  de 
azi  înainte  nu  se  va  putea  aşeza  decât  acolo,  unde  meritul  şi  pute - 

rile  îl  vor  impune  prin  selecţiune,  nu  prin  interese  de  castă  sau  prin 
intrigă  şi  calomnie. 

Aceasta  fiindcă  nici  în  Stat  nu  se  poate  înfrânge,  fără  riscuri 
pentru  toţi,  ordinea  naturală  a  vieţii. 

Din  această  cauză,  regimul  legionar  nu  va  fi  politică. 

Singura  politică  pe  care  trebue  să  o  faceţi,  este  aceea  a  iubirii 
de  Neam  şi  a  apărării  drepturilor  lui  sfinte  prin  muncă,  prin  cinste, 
prin  blândeţe,  prin  conştiinţă  şi,  mai  ales,  şi  prin  exemplul  vostru  în 
toate  şi  faţă  de  toţi. 

Am  pornit  dela  icoane  şi  de  la  altare,  să  ne  întoarcem  la  ele. 

Propovăduiţi  şi  răspândiţi  de  acolo  lumina  care  trebue  să  între¬ 
ţină  nestinsă  flacăra  focului  nostru  sacru. 

Fără  această  încălzire  continuă  a  sufletelor  credincioşilor  voştri, 
nici  eu,  nici  nimeni  altul,  nu  va  putea  îndrepta  acest  blând  şi  înţele¬ 
gător  popor  pe  căile  binelui. 

însoţim  aceste  gânduri  —  limpezi  ca  un  elogiu  sincer  —  cu  o 
singură  dorinţă :  să  fie  urmate  fără  sminteală. 

Dr.  GRIGORIE  T.  MARCU 

PENSIONAREA  PÂR.  PROFESOR  ILIE  BELEUŢĂ.  Odată  cu 
începutul  noului  an  şcolar,  Academia  teologica  „Andreiană"  din  Sibiu 
a  fost  văduvită  de  serviciile  nestorului  profesorilor  ei :  Păr.  Protoiereu 
H ie  Beleuţâ,  titularul  catedrei  de  Istorie  bisericească  şi  Patrologie, 
împlinind  anii  de  serviciu,  s'a  retras  în  mijlocul  cărţilor  sale  dragi 
cari  îi  vor  odihni  cinstileie-i  bătrâneţe  aşa  cum  i-au  îmbucurat 
tinereţea. 

Făgărăşan  de  origine,  după  studii  strălucite  făcute  la  Institutul 
teologic-pedagogic  „Andreian“  din  Sibiu,  a  funcţionat  13  ani  ca  pro¬ 
fesor  de  Religie  la  şcolile  secundare  din  Făgăraş.  De  acolo  a  trecut 
la  Academia  noastră  teologică  „Andreiană",  pe  care  a  servit-o  19  ani. 

A  adus  cu  sine,  la  catedră,  pe  lângă  o  uimitoare  erudiţie,  o 
corectitudine  şi  punctualitate  rar  întâlnite,  pilda  unei  vieţi  de  modestie 
exemplară  şi  podoabele  unui  caracter  ferm  şi  sobru. 

Bucuria  vieţii  sale  a  fost  datoria  împlinită.  A  iubit  cartea  cu 
dragostea  cu  care  îşi  înconjura  discipolii.  Şi  mai  presus  de  toate, 
ţinea  muceniceşte  la  ortodoxia  Bisericii  şi  a  învăţământului  nostru. 
Neuitate  vor  rămânea,  pentru  toţi  cei  ce  le-au  ascultat,  înflăcăratele 
şi  temeinicele  sale  cursuri  despre  shisma  de  ia  1054  şi  istoria  în¬ 
cercărilor  de  unire  a  bisericilor  creştine. 

S'a  despărţit  de  înalta  şcoală  de  Teologie  pe  care  a  slujit-o  cu 
râvnă  arzândă,  împăcat  că  de  acum  în  colo  va  afla  răgazul  necesar 
ca  să-şi  orândulasca  pentru  tipar  numeroasele  lucrări  ce  le  posedă 
în  manuscris. 

„Revista  Teologică*',  al  cărei  colaborator  este  din  tinereţe, 
roagă  pe  Dumnezeu  sâ-i  ajute  să-şi  împlinească  gândurile  cu  cari  s'a 
despărţit  de  catedra  ce-o  prefăcuse  în  altar. 

â) 

AJUTORUL  LEGIONAR.  Trăgând  concluzia  supremă  din  porunca 
iubirii  deaproapelui,  pe  care  ne-a  dat-o  Domnul  şi  Mântuitorul  nostru 
Iisus  Hristos,  şi  luând  aminte  la  lipsurile  crescânde  pe  zi  ce  trece  ale 
populaţiei  mai  puţin  înstărite,  dl  Comandant  al  Mişcării  legionare 
Prof.  Horia  Sima,  a  decis  înfiinţarea  unei  instituţii  de  caritate  numită 
Ajutorul  legionar,  rânduind  în  fruntea  ei  pe  dl  avocat  Ilie  Gârneaţă. 
Legionarii  împlinesc  astfel  vrerea  înscrisă  în  testamentul  neuitatului 
lor  Căpitan,  Corneliu  Zelea  Codreanu,  care  a  spus:  „Ajută-fi  fratele 
căzut  in  nenorocire.  Nu-l  lăsa!" 

Ajutorul  legionar  funcţionează  astăzi  pe  tot  întinsul  Ţării.  Fon¬ 
durile  sale  de  ajutorare  se  alimentează  din  contribuţiuniie  benevole 
ale  tuturor  bunilor  Români.  Cine  nu  dispune  de  numerar,  dărueşte 
alimente,  îmbrăcăminte,  încălţăminte,  cărţi  de  şcoală  şi  ori  ce  fel  de 
obiecte  prisoselnice  pentru  gospodăriile  înstărite,  dar  nespus  de  folo¬ 
sitoare  pentru  cei  lipsiţi.  Conducerea  Ajutorului  legionar  le  distribue 
apoi  celor  ce  se  sbat  în  nevoi:  familiile  legionarilor  căzuţi  în  timpul 
prigoanei,  refugiaţii  din  teritoriile  răpite,  săracii  de  ori  ce  fel  şi  — 
mai  nou  — •"  victimele  pustiitorului  cutremur  care  s’a  abătut  asupra 
Ţârii  noastre  în  zorii  zilei  de  10  Noemvrie  1940, 

înfiinţarea  de  cămine  şi  cantine  pentru  adâpostirea  şi  hrânirea 
gratuită,  sau  pe  preţuri  excepţional  de  reduse,  a  celor  nevoiaşi,  ocupă 
un  loc  de  frunte  în  programul  Ajutorului  legionar.  Numai  în  Capitală 
au  fost  inaugurate  până  în  prezent  trei  cantine  de-ale  acestei  instituţii, 
iar  în  oraşul  nostru,  deocamdată,  una. 

Ajutorul  legionar  trebue  încurajat,  cu  cuvântul  şi  mai  ales  cu 
fapta,  de  toţi  bunii  români  şi  de  adevăraţii  creştini, 

$ 

UNIVERSITATEA  DACIEI  SUPERIOARE  ŞI-A  REDESCHIS 
PORŢILE  LA  SIBIU,  Duminecă  10  Noemvrie  a,  c.  In  vederea  serbării, 
a  sosit  la  Sibiu  dl  General  Ion  Antonescu,  Conducătorul  Statului  şi 
Preşedintele  Consiliului  de  Miniştri,  însoţit  de  dnii  Prof.  Horia  Sima, 
Comandantul  Mişcării  legionare  şî  Vice-preşedinte  al  Consiliului  de 
miniştri,  Prof.  Traian  Brăileanu,  ministrul  Educaţiei  naţionale,  Cultelor 
şi  Artelor  şi  Mihai  Antonescu,  ministrul  Justiţiei,  De  la  gară,  înalţii 
oaspeţi  au  venit  la  Catedrala  mitropolitană,  unde  au  participat  la  sf. 
Liturghie  şi  la  depunerea  jurământului  dlui  Rector  Prof.  Sextil  Puşcăria, 

Predica  zilei  a  rostit-o  I.  P.  Sf,  Mitropolit  Nicolae.  înaltul  Ierarh 
a  vorbit  cuceritor  despre  lumina  lui  Hristos  care  luminează  tuturor 
şi  din  care  trebue  să-şi  aprindă  candela  şi  Universitatea  ardeleană, 

vremelnic  stabilită  la  Sibiu.  In  împrejurările  actuale,  misiunea  acestei 
Universităţi  este  aceea  de  a  se  apropia  tot  mai  mult  de  durerile  şl 
aspiraţiile  neamului  nostru. 

I.  P.  Sf.  Sa  a  încheiat  cu  o  patetică  mărturisire  de  nesdruncinată 
credinţă  faţă  de  Ardealul  înjumătăţit  înainte  cu  câteva  luni.  Am  văzut, 
în  acele  clipe  mişcătoare,  umezindu-se  mulţi  ochi, . . 

La  deschiderea  solemnă  a  anului  universitar  1940 — 41,  care  a 
avut  loc  în  sala  teatrului  municipal,  au  vorbit  dl  Prof.  Sexiil  Puşcariu, 
Rectorul  Universităţii,  dl  ministru  Troian  Brăileana,  şi  dnii  Prof.  Em. 
Racoviţă,  Prof.  P.  P.  Panaitescu,  Rectorul  Universităţii  din  Bucureşti, 
dl  primar  al  municipiului  Dr.  Albert  Dorr  şi  dl  V ornica,  preşedintele 
Centrului  studenţesc  „Petru  Maior". 

Le-a  răspuns  tuturor  dl  General  Ion  Antonescu,  preamărind 
munca  Universităţii  şi  misiunea  ei  în  viaţa  Neamului  şi  anunţând  că 
—  cu  vremea  —  această  înaltă  instituţie  de  cultură  românească  se 
va  sălăşlui  definitiv  la  Alba-Iulia,  Domnia  Sa  a  avut  cuvinte  de  caldă 
apreciere  faţă  de  viaţa  bisericească,  naţională  şi  economică  a  Sibiului, 

In  cursul  serbării,  corul  a  intonat  Imnul  Regal  şi  „Sfântă  tinereţe 
legionară". 

Cursurile  inaugurale  ale  Universităţii  clujene  —  pentru  a  putea 
fi  urmărite  de  cât  mai  multă  lume  —  au  avut  loc  în  aula  Academiei 
teologice  „Andreiane", 

GR,  T,  M, 

ABIA  înstăpânită  pe  pomana 
cu  care  a  fost  miluită  la  Viena, 
Ungaria  şi-a  pus  în  mişcare  săl¬ 
batica  maşină  de  tortură  a  Ro¬ 
mânilor  încăpuţi  pe  mâinile  ei. 
Aproape  zilnic  ne  vin  ştiri  şi 
mărturii  despre  ororile  cari  se 
petrec  în  Ardealul  răpit.  Ele  în¬ 
trec  în  cruzime  până  şi  gro¬ 
zăviile  petrecute  în  vremurile 
smolite  ale  Evului  Mediu.  Fraţii 
noştri  de  sânge  şi  de  gând  sunt 
martirizaţi  sau  expulzaţi  ca 
cei  mai  primejdioşi  făcători  de 
rele.  Mişeliile  săvârşite  împotriva 
lor,  au  culminat  în  măcelări¬ 
rea  protopopului  ortodox  al  Hu¬ 
edinului,  Păr.  Aurel  Manteanu, 
jşi  în  asvârlirea  peste  graniţă,  în 
vagoane  de  vite,  plumbuite,  a 
mii  de  fruntaşi  români.  Printre 
el  se  află  şi  P.  Sf.  Episcop  Ni- 
colae  Popouiciu  al  Orăzii.  Măr¬ 
turisirile  ce  ni  le-a  făcut  P.  Sf. 
Sa,  întrec  toate  închipuirile. 

Intr'o  cuvântare  radiodifuzată 
pe  care  a  rostit-o  la  Braşov,  dl 
Jloria  Sima,  vice-preşedintele 
Consiliului  de  miniştri,  a  citit  po¬ 
melnicul  interminabil  al  victime¬ 
lor  sălbătăciei  ungureşti  şi  a  dat 
un  sever  avertisment  călăilor. 
Noi  ştim  răbda  mult,  prea  mult 
chiar.  Dar  şi  răbdarea  are  o  li¬ 
mită.  Europa  de  mâine  nu  tre- 
bue  să  uite  că  Ungaria  —  acest 
stat  anacronic,  cu  origine  şi  pur¬ 
tare  dubioasă  —  costitue  o  pro¬ 
blemă  de  salubritate  internaţio¬ 
nală. 


PRESA  românească  din  Ar¬ 
dealul  răpit  se  reduce  deocam¬ 
dată  —  după  ştirile  care  au  răs- 
bătut  peste  vremelnicul  hotar  — 
la  un  cotidian,  ,  Tribuna  Ardea- 
Iulai“,  şi  la  o  revistă  lunară, 
„  Viaţa  Ilustrată",  pe  care  o  ti¬ 
păreşte  P.  Sf.  Episcop  Nicolae 
Colan. 

Ar  fi  cazul  sa  răspundem  cu 
aceleaşi  măsuri  faţă  de  presa 
ungurească  din  România.  Maghia¬ 
rul  nu  se  lasă  convins  de  cât 
cu  . , .  parul ! 

fjp 

MĂNĂSTIREA  de  maici  „sf. 
Elisaveta"  din  Cluj,  refugiată  la 
Sibiu,  s'a  instalat  în  imobilul 
destinat  în  acest  scop  de  Arhie¬ 
piscopia  noastră.  Ea  îşi  va  con¬ 
tinua  deprinderile  duhovniceşti, 
şcolare  şi  caritative  după  vechiul 
program. 

* 

IN  ciuda  vremilor  sbuciumate 
pe  cari  le  străbatem,  Sibiul  or¬ 
todox  îşi  continuă  fără  răgaz 
opera  culturală  de  atâtea  ori  şi 
cu  atâta  dreptate  elogiată  de 
publicistica  românească. 

La  începutul  verii,  a  ieşit  de 
sub  teascurile  Tipografiei  noastre 
arhidiecezane  erudita  lucrare  a 
Păr.  Diacon  Dr.  Haralambie  Co¬ 
jocarii,  întitulată :  „Este  primatul 
lui  Petru  un  privilegiu  de  drept 
divin  după  Noul  Testament'1? 
(p.  LXXXII  -f-  434),  apărută  în 
„Seria  Teologică'1  nr,  18,  l-a  urmat 
în  aceeaş  serie  (nr.  19),  cartea 

talentatului  profesor  clujan  Dr. 
Grigore  Popa,  despre  „Existentă, 
şi  adevăr  la  Soren  Kierkegaard44 
(p.  368),  care  a  inaugurat  sezonul 
de  toamnă.  Intre  timp,  Păr.  Prof. 
Dumitru  Călugăr  a  sporit  „Seria 
didactică14  (nr.  10),  cu  instructiva 
carte  „Copii  din  Biblie'4  (p.  112), 
iar  Păr.  Dr.  Teodor  Bodogae,  pro¬ 
fesor  la  Academia  teologică  „An- 
dreiană",  e  pe  punctul  de-a  pune 
în  librărie  studiul  său  despre 
„Ajutoarele  româneşti  în  mănă¬ 
stirile  din  sf.  Munte  Athos44. 

& 

„NĂRAVUL  din  fire  n'are  le¬ 
cuire"  —  spune  proverbul. 

După  o  perioadă  de  „armis¬ 
tiţiu"  —  impus  tuturor  conştiin¬ 
ţelor  româneşti  de  suferinţele 
prin  cari  trece  Ţara  —  „Unirea44 
blăjană  reia  atitudinea  de  bravă 
bârfire  a  Ortodoxiei  româneşti, 
făcând-o  vinovată,  într'un  mod 
perfid,  de  tot  râul  care  s'a  abă¬ 
tut  asupra  noastră.  „Protopres- 
biteraşul  ortodox"  —  detracto¬ 
rul  e  cunoscut  —  comite  o  gre- 
şală  notorie  la  oamenii  medio¬ 
cri  s  discutând  erorile  politice 
ale  răposatului  Patriarh  Miron, 
confundă  omul  cu  instituţia,  ira- 
putându-i  Bisericii  ortodoxe  ro¬ 
mâne  vini  imaginare. 

Şi  fiindcă  are  aerul  că  vrea 
să  „perie"  Mişcarea  legionară, 
ne  permitem  să-i  punem  impru¬ 
dentului  potracăr  următoarele 
întrebări : 

1.  câţi  preoţi  uniţi  s'au  jertfit 
pentru  înfăptuirea  României  le¬ 
gionare  ? 

2.  are  dânsul  cunoştinţă  de 
nescai  „indignări"  ale  „Unirii44 
împotriva  unor  declaraţii  ale 
creatorului  Mişcării  legionare?.,. 


indignări  lăfăiate  pe  prima  ei 
pagină  ? . , . 

I-am  mai  pune  intrigantului 
„protopresbiteraş44  încă  o  între¬ 
bare,  în  legătură  cu  sentinţa  de 
la  Viena.  Dar  asta  o  lăsăm  pe 
altă  dată,  că-i  ori  cum  o  ches¬ 
tie  mai  gingaşe,,. 

In  colo,  bine-sănătoşi  —  şi  gata 
de-ai  scutura  pe  toţi  mişeii. 

& 

IN  noua  întocmire  de  stat,  ti¬ 
neretul  capabil  şi  sârguincios  a 
fost  chemat  să  participe  efec¬ 
tiv  la  purtarea  şi  diriguirea  tre- 
bilor  obşteşti.  Clerul  de  la  centrul 
Mitropoliei  Ardealului  a  dat  actu¬ 
alei  ocârmuiri  legionare,  dintr'o 
data,  trei  slujbaşi  vrednici.  Păr,. 
Prot.  Dr.  Spiridon  Cândea,  con¬ 
silier  arhiepiscopesc,  a  fost  în¬ 
sărcinat  cu  conducerea  Mişcării 
legionare  din  judeţul  Sibiu.  Păr. 
Dr.  Liviu  Stan,  profesor  la  Aca¬ 
demia  teologică  „Andreiană44,  a 
cărui  temeinică  pregătire  teolo¬ 
gică  şi  canonic-juridica  e  prea 
bine  cunoscută,  a  fost  detaşat  în 
Ministerul  Educaţiei  Naţionale, 
Cultelor  şi  Artelor,  ca  director 
general  al  Cultelor,  cu  atribuţi- 
uni  ministeriale.  Iar  Păr.  Dr» 
Teodor  Bodogae,  profesor  la 
Academia  teologică  „  Andreiană", 
a  fost  însărcinat  cu  conducerea 
„Ajutorului  legionar"  în  judeţul 
Sibiu. 

Toţi  trei  fac  parte  din  şcoala 
I.  P.  Sf.  Mitropolit  Nicolae.  To(i 
trei  sunt  colaboratori  vechi  şi 
sârguincioşi  ai  revistei  noastre» 

Ştim  că  n'au  fost  chemaţi  ia 
onoruri,  ci  la  trudă.  Dar  mai  ştim 
şi  aceea  că  îşi  vor  împlini  mi¬ 
siunea  cu  conştiinciositatea  şi 

râvna  pilduitoare  pe  care  le-o 
cunoaştem. 

Dumnezeu  să  le  ajute  aşa  cum 
dorim  toţi  cei  ce-i  cunoaştem  şi-i 
preţuim. 

•$} 

PENTRU  studierea  reforme¬ 
lor  Bisericii  ortodoxe  române,  a 
fost  constituită  o  comisiune  în 
cadrul  „Oficiului  de  studii  şi  do¬ 
cumentări"  ai  Mişcării  legionare 
din  Capitală  (str.  Roma  32 — 
34).  Ea  a  fost  alcătuită  astfel  : 

Preşedinte  şi  specialist  pentru 
misionarism:  Preot  Ştefan  Pala- 
ghiţă ;  Studiul  legilor :  Preot  Dr. 
Liviu  Stan ;  Organizare  şi  admini¬ 
straţie :  Preot  Ilie  Imbrescu ;  Asis¬ 
tenţă  socială :  Preot  Ioan  Pote- 
caşu ;  Monahism  j  Protos.  Dr. 
Ni  codim  Ioniţă  ;  învăţământ  teo¬ 
logic;  Prof.  univ.  Dr.  Orest  Bu- 
cevschi ;  Membrii  în  comisie  ; 
Prof.  Gheorghe  Malene  şi  Ilie 
Niţu  j  Secretari :  Preot  Gh.  Po- 
pescu  şi  Preot  Ioan  Lungeanu. 

* 

DESPRE  stările  actuale  din 
ţinuturile  răpite  de  Rusia  sovie¬ 
tică,  aduce  ştiri  ample  gazeta 
refugiaţilor  basarabeni  „Raza", 
care  îşi  continuă  apariţia,  după 
ce  s’a  refugiat  de  la  Chişinău, 
în  Bucureşti  V,  str.  Radu  Vodă 
24  bis. 

Intr'un  articol  de  fond  publicat 
recent,  directorul  ei,  dl  Vasile 
Ţepordei,  afirmă  că  dorul  de  Ţara 
mamă  a  celor  rămaşi  dincolo  de 
Prut  este  atât  de  fierbinte,  în  cât 
dacă  s'ar  deschide  graniţa  numai 
pentru  24  de  ore,  90 °/0  dintre 
„moldoveni  “  ar  trece  dincoace. 

Viaţa  economică  în  Basarabia 
e  complectamente  paralizată.  Lip¬ 


surile  de  tot  felul  cresc  într’una, 
jar  specula  şi  scumpetea,  tot  aşa. 

Pentru  grăbirea  procesului  de 
comunizare,  autorităţile  sovietice 
au  recurs  la  metoda  „paspar- 
taţiei"  :  localnicii  din  Basarabia 
sunt  strămutaţi  în  interiorul  Ru¬ 
siei,  iar  în  locul  lor  sunt  aduse, 
alte  seminţii. 

Situaţia  Bisericii  noastre  de 
acolo  e  destul  de  grea.  Mitro¬ 
polia  din  Chişinău,  după  ce  i 
s’au  îndepărtat  turnurile,  a  fost 
prefăcută  în  casă  a  armatei  roşii. 
Se  aude  că  superba  reşedinţă 
mitropolitană  din  Cernăuţi  ar  fi. 
avut  aceeaş  soartă. 

Mănăstirile  au  fost  în  cea  mai 
mare  parte  desfiinţate,  averile 
lor  etatizate  sau  împărţite,  iar 
călugării  şi  călugăriţele  au  fost 
trimişi  să  se  însoare. 

Cu  toate  acestea,  în  anumite 
biserici  continuă  să  se  oficieze 
sf.  slujbe.  Arhiepiscopul  Serghie 
al  Moscovei  ar  fi  reuşit  să  li- 
turghisească  în  Catedrala  dim 
Chişinău,  la  praznicul  Naşterii 
Născătoarei  de  Dumnezeu  (8 
Sept,  a.  c.}.  Nu  se  semnalează 
cazuri  de  preoţi  maltrataţi.  In 
privinţa  aceasta,  Ruşii  se  poartă 
cu  clerul  incomparabil  mai  bine 
de  cât  „civilizaţii"  supuşi  ai  co¬ 
roanei  cu  cruce  strâmbată  de 
fărădelegi  asiatice. 

Ovreii  o  duc  „ca  acasă"  sub 
noua  stăpânire.  Iar  Leo  Averbuch, 
jidov  sadea  şi  şef  al  baptiştilor 
din  Basarabia,  tot  aşa.  Casa  de 
rugăciuni,  din  Chişinău,  a  acestbr 
sectari,  şi-a  înlocuit  firma  cu  alta 
mai  arătoasă. 

Despre  adevăratele  simţăminte 
religioase  ale  poporului,  vorbesc 

599 


REVISTA  TEOLOGICĂ 


îndeajuns  următoarele  episoade 
relatate  de  confratele  numit : 

1.  „Zilele  acestea,  refugiindu-se 
in  ţara  cântăreţul  VI,  P.  de  la 
biserica  sf.  Uie  din  Chişinău,  a 
venit  la  redacţie  şi  ne-a  povestit 
următorul  caz  edificator  pentru 
toţi  cei  ce  se  interesează  de  cre¬ 
dinţa  poporului  rus. 

— Intr'o  Duminică  din  cursul  lu¬ 
nii  Septemvrie,  în  timp  ce  cântam 
la  strană  răspunsurile  la  Sf.  Li¬ 
turghie,  auzii  o  voce  plăcută  de 
tenor.  Crezul  că-i  vorba  de  vreun 
preot.  Am  trecut  imediat  ia  vocea 
a  doua,  căutând  să  cânt  melodii 
ruseşti,  deoarece  observai  de 
după  icoana  ce  mă  despărţea  de 
acea  voce,  că  este  stăpână  pe 
aceste  melodii. 

După  vreo  10  minute  de  cân¬ 
tare  cu  drept  cuvânt  îngerească, 
apăru  de  după  icoană  un  ofiţer 
rus,  care-mi  ceru  o  bucată  de 
hârtie,  pe  care  scrise  mai  multe 
nume  şi  cumpărând  o  lumânare, 
se  apropie  de  epitrop  şi-l  rugă 
s'o  ducă  în  altar. 

Veni  apoi  în  strană  şi  continuă 
îngereasca-i  cântare,  până  la 
sfârşit. 

Toată  lumea  din  biserică  plân¬ 
gea  cu  hohote,  aşa  era  de  im¬ 
presionată. 


După  Sf,  Liturghie  se  apropie 
de  mine  şi-mi  spuse :  „Ei,  frate, 
cât  de  mult  cred  eu  în  Dumnezeu, 
nici  nu-ţi  poţi  închipui.  Dar  din 
cauza  credinţei  mele  am  avut  şi 
mai  am  încă  de  suferit.  Am  fost 
şi  sunt  urmărit,  dar  eu  nu  pot 
renunţa  la  Cel  ce-mi  este  Sal¬ 
vator  şi  Mângâi  lor. 

Şi  aşa  au  înţeles  credincioşii 
de  la  sf.  Iile,  taina  sufletului 
militarului  rus. 

2.  Preotul  A.  St.,  sosit  săptă¬ 
mâna  aceasta  din  Basarabia,  po¬ 
vesteşte  că  acum  2  săptămâni  i 
s’a  adresat  o  doamnă  cu  rugă¬ 
mintea  să-i  boteze  un  copil.  La 
propunerea  preotului  de  a  merge 
la  biserică,  doamna  i-a  mărturisit 
că-i  soţia  unui  ofiţer  sovietic  şi 
ar  dori  să-l  boteze  în  casă,  pentru 
a  evita  unele  neplăceri  soţului 
ei,  din  partea  autorităţilor  mili¬ 
tare.  Preotul  s'a  învoit  şi  i-a 
botezat  copilul,  destul  de  mărişor, 
într'o  casă  particulară. 

In  tot  timpul  oficierii  sf.  taine 
a  Botezului,  soţia  de  ofiţer  a  stat 
în  genunchi,  închinându-se  cu 
atâta  căldură,  în  cât  preotul  a 
rămas  mai  mult  de  cât  impre¬ 
sionat0. 

